
1. UVOD 


Diplomski rad je zamišljen u obliku dvodijelne i u mnogome vidljivo oprečne 
strukturalne dimenzije, koja u konačnici ima za cilj objediniti dva u potpunosti različita 
tumačenja identičnog teksta, odnosno romana Planine (1536.,1569.) autora Petra Zoranića. 
Da pojednostavimo problematsku genezu, kažimo da nanije temeljna preokupacija prikazati, 
a kako smo to ujedno i sročili u naslovu rada, na ona starija čitanja i ona novija tumačenja 
navedenoga djela. Naime, unutar prvog dijela rada predstavit ćemo standardne, odnosno 
ustaljene opservacije o Zoranićevim Planinama. Tu prvenstveno mislimo na kritičku 
ostavštinu povjesničara književnosti starijeg vremena poput Slavka Ježića, Franje Šveleca, 
Mihovila Kombola itd. Oni redom propagiraju kako Zoranićevo literarno ostvarenje ne 
posjeduje kreativnu i estetsku kvalitetu, već da je roman tek neuspjela ili bolje rečeno 
polovično uspjela imitacija njegovih antičkih i talijanskih uzora. Da pojasnimo, navedena 
garnitura znanstvenika je s dosta rezerve uzimala ideju alegorije kao temeljnog pokretača 
cijelog djela, pa alegoriju u Planinama smatraju izvanjskim elementom, samo formalnom 
osobinom romana:"Oni zaključuju da se u djelu bez sumnje osjeća i prisutnost moralnih 
preokupacija, no da oni nisu bit samoga djela (...)." 1 Pojednostavljeno kazano, iz njihova kuta 
motrišta, Planine nemaju dublji smisao, već samo mimetičku razinu, koja je k tome i upitne 
kvalitete. 

Nešto mlađi proučavatelji i dalje su nastavili "utabanom stazom" proučavanja naše 
starije književnosti koje su zacrtali njihove već navedene starije kolege. Ipak, u njihovom 
vidokrugu javljaju se neka nova društveno-politička stremljenja pa tako oni Planine redom 
"etiketiraju" kao vrlo važnu književno-povijesnu ostavštinu koja svjedoči o kulturi i 
opstojnosti hrvatskoga naroda kroz povijest, no i dalje mu uskraćuju estetsku vrijednost ili 
barem nisu sigurni u nju. Treća (uvjetno rečeno), koja je relativno novija garnitura naših 
kritičara polako se, ali sigurno oslobađa okova pozitivističkih načela proučavanja naslijeđenih 
iz vremena naših starijih proučavatelja, te prekomjernih i forsiranih domoljubnih pobuda 
nešto mlađih mislioca, i pristupa ovom, ali mnogim drugim sličnim djelima objektivno, 
analitično, progresivno, jednom riječju - otvorenog uma. 

Upravo sintagma "otvoreni um" daje nam za pravo da "provirimo pod koprenu" i 
pokušamo dokučiti pravi smisao Zoranićevih Planina, a takvo što će ujedno biti i zadatak 

1 V. Fališevac, D. (2007). "Alegorijsko i mimetičko u Zoranićevim Planinama". U: Stari pisci i njihove poetike. 
Zagreb: FIrvatska sveučilišna naklada, str. 177. 

drugog dijela diplomskog rada. Naime, pokušat ćemo istražiti postoje li unutar romana 
indicije koje nam daju za pravo da ga okvalificiramo kao ezoterijsko-metafizičku literaturu, a 
njegova autora kao inicirana člana "prosvijećenih" koji je svjesno i s određenom nakanom 
pisao pod "koprenom". Kada kažemo pod "koprenom" zapravo mislimo da je svrha pisanja 
prekrivena i hermetička a nikako očigledna i doslovna. Imaju li Planine dvosmislen, 
trosmislen ili u suštini bilo kakav transcendentalan smisao i svrhu analizirat ćemo kroz daljnji 
rad. 

Prije nego krenemo na samu srž teme, kazat ćemo nekoliko riječi o biografiji autora, 
zatim o fabuli djela i općenito o nekim pojedinostima o romanu, sve kako bismo dobili što 
bolji uvid u konceptualnu sliku cjelokupnog rada. Nakon uvodnih razmatranja, preokupirat će 
nas problematika stručnog zadatka, gdje ćemo u konačnici i predstaviti cilj istraživanja, 
odnosno dihotomijsku interpretaciju fabule, ideje, motiva i strukture romana. Posebnu 
pozornost obratit ćemo na neke možda nove i neotkrivene motive koji se uvelike kose s 
dosadašnjim ustaljenim obrascima promatranja ovog književnog ostvarenja i njegova smisla 
unutar književne baštine općenito. 

2. BIOGRAFIJA PETRA ZORANIĆA 


Kada govorimo o životopisu ovog zadarskog renesansnog pisca, sve što možemo 
kazati jest to da su podaci koji govore o njegovoj biografiji vrlo rijetki, šturi a katkad i 
neprovjereni. Jednom riječju, obavijeni su "velom magle", baš kao i ispravno tumačenje 
njegovih Planina, djela koje ga je proslavilo i osiguralo mu kultni status u povijesti hrvatske 
književnosti, ali i hrvatske kulturne baštine općenito. Ono što više pretpostavljamo a manje 
znamo jest to da se rodio u Zadru ili Ninu 1508. god., a vjeruje se da je umro prije 1569. 
Porijeklom iz Like, ali se njegov djed Zoran, zbog nekih razmirica među hrvatskim 
plemstvom, točnije nakon smrti kralja Ludovika preselio u Dalmaciju. 2 Nakon dolaska na 
Jadran, pretpostavlja se da je jedan dio pjesnikove obitelji preselio na otok Pag, a drugi u Nin. 
Iz ninske obiteljske grane potječe i Petar Zoranić. Neki istraživači vjeruju da je bio plaćeni 
ninski notar, pa se pretpostavlja daje imao i svoj vlastiti notarski žig signum notarii te daje 
dokumente izdavao na latinskom, talijanskom i hrvatskom jeziku. 4 Nažalost, ni do danas 
nikakav takav spis za koji bi se barem pretpostavilo da ga je ovjerio Petar Zoranić nije 
pronađen. Njegova notarska struka daje nam za vjerovati da je morao završiti studij pravnih 
znanosti i to najvjerojatnije u Padovi ili kojemu drugom talijanskom gradu. 

Kao i njegov djed, ali i otac, Petar Zoranić odgajan je u humanističkom duhu, na 
njegov odgoj presudno je utjecao ninski kanonik Matej Matijević ih Matijašević, kome su i 
posvećene Planine, te ninski biskup Juraj Divnić kojeg autor navodi i idealizira u romanu. 
Osim Planina , Zoranić je napisao još dva djela; Ljubveni lov i Vilenicu, koja on u Planinama 
spominje (kap. XX, Perivoj od Slave), ali se nisu sačuvala. Sudeći po nazivu ta djela nose 
odlike suvremenog petrarkizma, a prvi naslov bi mogao biti vezan za tipičnu hrvatsku 
varijantu ekloge (pastirska pjesma) o zarobljenoj i oslobođenoj vili. Po svemu sudeći ta djela 
Zoranić je napisao prije 1536. g., odnosno, prije svoje 28. godine. 5 Iako mnogi istraživači i 
proučavatelji starije hrvatske književnosti još i danas raspravljaju o životu ovog Zadarsko- 
ninskog pisca, jedno ipak možemo zaključiti, to da je Zoranić bio vrlo učen i svestrano 
obrazovan čovjek, ali prije svega veliki domoljub, možda čak i odaniji svojoj "bašćini" negoli 
što je to bio njegov nešto stariji i nešto "južniji" splitski uzor Marko Marulić. 


" Usp. Mognš, M. (ur.) [1988]. Stari pisci hrvatski. Petar Zoranić - Planine. Zagreb: JAZU, str. 3. 

3 Usp. Kolumbić, N. (ur.) [1995]. Petar Zoranić. Zagreb: Školska knjiga, str. 5. 

4 Usp. Maras, M. (ur.) [1988]. Petar Zoranić Planine - izvornik i prijevod. Zagreb: Grafički zavod Hrvatske, str. 
262. 

5 Ibid. Maras. 1988: 262. 

3. OSVRT NA NEKE OSNOVNE OSOBITOSTI ROMANA 


3. 1. Hibridnost teksta 

Zoranićevo književno ostvarenje okarakterizirati kao hibrid, opravdano je iz više razloga. 
Najupečatljivije je, što se već kod prvog prelistavanja Planina percipira jest to da su pisane u 
stihu i u prozi (prozometrija) 6 što je Zoranićeva prva inovacija u vremenima humanizma i 
renesanse na ovdašnjim prostorima. Nadalje, Planine su prava mala riznica reprezentativnih 
utisaka stilskih epoha kroz povijesna razdoblja. Tako je Zoranić od svakoga književno¬ 
povijesnog perioda posudio nekoliko ideja. Iz antičkih vremena preuzeo je elemente pastirske 
dokolice i ladanja, spiritualne elemente, filozofska promišljanja, oniriku, simboliku putovanja, 
nadnaravna bića, podzemne svjetove, zatim i naziv djela - Planine - koji bi mogao 
simbolizirati antički Parnas, dom bogova, književnosti i svih skrivenih znanja, pa bijedan od 
motiva zašto Zoran kreće u planinu bio potraga za skrivenim znanjem. Od srednjovjekovnih 
elemenata koji su upleteni u roman možemo naznačiti težnju za duhovnim i tjelesnim 
pročišćenjem, zatim mnoge moralne preokupacije, citiranje biblijskih otaca, simbolika 
brojeva, ali ponajviše mizogine motive (U Planinama, uzrok svih Zoranovih patnji je upravo 
- žena; odlazak u planine - bijeg od putenih poriva; jedna od glava sedmoglave nemani koja 
je najviše preplašila Zorana pripada ženi - ne bez razloga). Od humanističke i renesansne 
epohe Zoranić uzima tipično petrarkističko očajavanje, žalovanje, tugu i sjetna stanja zbog 
neuzvraćene ljubavi. Od renesansnih ideja potječe i Zoranićevo zanimanje za minula vremena 
koje je opet u renesansi doživjelo svoj procvat, pa stoga i ne čudi što on u Planinama koristi 
narodnu mitologiju, te domaću usmenu književnost. Zoranić je uz usmeno mitološko 
pripovijedanje o nazivima naših gradova, planina i općenito zemljopisnih toponima, 
ukomponirao u roman i narodne poslovice, zagonetke i poskočice, pa za Zoranića možemo 
kazati da je on pisac-etnolog koji u maniri pravoga patriota ukazuje i na domaću folklornu 
ostavštinu. Isto tako valja napomenuti i Zoranićevo korištenje različitih strofičkih i metričkih 
varijantama unutar romana, pa i to versifikacijsko eksperimentiranje možemo uvjetno 
okvalificirati kao Zoranićevu osobitost. 


6 Usp. Moguš. 1988:9. 

3. 2 . Struktura romana 


Gledajući strukturno, Planine su podijeljene na 24 "kapitula" ili "glave" uz koje se 
nalazi i pismo posvete Mateju Matijeviću: (Pismo posvete; Kap. I Uzrok puta na planine; 
Kap. II Poj i pritvor Žiljbila i Zorice, pripovist; Kap. III Put s Milostju prik mora i uz goru; 
Kap. IV Otkude bura ishodi i zač se zove; Kap. V Propast paklena kakova je i zač se pakal 
zove i vrazi otkud su; Kap.VI Prvi dan na planini, pismi razlike; Kap.VII Zač se grad Nin 
zove i gdo ga najpri sazida; Kap.VIII Prvi dan cvitnja miseca, petja; Kap. IX Pripovist od 
pritvora Sokolara u vodu, a Jagice i Ružice u cvitke; Kap. X Pripovist od pritvora Dražnika i 
Novaka u vode Mare u vrulju, a Jele u dub, i pritvor Privlake; Kap. XI Pripovist i pritvor 
Asela i Marcele u bašel i murtelu; Kap. XII Pripovist od pritvora Ljubice i Ljubidraga u 
cvitke; Kap. XIII Pripovist od pritvora Paprata i Stane u vrulje, i zač se Zadar zove; Kap. XIV 
Treti dan na planinah, petja na promin razlika i lipa; Kap. XV Pripovist od pritvora Velebića 
vrha; Kap. XVI Ganka i poj tužbeni od bašćaine rasute i poj Marula pastira, Kap. XVII 
Pripovist od pritvora Anice u anitu i petje ali narikanje Vilslava; Kap. XVIII Od Dinare 
vilenice, kaje sada gora, pripovist, i ča su Parke; Kap. XIX Odrišenje od srca i likarija od 
betega ljubvenoga; Kap. XX Perivoj od Slave i vile u njem: Latinka, Grkinja, Kaldejka i 
Hrvatica; Kap. XXI Pripovist od Krke rike i nje istoka i kud prohaja; Kap. XXII Došastje u 
bašćinu i god s petjem nad Divnića grebom i natpisa nadgrebja i Jele; Kap. XXIII Od 
malinara vrimena, ča melje i kakov je malin, Kap. XXIV Vidinje Divnića s Hieronimom i s 
Jistinom). Roman je pisan na narodnome jeziku (čakavsko narječje; ikavski refleks jata). 


3. 3. Versifikacijski elementi 

Zoranićevo stihotvorstvo raznolike je metričke i strofičke organizacije. Neke je 
metričke oblike nalazio u vlastitoj sredini. Npr. osmerce ( Blagoslovi Bože Zadar, Tkonski 
zbornik, Muka sv. Margarite) i dvanaesterce ( Svit se konča, Vidulićev spis, Život Sv. 
Katarine), dok je neke modele preuzeo iz strane literarne scene, odnosno Sannazzarove 
Arkadije. Posebno mjesto u njegovoj metričkoj organizaciji ima Marulićeva Judita koja je 
svojim metrom (dvostruko rimovani dvanaesterački distih splitskog tipa) imala znatnog 

odjeka u svih pjesnika u Zadru 16. i 17. stoljeća. 7 Velika raznolikost metričko-strofičkih 
oblika u Planina upućuje na sud daje Zoranić ozbiljno razmišljao o izbom oblika u kojima će 
svoje djelo ostvariti. Od nekih 1600 stihova koliko ih ima u djelu, dvanaesteraca ima preko 
1000. Ostali su osmerci, sedmerci, šesterci i peterci. Većina pjesama koje pjevaju pastiri 
ispjevana je u dvanaestercima i to redom ljubavne petrarkističke tematike. Oblikom koje 
Zoranić naziva "cvitanjskim" (svibanjskim) pjesmama ispjevane su pjesme koje se sastoje od 
katrena kao i one dvanesteračke, ali na način da su prva tri stiha šesterci, vezani istom rimom, 
četvrti je dvanaesterac koji diktira rimu trima šestercima u narednoj strofi. Zanimljivo je 
ponešto kazati i o osmeračkim tercinama koji su isto tako prisutne u romanu. Pjesme koje su 
ispjevane u toj formi izvode redovito pastiri, a pokraj jedne od njih na margini, uz samu 
pjesmu nalazi se objašnjenje da se pjeva "u zuk": A ti divojko šegljiva. Zuk je narodna 
melodija, a sama pjesma smatra se našom najstarijom pučkom izvedbom. Nadalje, u 
planinama pjevaju se pjesme koje se izvode na "promin" (naizmjence) u kojima se pastiri 
natječu u pjevanju. Te pjesme se grupiraju u strofe od dva sedmerca i jednoga jedanaesterca, 
koji je organiziran kao hijazam. Kao i kod pjesme A ti divojko šegljiva , i ovdje, na margini, 
pokraj jedne od pjesama koje se izvode "na promin" Zoranić pojašnjava da se pjeva uz 
melodiju Draži mi goru projdoše. Nažalost, za razliku od A ti divojko šegljiva ova usmena 
tvorevina još nije pronađena. U istoj skupini nalaze se pjesme koje se sastoje od peteračkih 
sestina. Zadnja versifikacijska shema je šesterac. Pjesma u kojoj je ukomponiran taj metar jest 
parafraza Marulićeve Molitve suprotive Turkom a izvodi je pastir Dvorko u kontinuiranom 
nizu, sa srokovnom shemom "aa" "bb" "cc" itd. Ovako širok raspon metričko-strofičkih 
oblika u Planinama doprinosi zaključku o Zoranićevoj sklonosti k versifikacijskom 
eksperimentiranju. Njegovi metri složeni su i podložni raznim varijacijama i kombinacijama 
kako na hrvatskom, tako i na stranim jezicima koje je pjesnik poznavao; latinskim i 
talijanskim. 8 


7 Usp. Švelec, F. (ur.) [2002]."Petar Zoranić: Planine". U: SHK. Zagreb: Matica hrvatska, str. 17-18. 

8 O.c. Švelec. 2002: 28-31. 

3. 4. Prozna problematika romana 


Zoranić u posveti kanoniku Matiji Matijeviću piše kako je Planine pisao: "po 
neuvižbanu konjicu po stazi netlačeni 9 To bi značilo da je stvarao bez književne 
tradicije one dijelove romana proznog karaktera. Kako smo u prethodnome pasusu naveli, 
stvarajući metričko-strofički sustav Zoranić se ugledao na različite uzore, kako domaće ali i 
na inozemne. No ipak, proza u našoj humanističkoj i renesansnoj književnoj epohi posve je 
nepoznat pojam. Dakle, Zoranićevu konotaciju o neuvježbanom konju i putu po kojem još 
nitko nije prošao možemo shvatiti dvojako; ili autor sebe hvalisa što je začetnik proznog 
stvaralaštva, ili opravdava. Vrlo je vjerojatno daje riječ o drugom navedenom s obzirom na 
nerazvijeni jezik i mnogim morfološkim i sintaktičnim nejasnoćama s kojima djelo obiluje. 
Proza je u Zoranića nedefinirana i nejasna i zahtjeva potpun čitateljev angažman da bi se 
fabula pratila u kontinuitetu. Međutim, loš i katkad u Planinama nejasan prozni sustav nije 
odraz Zoranićeve netalentiranosti ili aljkavosti, već se problematika očituje u ondašnjoj 
cjelokupnoj svjetovnoj književnosti koja je u Zoranićevo vrijeme tek stasala i pokušala 
napraviti prve nevješte djetinje korake. Pokušavajući oponašati Boccaccievu ili Sannazzarovu 
prozu Zoranić se našao u slijepoj ulici. Dok je Sannazzaro pred sobom imao jezik koji je 
sazrijevao gotovo dva stoljeća, Zoranić je na raspolaganju imao samo Zadarski lekcionar, 
pokoje crkveno prikazanje i stihovanu legendu. Možda kakav Vidulićev lirski pokušaj, 
Marulića i našu narodnu književnost. Pred njim je bila proza teška i neprikladna za 
izražavanje složenijih misaonih i emotivnih procesa. 10 Stoga nije ni čudno što se Zoranić 
unaprijed ograđuje od moguće problematike vezane za prozne dionice njegovih Planina. 


3. 5. Zoranićev alter ego 

Zanimljivo je kazati da je cijelo djelo koncipirano na način da se unutar same fabule u 
nekoliko navrata miješa fikcionalan lik Zorana, sa samim Petrom Zoranićem. Spisatelj 
romana u određenim trenucima skida masku svojega imaginarnog karaktera, odnosno alter 
ega - Zorana i javlja se pod svojim pravim imenom i prezimenom. Naime, na početku djela 
nalazi se posvetno pismo upućeno kanoniku Matijeviću, gdje mu Zoranić pojašnjava svoje 


9 V. Kolumbić, N. (ur.) [2011]. Petar Zoranić - Planine. Zadar: Sveučilište u Zadra, str. 7. 

10 Usp. Švelec, F. (1964). "Petar Zoranić" U: PSHK. Zagreb: Matica hrvatska, str. 26. 

idejno polazište i muke s jezikom, autor isto tako opravdava i svoj ulazak u frkcionalan svijet 


romana: 


"a ne buduć ja tih ran prost, pačeli jadovno izranjen, misalju đake po deželjah naših 
prohajajući susritih iz prikla vilu jednu ka po običaju hrvačkom gizdavo dali počteno narešena 
biše. I reče mi tada: - Zač tako preskorisno i presprudno misalju turvitaš, budući sva misal tva 
krozi ljubveni poraz u petje uznita i nukana? Ne pristoji se da svića pod sudom skrivena stoji, 
da da ljudem sviti. Nisi li većkrat čtil i čtiš svaki dan razlike pisce ki deželje svoje razlikim i 
narešenim govorenjem ča već mogu hvale? Vidiš da po grčkoj zemlji ni gore, ni vrha, ni rike, 
ni vrulje, ni školja, ni duba, ni napokom grma, od koga, budi da veći dil lažući, pisci njeje u 
razlike pritvore kriposti pišući reše, a naše ove vele veće gizdave i prudne prez hvale i časti 
krozi nepomnju vašu zagluhle stoje. I to rekši iščeznu. Te riči đake razmislivši i videć 
stanovito da prave bihu, pisati odlučih. I pod koprinom lik išćući za beteg ljubveni uličiti, na 
planine i k vilenici projdoh. (...)" 11 

U toj posveti potpisuje se kao Petar Zoranić. Nakon toga, u djelu, Zoranić postaje 
izmišljen književni lik "Zoran" koji progovara u "ja formi" (1. lice jd.). Pod tim će imenom 
ostati sve do pred sam konac romana, kada mu se duh biskupa Divnića (Kap. XXIV) obraća 
kao Petru. Unutar cijele fabule autor se još jednom javlja vlastitim imenom i prezimenom 
(kap. XX, Perivoj od Slave), i to u kao autor Ljubvenog lova i Vilenice n 


11 V. Maras. 1988:6. 

12 Usp. Švelec. 2002:24. 

4. ZORANOV ODLAZAK U PLANINE 


Vanjska okosnica djela je priča o nesretno zaljubljenome mladiću Zoranu koji 
razočaran svjetovnim životom i neuzvraćenom ljubavi, odlazi u planine da bi se duhovno 
pročistio i odmaknuo se od svih nedaća i kušnji materijalnoga života: 


"Svaki po sebi priročan beteg koliko godi veće more človik se usiluje skrovito i potajno 
držati. Ništar manje općena rič ova jest, da sila pravdu ne žudi i nevolja zakon nima. Dim 
đake ja da, prem treti vik žitka moga svaršujući dumboku i nesmerenu ranu ljubvenu u 
srdačcu mojem oćutih, koju - za varovati se svitovnoga priroka - dugo vrime velik trud pateći 
u sebi potajah; da uzmožan i nesmerem oganj dan i noć goreć me, ni hip ni čas pokoj 
prjiimajući, i budući većkrat zlameni razlikimi i s gorkim plačem i uzdasi jadovnimi poznanu 
onu učinil, s ke toko britku muku paćah, ništar manj ni ričem mojim ni muci ni tragom smilili 
se, da od dne do dne vazda veće gniva i veće nemila kazaše se (...)" 13 

Zoranovo čudesno putovanje započinje kraj Ninske vodice, zatim zajedno s vilom 
Milosti plovi morskim kanalom te dolazi pred podnožje Velebita, odnosno do Paklenice, pa 
na vrh Velebita i s Velebita na istok prema Dinari. Od Dinare rijekom Krkom do Šibenika i na 
kraju morskim putem do Zadra i konačno, ponovno Nina. 14 


4. 1. Fabula 

Sedam je godina mladić Zoran patio od neuzvraćene ljubavi, a onda jednom, dok je 
stajao pokraj nekog potoka u blizini Nina, iz vode izađe vila Zorica te ga povede u podvodnu 
špilju i ispriča mu svoju nesretnu ljubavnu priču o umrlome mladiću Žiljbilu, koji se zbog 
silnih suza prolivenih za svojom dragom rastopio i umro. Na zamolbu vile Zorice, bogovi 
pretvore mladića u ljiljan odnosno žiljak ili žiljbil, prema tome je Zorica mladiću i dala ime 
Žiljbil. Vila Zorica bila je jako žalosna zbog gubitka svog dragoga, te se od velike žalosti 
pretvorila u suze od čega je nastala voda koja se na početku zvala Zorica, a naknadno je 
dobila naziv Vodica. Vila Zorica, predloži Zoranu da krene u planine jer će tamo naći lijek za 
svoju ljubavnu patnju. Zorana zatim vila Milost u zlatnoj jabuci prebaci preko mora do 


13 V. Maras. 1988:16. 

14 Usp. Moguš. 1988:12. 

Podgorja te on potom krene prema Velebitu. Idući prema Velebitu našao se pred jezerom iz 
kojeg je iznenada iskočila sedmoglava neman: 


"Stazom nikom, mnogo kamenitom i skračljivom, ne vele hodih, i tuj iz jezera jednoga, ko iz 
paklene propasti ishodi, protiv meni znevarke strašna i čudnovata zvir izašadši naskoći me. 
Sedam glav razlikih, a četire drakunske noge, a kip zadnji kako mrk osal, a oćas zaključast 
kako kljišće na dvoje jimiše. Prva glava od strašna i zapinjena Lava, druga od gnivna 
Medvida, treta od ćrna Gavrana, četvrta od bludne žene, peta od ljute i srdite Zmije, šesta od 
krastavice žabe, sedma od zlohlepna Vuka. Sa svimi kupno i strašno na me buknu. I budi da 
svimi pristrašen bih, dali ona ženska najveć me oskrvni, da po svem kipu vlasi, dlake i mah 
navršiše mi se, krv iza svih stran kipa k najpoglavitijemu udu vrući ide pomoć dati. Stoga 
ostah vas drhćući i trnući, i jure pobignuti jedva nevolja sminost dav, nazad vratih se i 
pristrašen i zapahnut na nju obzirah se. Eto opet dekla ona ka me pribrodi pran meni reče: - 
Ne boj se! (...)" 15 

Vila Milost spašava Zorana od zvijeri i povede ga dalje u goni, prema pećini iz koje 
izlazi Burin bijes. Vila pripovijeda Zoranu o djevojci Buri koja je svojom ohološću uvrijedila 
božice te je za kaznu bila ubijena i bačena na dno pakla sve do Luciferovih krila. I kad bi god 
neka djevojka završila u paklu zbog istog grijeha, Bura, prisjećajući se sretnog života u 
roditeljskoj kući duboko bi uzdahnula, od čega bi u Dalmaciji nastao strašan vjetar. Upravo 
po toj oholoj i kažnjenoj djevojci taj vjetar dobio je ime: 


"Da svake svitovne slave do mala. I budući jedan dan, mej dvorkinjami plemenitimi gospojani 
u raskošu i glumljivu govorenju, svoju lipost prezrazborno hvaleći, hvastajući se i više vičnijh 
božic sebe uznoseći, božice tad prid svemogoga suca na kolina padši rekoše: - Kako tarpiš, o 
svemogi, da toka rogobora i oholost u jednom umrlom kipu ženskome pribiva?- i na nju u 
njega osvetu uprosiše. A jer je vladavcu nebeskomu grih nijedan jini ni tuko kuko nesaznanje 
mrsko, tudihtaj iz vedra neba stršnim sverutnim triskom meu sve ke toti bihu nju samu 
udrivši u propast paklenu u vike osudi. (...)" 16 

Hodajući dalje njih dvoje dolaze do dvije goleme usjekline koje se nalaze u 
velebitskom masivu. To su vrata pakla. Vila milost ne pušta Zorana unutra, već mu pokazuje 
čaroban kamen uz pomoć kojega će vidjeti što se sve nalazi iza paklenih vrata. Zoran ugleda 
strašnog Lucifera i cijelu vojsku prokletih duša a među njima i djevojku Buru. 

Došavši na Velebit, Zoran provede s pastirima tri ugodna dana, slušajući njihove 
ljubavne i pobožne pjesme koje su pjevali uz melodije narodnih popijevki. Mladi Zoran se 


15 V. Maras. 1988:32. 

16 O.c. Maras. 1988:36. 

izjada pastirima o uzroku svog putovanja, te im govori svoje porijeklu i o postanku grada 
Nina. Zoranu zatim pastir Medar pripovijeda priču koju je on čuo od svog oca, a ovaj 
ponovno od svojeg oca, o nekom Sokolaru, sinu vile Prislavke i oca Proteja. Sokolar živi u 
ljubavnoj vezi sa ženom Jagicom, no njihovu ljubavnu idilu prekine ljubomorna Ružica, koja 
otruje Jagicu ali i sama izdahne od istog otrova. Na Sokolarovu molbu bogovi pretvore Jagicu 
u jagodu, a Ružicu u nižu. Njihove stabljike bile su isprepletene tako i da sada još uvijek 
zajedno rastu. Sokolar se nedugo zatim od velike tuge pretvorio u vrulju, a bunar zvan 
Sokolar još i danas postoji u mjestu Privlači. Isto tako, Zoranu je ispričana pripovijest o 
nastanku imena mjesta Privlake i Zatona. Naime, postojao je mladić imena Dražnik, nećak 
starca Zatona, brata Prislavkina, i Novak, drugi sin Prislavkin koji je bio Sokolarov brat. 
Bojeći se da zla sudbina ne snađe i dmgog sina ali i nećaka, Prislavka je često upozoravala 
mladiće da se čuvaju ljubavi, međutim, dogodilo se to da se obojica mladića zaljubila u 
Dijanine vile. Dražnik se zaljubio u vilu Jelu, a Novak u vilu Mani. Shvativši da njezine vile 
ljubuju sa smrtnicima, vila Dijana oštro kazni svoje vile. Maru je pretvorila u Mramornu 
vrulju, a Jelu u drvo jele. Kada su mladići doznali za gorku sudbinu svojih ljubavi, Novak se 
od tuge pretvorio u vrulju u Privlači, a Dražnik u rt ili malu uvalu kod Zatona. Vila Prislavka 
zbog velike tuge prema dvojici sinova i nećaku strašno vrisne i izdahne. Nakon njezine smrti 
mjesto na kojem je živjela dobilo je ime Prislavka, a kasnije su to ime ondašnji žitelji 
preimenovali u Privlaka koje i do danas nosi. Sljedeća usmena predaja koja je ispričana 
odnosi se na nastanak imena Zadar. Tako saznajemo da je jednom u dalekoj prošlosti živio 
mladić imena Paprat, sin boga Dunaja i majke božice Save. Paprat je bio ludo zaljubljen u 
Stanu, kćer vile Žarke i boga Neptuna koji živio u Zadarskom morskom kanalu. Neptun je 
jako volio svoju kćer i kao znak pažnje i ljubavi izgradi joj grad za dar, pa je po tome grad 
nazvan Zadar: 

"Slišeći đake Paprat glas i lipost STANE, hćere Žarke vile i Neptuna, velikog morskog boga, 
ka u mom zadarskomu općaše; koj vili Neptun za dar i od ljubavi zlamen misto ono u ko 
općaše da, kadi pake od prvih Grkov, ki plav plavati po mom počaše, tuj pristavši grad slavni 
s dobrom kobom sazida se; jer to misto za dar bi dano, htiše, da Zadar zove se. (...)" 

Iako je Paprat bio silno zaljubljen u Stanu, on se njoj nikako nije mogao približiti, jer 
ju je njezin ljubavnik bog Apolon stalno nadzirao. Mladom Papratu nije ostalo ništa drugo već 
da se preko noći pokuša približiti djevojci. Međutim, kada se Paprat napokon približio Stani, 


17 V. Maras. 1988:132. 

nije ni slutio da ga promatra Apolonova sestra Luna i njezine bezbrojne kćeri zvijezde. Ubrzo 
zatim, Apolon je doznao za taj susret i u bijesu ubio Stanu i Paprata. Stana se pretvorila u 
fontanu a Paprat u neku vrulju u blizini Zadra. Na vijest o Papratovoj pogibelji, pred Zadar 
došle su njegove tri sestre koje su plačući promatrale grad. Kada ih je opazila Stanina majka 
Žarka ona ih poškropi vodom, te se djevojke pretvore u vrulje, a prema jednoj od njih je i 
zadarski park - Vruljica dobio ime. Nadalje, dok je razgovarao s jednim od pastira, tj. 
Sidmojem, on mu izloži priču o nastanku imena Velebit. 

Priča ide tako da je nekad davno postojao mladić po imenu Velvij. Velvij je bio jako 
pametan i posjedovao mnoga znanja. S obzirom da je mnogo putovao, jednom je došao je i u 
ove krajeve. Vidjevši svu ljepotu prirode koja gaje okruživala, odluči se nastaniti ovdje. Kako 
je u Velvijeva želja za znanjem bila neutaživa, pa je htio spoznati neke činjenice koje nisu 
dane smrtnicima na znanje, Bog ga kazni udarom groma. Ubrzo je nastala velika oluja, padne 
snijeg i čitava planina se zabijeli. Nakon toga okolni narod prozva planinu Velebil (veoma 
bijel), a zatim se ustalio naziv Velebić, što predstavlja naziv vrlo sličan današnjemu - Velebit. 

Nakon pastirskih besjeda, jedan od pastira uputi Zorana prema Dinari koja će ga 
osloboditi od ljubavnih jada. Na putu prema Dinari susreće još neke pastire, a među njima i 
pastira Dvorka, koji mu se žali da su ugroženi od strane vukova, te mu pjeva pjesmu pastira 
Marula o Rasutoj basćini. Hodajući dalje Zoran konačno stiže do vile Dinare koja ga 
čaranjem oslobodi ljubavne patnje: 

"I pokole sve spravno vidi, i večer prišad, a obraz misečni vas obal jednako istekši, nedaleče 
pećine k vrulji jednoj, ka iz živice stine izviraše čista, dojdosmo. Itad gola aliti naga isvući 
čini me i pram jasnomu licu od miseca obrazomobrativ me reče: - Jasna, trilična kriposti, ka 
na nebu, na zemlji i u propasti jednako tvojim licem svitiš, primi, molim te molbu, činjenja, 
žrtje i zaužge ke tebi prikažuju i odrišiti rači po vodi ovoj tvrdo zamršene zamke i uzle od 
srdačca mladića ovoga, njega u slobod povrati. I trikrat rekši, dvojega ulja i soli maljahno u 
vrulju vrže riči mrmnjuai keja ne razumih, i pak sud s stvari zgor rečenimi najedno u vrulju 
isprazni i pak nad vruljom bahorćai eudne riči izmrmnja u sebi. čudna stvar: vidih da kuželj 
od vrulje tiho sta (...)" 18 

Nakon izlječenja od ljubavnih tegoba, Zoran odsanja - Perivoj od Slave, u kojem 
fikcionalnog lika Zorana, mijenja sam Zoranić. U Perivoju se vila Hrvatica potuži da u 
njezinom krilu ima najmanje jabuka, odnosno da je književnost pisana na hrvatskom jeziku 
puno manje zastupljena nego kaldejska, grčka ili latinska. Zoranić nakon toga doživi 
unutrašnju metamorfozu, te od bezbrižnog mladića, koji je zaokupljen ljubavnim jadima, 

18 V. Maras.1988:216. 

postaje zreli čovjek svjestan odgovornosti prema zavičaju i baštini uopće. Nakon 
sedmodnevnog proputovanja po hrvatskim prirodnim znamenitostima, Zorana zatim, vila 
Krka vraća u Nin. U Ninu, ponovno se karakter mladića Zorana, mijenja za onaj Petra 
Zoranića. Dakle, tada Petar, odlazi na grob tužne Jele i prisustvuje obljetnici smrti "pastira" 
Divnića, gdje mu se kao priviđenje javlja lik sv. Jeronima i Vile Istine. Ugledavši njihovo 
nebesko ukazanje, Petar pred vilom Istinom obeća da će od sada slijediti samo put Božanske 
ljubavi i odreći se svjetovnih naslada i poroka: 


"Eto se pak nebo otvori i otole bil oblak kako od čista bumbaka u priliku od pristola ispusti se, 
a na njem u sridini vila jedna, sva u čisto bilu, tako jasnjše da oko moje stanovito u nju ne 
mogaše pozriti, da pravo kako človik, ki u sunce gleda i, ča već zasnićen ostane, tako ja stali. 
Zato oči na nje desnu stran obratili i vidih stara muža i počtenja i časti dostojna, i u obličje ga 
pozriv poznah da to biše ona našega jazika pačeli karstjanske vire stanovita klonda, 
Hijeronim, tako slovuć i počtovan na sviti; a s druge drugi muž staše koga, kako razgledah, 
poznah da to on dobri i poštovani i dostoji pastir biše komu se god žarćaše (...)" 19 


19 V. Maras. 1998:244. 

5. KONVENCIONALNI PRISTUP PLANINAMA 


Kako je već i najavljeno kroz prethodne pasuse, prije nego krenemo na slobodnije 
tumačenje (suvremena iščitavanja) Zoranićeva teksta, prisjetit ćemo se kako je 
konvencionalna književna kritika, a ujedno i većina naših povjesničara književnosti 
promatrala i tumačila Zoranićev roman. Za početak kažimo nešto o problematici oko 
definicije djela koja se pojavljivala tijekom godina. Naime, žanrovskih definicija Planina ima 
pregršt. Planine mnogi karakteriziraju kao:"fantastično-putopisno-ljubavno-bukolički roman. 
Neki drugi skloniji su Planine okarakterizirati kao pastirsko-alegorijski žanr ili religiozno- 
idiličku poeziju (Milorad Medini) (...)." 20 Ima onih koji su stava da su Planine ništa drugo 
doli "zbirka pripovijedaka". S obzirom na mnoštvo definicija koje cirkuliraju kroz kritičku 
građu, velik broj znanstvenika prihvatio je za sada najprihvatljiviju i najobuhvatniju sintagmu 
koja definira djelo kao pastirsko-alegorijski roman. 

Planine su pisane na narodnome čakavskom jeziku, a djelo je nastalo između dva 
razdoblja; srednjega vijeka i renesanse. Roman je napisan 1536. g., a tiskan u Veneciji 1569. 
g. Formalno gledano roman se sastoji od više književnih elemenata, kao što su "pismo 
posvete" ninskom kanoniku i Zoranićevom učitelju Mateju Matijeviću (epistularna 
književnost). "Ljubavnih pjesama" (petrarkistička lirika), "pastirskih pjesama" (bukolička 
lirika), ali i pjesama "političko-domoljubne tematike" (prepjev Marulićeve Molitve suprotive 
Turkom), te "pripovijesti" (mitološkog karaktera). Cijeli ugođaj unutar djela okvirno je tipično 
arkadijski. 21 Što bi značilo da Zoranić uvjetno rečeno slijedi određene "arkadijske konvencije 
žanra", ali kako ćemo vidjeti i dosta ih modificira. Zoran, fikcionalan lik i nosilac radnje u 
romanu, putuje planinama te na putovanju susreće priproste i dobroćudne pastire koji mu 
pjevaju ljubavne tužaljke i pripovijedaju razne priče mitološkog karaktera. Sve su to 
reprezentativni arkadijski motivi koji se mogu pronaći i u ostalim djelima ovog koncepta, no 
Zoranićeva arkadija nije tako bezbrižan prostor kako su je bili oslikali neki njegovi 
suvremenici. Naime, pojam arkadija po definicijskoj šabloni jest zemaljska utopija, mjesto 
bezbrižnog i idiličnog života, te simbola djetinje zaigranosti i neiskvarenosti. Sam pojam 
potječe iz antičke Grčke a kao književna vrsta postala je osobito popularizirana u renesansi 
kada ju je aktualizirao napuljski književnik Jacopo Sannazzaro sa svojim istoimenim 
romanom. Arkadijskih motiva moglo se pronaći i u vremenu baroka ali i ostalih stilskih 

20 V. Fališevac, D. (1984). "Odjeci Danteova djela u Zoranićevim Planinama", Dante i slavenski svijet, str.164. 

21 Usp. Maras. 1998:262-263. 

formacija. Zoranićeva definicija arkadije ponešto je izmijenjena. Iako su i u njoj prisutni 
likovi poput nimfa (u Planinama - vile) vukova i pastira, ti elementi kod njega nemaju samo 
statičku ulogu koja je u službi cjelokupnog arkadijskog izričaja, već ima i simboličku crtu. 
Mogli bismo tako pretpostaviti da bi pastiri mogli biti duhovne vođe naroda - pjesnici, vukovi 
bi mogli simbolizirati turske horde a narod bi bili ovce, dok bi vile, koje su Zoranićev 
nadodani arkadijski element, mogle predstavljati apstraktne sile koje na duhovnoj razini 
usmjeravaju hrvatski puk da se hrabro bori sa gospodarstvenim, političkim ali duhovnim 
nedaćama koje su morile tadašnje stanovništvo. 22 

Kako većina hrvatske renesansne književnosti ima svoje strane uzore, tako ni Zoranić 
nije ostao imun na traženje inspiracije u nekim drugim djelima. Shemu za svoj roman, 
Zoranić je pronašao u napuljskom renesansnom književniku Jacopu Sannazzaru (1458 - 
1530), odnosno u njegovom pastirskom romanu u prozi i stihovima Arcadia (1502). U 
Planinama književni su povjesničari otkrili i druge književne poticaje kao što su; Ovidijeve 
Metamorfoze, zatim određeni tekstovi iz Biblije , srednjovjekovne vizije, Vergilija, Boccaccia, 
Petrarcu ali i hrvatsku pisanu i narodnu književnost. Naime, Zoranić je u svoj spjev uvrstio 
mnoge narodne poslovice, zagonetke i pjesme poput; A ti, devojko šegljiva ili Draži mi goru 
projdose.. Od osobita značenja za Zoranića i njegov roman je Danteova Božanstvena 
Komedija . 23 Kako je Danteovo putovanje po paklu, čistilištu i raju vrlo vjerojatno dublja 
alegorija, iako se neki književni stručnjaci ne slažu sa tom konstatacijom, isto tako i Zoranovo 
putovanje po sjevernoj Dalmaciji možemo promatrati kroz preneseno značenje na što pisac i 
sam aludira u nekoliko navrata:"Majus incepit, September perfecit (...)."(Svibnjem se započe, 
rujnom se dovrši - povijesno i alegorijski). On alegorijom iskazuje više toga. Jedna od 
pretpostavki jest da kroz Planine prikazuje svoj domoljubni duh, opjevava rodni kraj, ukazuje 
na narodnu književnost, skreće pogled na probleme koje more puk uzrokovan stalnom 
najezdom turskih hordi, koje on u nekoliko navrata kroz roman, kako smo već i kazah - 
simbolično naziva vukovima. 24 


22 Usp. Kolumbić.1995:8. 

23 Usp. Maras. 1988:262-263. 

24 Usp. Moguš.1988: 7-8. 

5. 1. "Planine" kao domoljubno djelo, a Zoranić dništveno angažirani autor 

Već smo istaknuli brojna književna djela koja je Zoranić ukomponirao u svoje 
Planine. Autori na koje se Zoranić naslonio nisu isključivo strane književne orijentacije, nego 
ima i onih domaće. Tako čitajući Planine uviđamo prisutnost antičkih, srednjovjekovnih i 
renesansnih književnih plodova, odnosno prisutnost Vergilija, Dantea, ili pak Boccaccia a 
onda ubrzo zatim i samoga Marka Marulića. U Zoranića od domaće literarne scena nije 
prisutan samo Marulić, već se unutar Planina osjeća i prisutnost naše narodne književnosti, 
iliti usmenog stvaralaštva. Ovakvo miješanje domaćih i stranih književnih utjecaja samo 
pridonosi zaključku da je Zoranić itekako bio siguran u ono što radi, odnosno, da je sa 
svjesnom namjerom unutar Planina ukomponirao stranu i onu domaću usmenu i pisanu 
književnost. Takvim efektom htio je pokazati da naša književnost ne zaostaje za onom 
stranom literaturom, već da joj može parirati u svim segmentima stvaralaštva, 

Vjeruje se da je upravo domoljubna konotacija bila Zoraniću jedna od temeljnih za 
pisanje djela. Tako on, povodeći se mudrom izrekom kako je pero jače od mača, dade se u 
pisanje jednog od najdomoljubnijih književnih ostvarenja starije hrvatske književnosti. Djelo 
je pisao u vremenima kada je njegova domovina bila svedena na ostatke ostataka, i to uslijed 
višegodišnjih pretenzija za ovdašnjim teritorijem. 

Tragedija naroda zasigurno je veoma potresla samog Zoranića, pa je jedna od 
polazišnih točka pri pisanju bila ta da opiše prirodne ljepote kraja u kojemu se rodio i 
odrastao. Opjeva njegovu drevnu povijest prepunu mitologije, junaštva i ponosa, te ujedno i 

, , , oc 

ukaže na neprilike svojih sunarodnjaka, koje kritizira zbog zapuštanja rodnog jezika. ' Treba 
napomenuti da u Planinama ništa nije očito, Zoranić tako "prekriveno" aludira na 
apokaliptičnu pošast epskih razmjera zvanu Osmanlije i Mlečani, on isto tako kipti i bijesni na 
nedovoljno domoljublje svojeg naroda, no nigdje to doslovno ne kazuje. Sve njegove kritike, 
sva njegova ljutnja, bijes i očaj očituju se samo kroz pastirske žalopojke, zatim gladne vukove 
koji straše i ubijaju po planinama nemoćne pastire, snovima, perivojima, vilama i jabukama. 
Sve je to negdje u magli, na prvi pogled sve arkadijski, naivno, a zapravo sve smisleno i 
lukavo ukomponirano u šini alegorijsku sliku. 


25 Usp. Moguš. 1988:30. 

5. 2. Književni odjeci vidljivi u "Planinama 


Nedvojbeno je da se Zoranić poslužio nekim književnim uzorima pišući Planine. Ti 
njegovi literarni oslonci nisu ništa drugo već najreprezentativnija djela književnih epoha u 
kojima su nastali, pa nije ni čudna Zoranićeva nakana da se okuša u oponašanju najboljih. 
Povoditi se za takvima monumentalnim djelima nikako nije zahvalan posao, a u Zoranićevu 
slučaju je još i zahtjevniji, jer on ne slijedi jednoga autora, već više njih. Treba naznačiti da 
Zoranić nikad posve doslovno ne oponaša uzore, već preuzima određene motive, elemente i 
ideje koje na sebi svojstven način preoblikuje, reducira ih čak nadopunjuje nekim inovativnim 
motivima, da bi ih zatim sve ukomponirao u sasvim novu tematsku sredinu. Dakle, Zoranić ne 
spada u kategoriju "dosljednog oponašatelja", već bismo ga definirali kao "kreativnoga 
mimetičara". Kroz daljnji tekst predstaviti ćemo nekolicinu autora i njihova književna 
ostvarenja na koje se Petar Zoranić najviše oslonio, uključujući Bibliju i hrvatsku usmenu 
književnost kojoj autor često nije poznat. Prije nego krenemo s komparativnom analizom, 
treba naglasiti da su pisci i djela unutar sljedećih pasusa u potpunosti proizvoljno umetani, a 
nikako kronološkim redoslijedom ili količinom zatupljenosti nekog od odabranih djela ili 
autora unutar Planina. 


5.2.1. Naznake Božanske komedije vidljive u "Planinama" 

Dante Alighieri (Firenca, 1265 - Ravenna, 1321) talijanski je književnik. Potječe iz 
skromne plemićke obitelji. Samouk pjesnik koji je pjesničko umijeće svladao čitajući 
talijanske i provansalske pjesnike, te Vergilija. Zbog političkih razloga stekao mnogo 
neprijatelja, naposljetku i izgnan iz rodnoga kraja. Već s devet godina zaljubio se u djevojčicu 
Beatrice Portinari koja mu je ostala trajnim nadahnućem. Nakon njezine smrti (1290) našao 
utjehu filozofiji i znanosti. Za života doživio nekoliko duhovnih kriza i razočaranja, a većinu 
života proveo hitajući Italijom, da bi se na kraju skrasio u Ravenni gdje je i umro. Napisao je 
nekoliko djela od kojih su neka od njih ostala nedovršena; Novi život (Vita nova, o. 1292-93), 
Rime, Kamene pjesme (Rime petrose, 1296), Cvijet {II, flore, o. 1295), Gozba ( Convivio, o. 
1304-07), O umijeću govorenja na pučkom jeziku (De vulgari eloquentia, o. 1304-08), Ekloge 
{Ecloge, 1319-20), Istraživanje o položaju i obliku zemlje i vode (Quaestio de aqua et terrae, 
1320), Epistule (Epistole, 1304-19), Monarhije (. Monarchia, o. 1310-13). 

Najveću slavu Dante je doživio religiozno-didaktičkim spjevom Božanstvena komedija 
(.La Divina commedia, o. 1307-21., obj. 1472.). 26 Djelo se sastoji od 3 dijela {Pakao, Čistilište 
i Raj), a svaki se dio sastoji od 33 pjevanja dok Pakao ima i uvodno pjevanje što daje 
zaokruženu cjelinu od 100 pjevanja. Komedija je ispjevana u jedanaesteračkim tercinama (14 
201). Spjev je zamišljen kao alegorijsko putovanje u kojem je pisac simbol grješnog 
čovječanstva. Dante putuje preko pakla i čistilišta pod Vergilijevim vodstvom i zaštitom, koji 
je alegorija razuma, prirodne filozofije i zemaljske monarhije. Beskonačnim rajskim 
prostorima leti uz pomoć Beatrice, koja predstavlja Božju milost, teologiju i Crkvu. 27 
Božanstvena komedija smatra se epohalnim književnim ostvarenjem koja je ostavila snažan 
utisak na cijelu daljnju umjetnost te postala uzor i inspiracija mnogobrojnim književnicima pa 
tako i Petru Zoraniću. 

Danteov spjev bio je od osobita značenja za Zoranićeve Planine. Zoranićevo 
oponašanje Božanstvene komedije prvenstveno se očituje u alegoričnosti njegova djela. Naime 
kako je Danteovo putovanje po onostranim predjelima alegorija i Planine su uvelike alegorija, 
na što i sam Zoranić upozorava u uvodu svojeg djela. Alegoričnost u Božanstvenoj komediji i 
Planinama možemo interpretirati u smislu biblijske motivacije o spoznaji i pokajanju grijeha. 
Iz Danteovih teološko-fdozofskih promišljanja proizlazi zaključak da čovjek prije Božjeg 
oprosta mora spoznati grijeh, a zatim proći trnovit put njegova iskupljenja i okajanja. Tom 
mišlju poveo se i Zoranić gradeći konstrukciju Planina. Dakle, duhovno pročišćenje od 
svjetovnih putenosti temeljne su polazišne točke u oba djela. Na putu ka prosvjetljenju, kako 
Dante, tako i Zoran prolaze kroz određena topografska odredišta koja su vrlo slična i u 
Božanstvenoj komediji i u Planinama. Dante, glavni junak Božanstvene komedije na svoje 
putovanje polazi iz šume, što i Zoran čini: 

"Na pola našeg životnoga puta 
u mračnoj mi se šumi noga stvori 
jer sa ravne staze zaluta." 

(Inf. I) 

"Ja nikoliko zamišljen ostah, dali pak uz goni uputih se. Ni još sasvima rosa sa cvitov opala 
biše, a sunce svitlu glavu iz najvišega vrha iskomoljujući meni grede u oči udiraše, a rosno 


6 Usp. Detoni-Duj mić, D. (2005). Leksikon svjetske književnosti-pisci. Zagreb: Školska knjiga, str. 261-262. 
" 7 Usp. Detoni-Duj mić, D. (2004). Leksikon svjetske književnosti-djela. Zagreb: Školska knjiga, str. 52. 


22 



listje po dubju i cvitke tolikoje zrakom upirući kako pozlaćeni činjaše. Uputili se tada i 
gredući vazda noga stanovita dolnja biše (...)" 

{Planine, kap. III) 

Treba naglasiti da šuma simbolizira grijeh i čovjekovu otuđenost od Boga, a planina 
iskupljenje pa ne čudi što se Dante upravo iz šume otisnuo u nepoznato. Zoranić, Dantea 
slijedi i u tome što kazuje koliko je Zoranu bilo godina kada se otisnuo na putovanje: "Prem 
treti vik žitka moga svršujući (...)." 28 U Planinama na Danteov Spjev podsjeća i Zoranićeva 
rečenica: "Uputih se tada i gredući vazda noga stanovita dolnja biše (...)." 29 Kod Dantea taj 
stih glasi: "gdjeno na donjoj nozi težište je cijelo (...)." 30 Dante taj stih izgovara neposredno 
prije nego što će "nabasati" na tri zvijeri; panteru, lava i vučicu. Te životinje u Božanstvenoj 
komediji simboliziraju grijehe "putenosti", "oholosti" i "sebičnosti". Dante se tih zvijeri jako 
prestraši a iz njihovih "ralja" iznenada ga izbavi Vergilije koji ga povede drugim putem: 

"Vidjev gdje plačem on će nato reći: 

Stazama drugim poći ti je sada, 
s tog divljeg mjesta želiš li uteći;" 

(Inf. I) 

Simbolika zvijeri prisutna je i u Planinama no u nešto prerađenom obliku. Pred Zorana, 
koji je nesigurno koračao u goru, iznenada, iz obližnjega jezera izroni sedmoglava neman: 
"To čudovište u Zoranića predstavlja sedam smrtnih grijeha (...)" 31 a od njega ga spašava 
vila Milost, što je simbolično jer pisac upravo želi naglasiti da jedino s milošću Božjom 
možemo biti spašeni iz ralja grijeha, a ujedno i duhovne smrti: 

"Stoga ostah vas drhćući i trnući, i jure pobignuti jedva nevolja sminost dav, nazad vratili se i 
pristrašen i zapahnut na nju obzirah se. Eto opet dekla ona ka me pribrodi pran meni reče: - 
Ne boj se! - i za ruku me zamši reče mi: - Ta tako napričac put ne more se po vas umrlih ljudi 
na lažno ni mirno projti, da kad želi. prik gore k onim slavnim i tihim pastirom u slavnih, 
čestitih i tihih deželjah dojti, drugi put držati triba ti je. (...)" 

( Planine , kap. III) 


8 Usp. Torbarina, J. (1959). "Strani elementi i domaća tradicija u Zoranićevim Planinama", Zadarska revija, 
broj 1, str. 16. 

29 V. Maras. 1998:32. 

30 V. Kombol, M., Maras, S. [2004]. Dante Alighieri - Božanstvena komedija. Zagreb: Globus media, str. 10. 

31 V. Galić-Kakkonen. G. (2009). "Zoranićev pakao". Zadarski filološki dani, broj 2, str. 142. 


23 



Nakon što ga spasi od triju zvijeri, Vergilije Dantea kroz podzemnu špilju uvede u pakao: 


"I nato rukom moju ruku hvati 
i vedrim licem što me osokli, 
u tajno carstvo pođe da me prati." 

(Inf. III) 

Zanimljivo je kazati da Zoran iako ne ulazi u pakao, već s vilom Milost stoji pred 
vratima pakla, on ipak, na jednom mjestu u Planinama ulazi u podzemni svijet. Taj element je 
uprizoren na samome početku romana kada ga vila Zorica razmičući vodu uvodi u podzemnu 
špilju:"I to rekši za ruku me poja i u vodu ulize ka se prid njom rastupi. I u spilju uliši 
pridosmo u misto kako da bi navlašnje stanje bilo (...)." 32 Pojava vodiča koji kao zaštitnička 
sjena prati glavnog junaka standardni je motiv srednjovjekovnih tekstova slične tematike, ah 
valja obratiti pozornost kako i taj segment Zoranić vješto modificira, odnosno kako spaja 
naslijeđeno i ono što pripada novom duhu, duhu renesanse. Duhu renesanse pripada nanovo 
otkrivanje ideje i svijesti o narodnome pa Zoranić s određenim ciljem uvodi vile kao svoje 
vodilje. Vile su apstraktna nadnaravna bića iz usmenih predaja, a te folklorne priče očuvala 
su se diljem Europe pa tako i u ovdašnjim ruralnim krajevima. Kako je motiv narodnosti bio 
jedan od polazišnih motiva pri stvaranju Planina, vile iz narodne mitologije Zoraniću su 
predstavljale neizostavan motiv da roman oplemeni i usmeno ostavštinom iz narodnih 
predaja. 

Naveli smo određene motive koji su mogu pronaći u Božanstvenoj komediji i u 
Planinama. Ti motivi su redom; "zvijer", "vodič", "podzemni svijet" i "simbolika putovanja". 
Trebalo bi kazati da opis metaforičkog putovanja, ali i ulaska u podzemni svijet nije Danteova 
izvorna kreacija, već ju je i on preuzeo ili od srednjovjekovnih vizija koje su u srednjem 
vijeku bile veoma popularne, ili pak, tu je temu preuzeo od još starijih uzora poput Odiseje ili 
Eneide. Podzemni svijet od ostalih smrtnika još su razgledah i Heraklo, Tezej, Orfej, Sizif, 
itd. Nabrojanim junacima svima je sudbinski preodređeno putovanje kao svojevrsna katarza, 
a neizostavan dio njihova hodočašća jest i ulazak u podzemni svijet. Oni ulaze u podzemlje u 
svrhu dobivanja nekih odgovora koji su njima od posebne važnosti, ili s nekom misijom 
avanturističkog karaktera. 

Zagonetka zvana smrt stara je koliko i čovjek. Što se događa i kamo u trenutku smrti 
ide naša svijest, kada se jednom odlijepi od materije, stoljećima je golicala maštu kako 

32 V. Maras. 1988:20. 

33 Usp. Galić-Kakkonen. 2009:142. 

pojedinca tako i određene skupine. Stoga ne čudi što gotovo sve drevne civilizacije i sve 
svjetske religije progovaraju o zagrobnome životu. Kako je književnost odraz društvene misli 
posve je razumljivo što je misterija smrti zastupljena u usmenome i pisanome stvaralaštvu. 
Kao i simbolika putovanja i motiv "drugoga svijeta" kanonizirana je ideja svjetske 
književnosti. 

Valjalo bi dočarati nekoliko opisa podzemnoga svijeta kroz povijest književnosti. U 
Homerovoj Odiseji opisan je ovako; nakon što su se Odisej i ostali moreplovci došavši na 
jedan otok iskrcali sa lađe, krenu s pripremama za zazivanje mrtvih duša. Odisej iskopa rupu 
u zemlji, a zatim okolo jame izlije slatkoga vina i vode, te na kraju po jami baci bijelog 
brašna. Uz molbene rituale i zazivanje mrtvih duša, Odisej na vrhuncu obreda zakolje ovcu i 
ovna a njihova krv poteče po jami: 


"Pošto se već naobricah i molbama kad se namolih 
silnim mrtvacem, tad ovcu i ovna nad jamom onom 
zakoljem; crna krvaca poteče, i duše tada 
pokojnih ljudi odozdo iz Ereba kupit se stanu (...)" 

( Odiseja , XI. pjevanje) 

Zanimljive su neke sličnosti između izgleda podzemnog svijeta u Gilgamesu i kod 
Zoranića. Naime, nakon smrti voljenog mu prijatelja Enkidua, Gilgameš luta pustopoljinama 
tragajući za vječnim životom. Odlučio je pronaći svojeg praoca Utnapiština, koji je stekao 
besmrtnost, ne bi li mu otkrio tajnu vječnog života. Na početku puta k Utnapištinu, Gilgameš 
dolazi do dvije velike planine, između kojih se nalaze Sunčeva vrata. Ta vrata u podzemni 
svijet čuvaju dvije nemani koje su pola škorpioni, a pola ljudska bića: 


"Ljudska im tela strše iz zemlje samo grudima. 
Škorpionima sličan, donji dio tela 
pružaju u Podzemni svet. 

Strašni su i jezoviti, 
a njihov pogled nagoveštava smrt 

Niko još nije prokrčio put kroz ovu planinu. 
Dvanaest dvostrukih sati 
proteže se pećinski lanac 
koji vodi kroz bregove neba. 

Gusta je tama" 

(< Gilgameš, IX. pjevanje) 

U Eneidi je prikazan vrlo slično kao u Homerovoj Odiseji i Gilgamešu. Eneja se iskrcava na 
Kumske obale i dolazi pred vrata velike špilje: 

"Golema usječena u hridi je Eubejskog brda 
Spilja, u koju vrata i ulaza stotinu vodi, 

Proroštva prodiru otud Sibilina u sto glasova." 

(.Eneida, VI. pjevanje) 

U Planinama postoje još neke reminiscencije na Dantea. Tu prvenstveno mislimo na 
prikaz određenih motiva vezanih za pakao. Ako se Zoranić u nekim segmentima dosta slijepo 
povodio za Danteom, može se postaviti logično pitanje - zašto onda Zoranić ne "spušta" 
Zorana u pakao, već ga ostavlja pred vratima tog zlokobnog mjesta, da od tamo pomoću 
čarobnog kamena gleda u dvore Nečastivoga? Jedan od odgovora mogao biti, jer Zoranić nije 
dovoljno kreativan da uspješno oponaša Danteov pakleni svijet i "strah" ga je tako velike 
odgovornosti narativnog prikaza paklenih sfera. Drugi odgovor bi se činio vjerodostojnijim, a 
on glasi da Zoranić nije imao potrebu detaljnije opisivati pakao, paklene muke i samog 
Lucifera. Naime, Planine su renesansno djelo, kada već postupno jenjava težnja za prikazom 
onostranog. Renesansan čovjek se u svojem svjetonazoru ponovno okreće sebi i onom 
ovozemaljskom, stoga je gubitak interesa za zagrobne predjele razumljiv, pa je i epizoda 
prikaza u Planinama vrlo oskudna i krajnje jednostavna, te služi isključivo da se ispune 
zahtjevi i model pisanja. 34 Kažimo još ponešto i o natpisu koji stoji na ulazu u podzemni svijet 
Božansh’ene komedije ; on glasi: 

"Kroz nas se ide u grad sviju muka, 
kroz nas se ide gdje se vječno plače 
kroz nas se ide do propala puka" 

(Inf. III) 

Zoran isto tako došavši pred paklena vrata ugleda zlokoban dvostih: 

"Po mni se uhodi u najgoreji stan, 
lako se prohodi, da teško ziđe van." 

0 Planine , kap. IV ) 


34 Usp. Galić-Kakkonen.2009:148. 

Navedeni Zoranićev dvostih nastao je parafraznom kombinacijom već spomenute Danteove 
tercine i nekoliko heksametra šestoga pjevanja Vergiljeve Eneide : 

"u Avren lako je saći, 
vrata su otvorena danonoćno crnoga Dita; 
ali je posao mučan povratit se otud i doći 
Na gornji uzduh." 

(.Eneida , VI. pjevanje) 

Kako smo već naglasili, opis pakla u Planinama oskudnije je prikazan nego stoje to u 
Božanstvenoj komediji. No ipak, postoje određene sličnosti, a tu prvenstveno mislimo na 
prikaz Lucifera i okvirni izgled pakla. Zoranićev pakao vrlo je blizak onome opisanom u 
Komediji. Zoranić ga opisuje kao vrlo širok prostor koji se kružno spušta sve naniže. Još je 
pojašnjeno daje to mjesto velike boli i patnje, te da u najdonjem ponoru sjedi sam Lucifer - 
okovan lancima. Ne treba dodatno pojašnjavati i potanko interpretirati monumentalni opis 
cijelog pakla koji je Dante sročio unutar svojih tercina, pa ćemo se usredotočit samo na 
dijelove koje je Zoranić preuzeo i koji su očigledni u romanu. 

Prvi pakleni motiv su suze koje u Božanstvenoj komediji nastaju plakanjem kretskog 
starca, te tako napajaju tri paklene rijeke, koje se zatim slijevaju u samo dno pakla (Cocito): 


"Od gvožđa mije lijeva noga cijela, 
al više stoji na desnoj, od gline. 
Izuzev glavu, svi dijelovi tijela 

raspuknuti su, a na te pukline 
sve same suze bez prestanka cure 
i spilju pod njm dubu. Niz strmine 


u ovu zatim provaliju jure, 
tu Stiks, Aheront i Flegetont hrane, 
i tim se uskim žlijebom na dno žure, 


gdje dublje staze više nisu znane. 

Još tvore Kocit; o njemu ima kada 
da čuješ, jer ćeš stići u te strane" 

(Inf. XIV) 

U Komediji suze roni i Lucifer i to u 34 pjevanju Pakla. Strašno lepetanje njegovih krila 
smrzava te suze koje se ulijevaju u Cocito: 


"Pod svakim strše dva ogromna krila, 
kakva pristoje ptici njegova kova; 
ne vidjeh jedra da bi takva bila. 

Bez perja bjehu kao šišmišova, 
a maše njima tolikom žestinom 
da trostruk vjetar stvara uvije snova 

i ledi kocit čitavom širinom. 

Iz šest očiju plače; na tri brade 
kaplju mu suze sa krvavom slinom." 

(Inf. XXXIV) 

Vrlo sličan opis Lucifera i Luciferovih krila priredio je i Zoranić. On opisuje prizor u 
kojemu strašnome Luciferu iz očiju vječno cure gorostasne suze u tolikom obilju da natapaju 
sedam velikih rijeka koje teku paklenim prostranstvima. U tim rijekama nije voda, već goruća 
paklina po kojoj je i pakao dobio ime: 


"a u najdonjem jezeru i propasti poglavica paklenoga kraljestva nesmerni Lucifer žestoko 
veni gami vezan staše. Iz oćiju mu vazda bmzgom vienje prigorke i jadovne suze tecihu u 
toliko obilje da sedam rik jačih i strašnih po paklenoj državi činjahu ne kako vode da pravo 
kako gomća pakla. I po jimenu vod tih paklenih općeno propast ta pakal zove se. Nesmernimi 
kreljuti Lucifer polepetavši sve vode de u magnutje ustinuvši poledi i pake svojim jadovnim 
zdahom sve živućim ognjem užga (...)" 

(Planine, kap.V) 

Dragu poveznica između Danteova i Zoranićevog pakla je u motivu Flegijasove lađe 
koja juri po krvavoj površini rijeke Stiks, petog kruga pakla, 35 što nas može podsjetiti na 
Zoranovo putovanje zlatnom jabukom koja klizi po vodi:"brže neg strila iz luka pušćena 
(.,.)." 36 U Komediji taj je prizor opisan ovim riječima: 


35 Usp.Torbarina.1959: 16. 

36 V. Maras. 1988:32. 

"Nijedna još tetiva nije dala 
takve brzine strelici za leta 
kakvom je išla jedna lađa mala" 

(Inf.VIII) 

Kada Zoran napušta vražja vrata, vila bistrom vodom opere njegovo lice, koje je prekriveno 
čađom i paklinom, te ga povede u desnome smjeru. 

"I budući tuj čista, hladna i bistra vruljica iz mramorne i živice stine izvirajući, na njoj obraz 
omagljen iz tmin, ke propast paklena ispušća, nikuko oskvrnjen oprati i očistiti vila čini mi 
(.••)" 

{Planine, kap. V) 

Motiv pranja lica Zoranić je isto tako preuzeo od Dantea. Vergilije pere njegovo lice 

■j'j 

neposredno nakon što su izronili iz paklenih ponora: 

"pružih mu obraz opran suzom cio; 
i tu je s mene njegova ruka sprala 
svu boju kojom pako me je krio." 

(Pur.I) 

Strane svijeta oduvijek su imale uz element putokaza i onaj duhovni. Desna strana je 
bila put svjetla i nade, a lijeva put grijeha i nesreće: Zapravo, cijelo Zoranovo putovanje 
koncipirano na način da do dolazne točke putuje desnom stranom čime se opisuje kružni 

oo 

prostor koji simbolizira savršenstvo (...) ali i cikličnost - smrt i ponovno rađanje. Simbol 
kruga prisutan je i pred kraj romana u kap. XXIII: Od malinara vrimena, ča melje i kakov je 
malin, gdje bi mlin simbolizirao ništa drugo nego prolaznost - i neizbježnu smrt, ali i 
neizostavno novo rađanje - pa tako u nedogled. Zoranić, kako vidimo, nije se samo oslonio na 
Danteov Pakao, već i na Čistilište i Raj. Prva rečenica petnaeste glave Planina : "Jasna Zora 
jure iz rak staroga ljubvenika ishodeći rosno cvitje lici svojimi bilimi i rumenimi kripljaše 
(...)" 39 veoma je slična prvoj Danteovoj tercini iz devetoga pjevanja Čistiliša: 40 


37 Usp.Torbarina. 1959:18. 

38 V. Mrdeža-Antonina, D. (2009).“Nostalgično putovanje Petra Zoranića kartom sjećanja", Zadarski filološki 
dani, broj 2, str.27. 

39 V. Maras. 1988:183. 

40 Ibid. Torbarina.l959:18. 

"Već bijaše Titona starog ljuba, 
otev se njegovu slatkom zagrljaju, 
zabijeljela sa istočnoga ruba" 

(Pur. IX) 

Iz Antipugatorija Zoranić preuzima motiv sjene koju Zoranić pokušava zagrliti. 
Naime, u 24 poglavlju kada se Petru ukazuje duh biskupa Divnića, on sav ushićen prizorom 
pohita mu u zagrljaj, no kako je biskup samo sjena, on obuhvati prazan zrak: "I k njemu 
pristupiv za zagrlit ga gdi se gospoda zagrljuju, i trikrat rukami obujam ništar ne zauhitih 
(...)." 41 Ta nebeska vizija neodoljivo podsjeća na događaj kad Dante susretne pjesnika Casella 
u Antipurgatoriju : 42 

"O sjene prazne osim vid kad sudi! 

Tri puta ruke oko nje sam svio 
i triput ih na svoje vratili grudi." 

(Apur. II) 

Mnoge je elemente Zoranić preuzeo od Dantea, pa možemo slobodno kazati da u 
Planine iscrtane Komedijinim motivima. Planine slijede Božanstvenu komediju u moralnim 
idejama, planu i strukturi. Danteov spjev je trodijelna, pa na neki način i Planine možemo 
promatrati strukturirano; Danteov Pakao bi kod Zoranića bio sva ona poglavlja do Perivoja od 
Slave. Čistište - od Perivoja od Slave pa do viđenja nebeske vizije biskupa Divnića. Raj bi 
bio sve ono nadalje što se događalo unutar fabule - Zoranićevo prosvjetljenje i obećanje da će 
se kaniti svih svjetovnih poriva. Iako je ovaj pokušaj strukturalnog "kalupiranja" teorijski 
pomalo upitan, nespretan i krajnje labavoga dokaznoga materijala, ipak, vrh Čistilišta u 
Komediji i Perivoj od Slave u Planinama imaju nekih zajedničkih uporišnih točaka; tu 
ponajprije aludiramo na Stablo dobra i zla, koje Zoranić naziva "Dub od razbora". Ono što je 
jako važno naglasiti, odnosno u čemu se još Zoranić poveo za "Velikim Firetincem" jest 
simbolika brojeva. Čitajući Planine, pa zatim Komediju dojma smo da su obojica autora 
opsesivno zaokupljana numerologijom, što i nije čudno s obzirom na vrijeme u kojem su 
stvarali svoja djela. To je vrijeme kada je cvjetala alkemija, astrologija, tarot, hiromantija itd. 
Odnosno, sve djelatnosti koje su pokušavale odgonetnuti naše jastvo pomoću nadnaravnih 
pojava i spiritualnost staviti kao polazišnu točku svrhe ljudskog života. Među svim tim 
"paranormalnim" djelatnostima vrlo važna bila je i numerologija. Magična numerološka 

41 V. Maras. 1998:183.244. 

42 Usp.Torbarina.1959: 19. 


30 



predviđanja i općenito vjerovanje u moć znamenki staro je koliko i prve civilizacije. Brojeve 
u ritualne svrhe koristila su plemena na svim kontinentima a pomoću njih su proricali sudbinu 
i komunicirali s bogovima. Simbolike brojeva prepuna je i Biblija, a kao sveti brojevi u 
svijetu kršćanstva navode se sedmica, četvorka i trojka. Broj tri je lajtmotiv u Božanstvenoj 
komediji, a Danteu je on važan jer simbolizira najsvetiju "spojnicu" kršćanstva, odnosno 
Otac-Sin-Duh Sveti. U Komediji imamo simbolična tri poglavlja {Pakao, Čistilište i Raj), a 
svaki se dio sastoji od 33 pjevanja, dok Pakao ima i uvodno pjevanje što daje zaokruženu 
cjelinu od 100 pjevanja. Komedija je ispjevana u jedanaesteračkim tercinama što isto tako ima 
simbolično značenje, kao i tri osnovna lika u spjevu; Dante - Beatrice - Vergilije. 43 

Broj sedam je najupečatljiviji broj u Planinama. Mnogo je motiva prožeto tim brojem. 
Vrlo je moguće daje unutar same fabule ovaj broj još negdje skriven, ipak, navest ćemo one 
najuočljivije; sedam je godina Zoran patio za neuzvraćenom ljubavi, sedam je dana putovao 
po planinama, sedmoglava gaje neman prestrašila, sedam rijeka teče po paklenoj površini, u 
Perivoju od Slave sedam je stabala i sedam ptica, te sedam ženskih statua (sedam umjetnosti) 
uramljenih u fontanu iz koje izvire voda, sedam je slapova na rijeci Krki itd. Simbolika broja 
sedam karakteristična je za cijelu povijest ljudskog roda. 44 Tako za primjer imamo sedam 
dana u tjednu, sedam duginih boja, a gledajući s kršćansko-religijskog aspekta poznato je 
sedam darova Duha Svetoga, zatim sedam smrtnih grijeha, sedam dana Božjeg stvaranja 
svijeta itd. Zanimljivo je daje broj sedam prisutan i u istočnjačkim civilizacijama koje govore 
o sedam stanja ljudske svijesti, ili sedam čakri u ljudskom tijelu. Dakle, simboliku brojeva 
Zoranić je mogao preuzeti izravno od Dantea ili iz svoje okoline, prije će biti da je brojeve 
ukomponirao u fabulu romana ne po vodeći se za samim Danteom već za idejnim 
svjetonazorom, jer gledajući cjelokupnu povijest književnosti, možemo zaključiti da se kroz 
književna djela često proteže simbolika brojeva, jer su brojevi kako je već kazano, bili važan 
dio duhovnog bića svakog naroda i civilizacije. 45 

Naznačit ćemo još neke vrlo važne poveznice ali i različitosti između dva navedena 
djela starijih književnih epoha. Likovi u Planinama oblikovani su alegorično kao i u 
Božanstvenoj komediji. Alegorična veza između Dantea, Vergilija i Beatrice imaju gotovo 
identično alegorično značenje kao i spona između Zorana i vile Milost. Zatim fikcionalan lik 
Dante oblikovan je kao sam pisac, tu shemu pronalazimo i u Planinama gdje Zoranić 
progovara iz Zorana. Oba su spjeva ispripovijedana u "ja formi" - što pridodaje uvjerljivosti i 


43 Usp. Detoni-Dujmić. 2004:52. 

44 Usp.Pavličić, P. (2006). “Petar Zoranić 11 . U: Skrivena teorija Zagreb: Matica hrvatska, str. 61-97. 

45 Usp.Glamuzina, D. (ur.) 2008 [2010]. Znakovi i simboli. Zagreb: Profil Multimedija, str. 294-295. 

dramatičnosti ugođaja. Dante i Zoran mlađahne su osobe koje stoje na duhovnoj prekretnici. 
Mladost im prolazi a oni promišlju o potrebi oslobađanja okova svjetovne ljubavi i okretanju 
onoj spiritualnoj. Odbacivanje tjelesnih naslada uobličeno je u alegoričnom putovanju. U 
Božanstvenoj komediji put tjelesnosti uprizoren je u simbolu pakla, a onaj duhovni put je 
rajski svijet. Danteu je Beatrice sveopća poruka čovječanstva, to isto je Zoranu biskup Divnić. 
Isto tako, što je Danteu Vergilije - njegov uzor i učitelj, to je sv. Jeronim Zoraniću - stup 
hrvatske književnosti i kršćanstva uopće. Dante i Zoranić, naravno, uz alegoričnu crtu, u svoja 
djela unose i neke realne motive. 46 U Komediji oni se očituju kroz mnoštvo povijesno-istinitih 
likova i događaja koje Dante najčešće kroz digresije navodi u spjevu. Realni elementi su u 
Planinama ponajviše zastupljeni kroz zemljopisne toponime koji su uprizoreni u fabuli 
(geografski toponimi kojima Zoran putuje i mjesta koja se navode u prijetvorima) i likovima 
koje Zoran navodi kroz tijek radnje. Tako Zoranić u Planinama navodi neke crkvene 
vjerodostojnike njegova vremena, njegove pretke, pjesnike koji su ga inspirirali i konačno, 
žene koje su mu slamale srce. 

Iz navedenoga, kroz mnoge citatne usporedbe, likove, fabularnu konstrukciju i 
misaone elemente, konstatiramo da se Zoranić u nekoj mjeri oslonio na Danteov spjev, no ne 
u tolikoj mjeri da Planine "sudimo" kao nedovoljno dobar pokušaj oponašanja Božanstvene 
komedije u kojemu se Zoranić neuspješno uhvatio u koštac pri pokušaju stvaranja hrvatske 
varijante Komedije. Prije bismo mogli zaključiti da Zoranić ne oponaša Dantea, već da njih 
dvojica dijele neke podjednake misaone sfere; jedan i drugi su alegorični pisci, koji kroz 
"koprenu" progovaraju o nekim teološkim razmatranjima, te društveno-povijesnoj i političkoj 
problematici vremena u kojima su živjeli. Dante književnost ne tumači pod krilaticom 
"umjetnost radi umjetnosti". Njemu "umjetnost riječi" služi da se obračunava s 
neistomišljenicima i sa svojini krvnicima. Takav obrazac nasljeđuje i Zoranić koji u 
Planinama proziva Turke, Mlečane a i svoj "slijepi" narod koji zazire od svoga identiteta i 
voljno se priklanja stranim uzurpatorima. Očigledna je činjenica daje Zoranić miljama daleko 
od Danteove poetske tvorbe, njegove kreativnosti i sadržajnosti. No, kako je Dante svojini 
književnim ostvarenjem zadužio kulturno-književni svijet, tako je i Zoranić Planinama 
obogatio hrvatsku književnu baštinu ako ne ničim drugim, onda barem svojim neupitnim 
patriotizmom i još neviđenim stilskim inovacijama tadašnje literarne scene. 


46 Usp.Fališevac.2007:181. 

5.2.2. Zoranić prema Petrarci 


Francesco Petrarca (Arezzo, 1304 - Arqua/Padova, 1374). Talijanski je pjesnik. 
Godine 1320. započeo studij prava u Montpellieru i u Bologni, ali ga više zanimaju 
književnost i filologija. Na Veliki petak 1327. u crkvi susreo Lauru deNoves, udanu de Sade, 
mitsku ljubav svoga života. Od 1333. gonjen intelektualnom znatiželjom putuje Europom. 
Otkrićem Ciceronovih govora i pisama navode ga na strastveno zanimanje za antičku 
književnost, pa po njoj oblikuje i svoj književni rad. U Rimu je 1336. i 1341. okrunjen 
pjesničkim lovorom. Godine 1348. primio vijest o Laurinoj smrti u epidemiji kuge. Neko 
vrijeme proveo je u diplomatskim krugovima po Veneciji, Genovi, Pragu i Parizu. Kao i 
njegov nešto stariji kolega Dante Alighieri, snažno je politički angažiran i podržava projekt 
restauracije republikanskog Rima. Premda je potpuno prihvaćao kršćanske nauke i vjerske 
dogme, ipak je bio sklon propitkivanju teoloških kanona. Petrarca se priklanjao antičkoj 
kulturi, koju je doživljavao nadmoćnom suvremenoj skolastičkoj. Uz Kanconijer, napisao je 
epistulu Potomstvu (Posteritati , 1361-71), zatim spjev Afrika (Africa, 1338-74), O znamenitim 
muževima (De viriš illustribus) te Knjige o pamćenja dostojnim stvarima (Rerum 
memeorandarum libri ), Moja tajna (Secretum , 1342-43), Pastirski spjev {Bucolicum carmen, 
1346-48), O pomoćima u dobroj i u zloj sreći {De remediis utriusque fortuanae, 1354-60), O 
samotnom životu {De vita solitaria, 1346-56), O redovničkoj dokolici {De otiorum 
religiosorum,\341 -57), Pokorničke psalme {Salmi penitentiales). 

Pjesničku veličinu duguje Kanconijeru {Canzoniere ) na kojem je radio od 1342. pa do 
kraja života, raspoređujući ga u 9 različitih oblika. Zbirka sadrži 366 sastavaka (317 soneta, 
29 kancona, 9 sestina, 7 balada i 4 madrigala) razdijeljenih u dvije skupine pjesama, nastalih 
za Laurina života i nakon njezine smrti. Izuzme li se nekoliko moralno-religioznih i političkih 
kancona uzvišenoga metra, Kanconijer se elegičnim tonom posvećuje ispovjednoj 
introspekciji lirskog subjekta, obuzeta apsolutnom ljubavlju prema Lauri i njezinoj pojavi 
koja graniči za onom božanskom. Petrarca je još napisao i alegorijski spjev Trijumfi {Trionfi, 
1356) stavljen od tercina u kojem se poveo za Danteovom Božanstvenom komedijom gdje 
nastoji sintetizirati antičke i srednjovjekovne vrijednosti. Petrarca se smatra začetnikom 
humanističkih studija, prvim intelektualcem koji je živio od pisanja i prethodnikom moderne 
lirike. Još za njegova života mnogi ga oponašaju, a u 16. st. petrarkizam se širi diljem Europe 
pa tako i na području današnje Hrvatske. Najznačajniji predstavnici petrarkizma u Hrvatskoj 
su Hanibal Lučić, Dinko Ranjina, Dominko Zlatarić itd. Hrvatski su se predstavnici koristili 

sonetnim oblikom i jedanaesteračkim stihom u tal. i lat. sastavcima, a na hrvatskom jeziku u 
obliku dvostruko rimovanog dvanaesterca. Petrarkistički motivi su i danas prisutni kako u 
lirici ali i u instrumentalnim glazbenim izvedbama. 47 

Navodili smo kako u hrvatskoj književnosti dopreporodnog doba Zoranićeve Planine 
su osamljeno i po mnogočemu osobito djelo. Po književnoj vrsti, strukturi, tehnici 
pripovijedanja, jeziku itd. Povjesničari književnosti Planine svrstavaju među prozna i 
određuju kao roman. Ipak, unatoč tome što se u Planinama protežu pripovjedni dijelovi nad 
stihovanim, nećemo pogriješiti ako autora nazovemo prvenstveno pjesnikom, i to zato što je u 
djelu: "češće govorio pjesnički nego ljudski (...)." 48 0 ovoj pomalo metafizičkoj ideji na 
margini dvadesetoga poglavlja Planina progovara i sam Zoranić. Zoranić nam tako citira 
jedan stih iz Petrarkinog Secretuma, koji glasi: "Uzalud kuca na vrata pjesništva onaj tko je 
pri punoj svijesti (...)". Što nam to Petrarca sugerira najbolje je kroz svoje Planine pojasnio 
sam Zoranić. U antička vremena, pjesništvo se smatralo nadahnućem bogova, pa se tako 
upozoravalo na razliku između "pjesničkog" i "ljudskog" jezika. Čovjek govori jezikom 
čovjeka, a pjesnik govori jezikom bogova. Zoranićeva zadnja rečenica u romanu, u kojoj 
govori da je završio roman povijesno i alegorijski, može se protumačiti baš kao antičko 
viđenje humanoga i poetskog. Humano se prema pjesničkom odnosi kao povijesno prema 
alegorijskom. Dakle, povijesna i umjetnička istina tek sjedinjenjem dobiva smisao i suvislu 
potpunost. Da bi tu sinergiju ostvario, Zoranić je uz onaj prozni tekst - humani, morao 
uklopiti i onaj pjesnički - jezik bogova, a u tu se svrhu opredijelio za Petrarkin Kanconijer. 

Na Petrarkin utjecaj koji je u 16. st. dominirao našom književnosti nije ostao imun ni 
Petar Zoranić. Iako petrarkističkog utjecaja u Planinama ima vidljivo manje nego 
Sannazzarovog ili Danteovog, on je ipak prisutan, i to u obliku lirskih pjesama koje pastiri 
pjevaju prvoga dana Zoranovog putovanja po planinama. Napomenuli smo već u uvodu jedan 
citat iz Secretuma, što bi značilo da Zoranić od Petrarkinog književnog opusa nije koristio 
samo Kanconijer već i neka dm ga djela koja nisu ljubavnih motiva, što dovodi do zaključka 
da je utjecaj Petrarce na našega pisca veći i obuhvatniji nego što se to na početku mislilo. 

Gledajući ostale arkadije, koje su se nakon one Sannazzarove iz 1501. rapidnom 
brzinom proširile po Europi, vidljivo je da sve one podilaze nekim konvencijskim 
sastavnicama kao što su bukolički sadržaji, "mitološke" priče, ali i "petrarkistička lirika". 
Prisutnost petrarkizma u Planinama može se promatrati iz tri smjera; ili je Zoranić motiviku 
preuzeo čitajući Kanconijer , ili od naše domaće tradicije, ili se pak poveo Sannazzarovom 

47 Usp. Detoni-Dujmić.2005:841-842. 

48 V. Bulić, N. (2009). "Zoranićeve Planine i antička ekloga", Zadarski filološki dani, broj 2, str. 125. 

Arcadijom. Vrlo je vjerojatno daje Zoranić povodeći se Sannazzarovom Arcadijom u Planine 
uveo i tu komponentu, no prisutnost Kanconijera u Planinama je opširnija i kompleksnija 
nego stoje to u Arcadiji, pa su i ostale dvije pretpostavke u opticaju. Daje Francesco Petrarca 
u Zoranićevom književnom obzoru zauzimao posebno mjesto, svjedoče i margine koje je 
Zoranić stavljao pokraj teksta. Na tim marginama naš pisac piše svakojake bilješke, 
razmišljanja, citate a nerijetko i književne izvore ili poticaj koji je koristio pišući fabulu 
romana. Na tim marginama, izuzevši Bibliju, upravo se Petrarca navodi najviše, i to pet puta. 
No isto tako valja naznačiti da se Zoranićevi dodiri sa Petrarcom nipošto se ne svode na tih 
pet navedenih slučajeva. Petrarkizma u Planinama ima mnogo više, no zašto on te pozajmice 
nije sve naveo, naravno, ako je vec i počeo, nije nam poznato. 

Zoranić je u Planinama najbliži svojem uzom u pjesmi koju izvodi pastir Zvonko u 
šestom poglavlju Planina : 


"Mira ne nahodim, nit s' imam ratit s kim, 
i sumnjim i želim, gorim i krepenim; 
vrhu neba letim, a na zemlji ležim, 
vas svit zauhitit mnim, a ništar ne držim. 

Voljno v uzi stojim iz ke zit ne umim, 
niti uzu krutim, niti ju oslabim; 
ni ozdraviti vim, ni umrit poai čin, 
ni ljubim li se s kim, ali komu mrzim. 

Prez očiju vidim, prez jazika vapim, 
i umriti želim, a pomoći prosim; 
i sam na se mrzim, a inoga ljubim; 
niti za se marim, ni najdu ni gubim. 

Tugami se gojim, a jadi se hranim, 
suzami se poj im, ljuti čemeri jim; 
ni života kolim, niti smrti želim, 
i jednako obim, smrt i život mrzim; 
s tebe u tom živim ku mu gospoju dim (...)" 


49 Usp. Tomasović, M. (1975). "Zoranić i Petrarca ". Forum, broj 1-2. str, 37-38. 

Ta pjesma je zapravo prepjev čuvenog Petrarkinog soneta Ja nemam mira a u ratne hrlim: 


"Ja nemam mira a u rat ne hrlim; 

Leden a gorim, plašim se i nadam; 

Po nebu letim, a na zemlju padam; 

Ne hvatam ništa, a svijet čitav grlim. 

Amor me kazni da sred uža stojim, 

Nit omču driješi, nit okove steže, 

Nit da me smakne, niti da odveže, 

Neće me živa, ne smatra me svojim. 

Bez vida vidim, nijem, glas gubim: 

Umrijeti žudim, a pomoći tražim, 

Sebi sam mrzak, a drugoga ljubim. 

Nit mi se mrije nit mi se živi, 

Smijem se plačući, žalošću se snažim. 

Ovakvom stanju vi ste, gospo krivi" 

{Kane. CXXXIV) 

Usporedivši navedene dvije pjesme, mogli bi se složiti da su tematski vrlo slične ali ne 
i strukturom. Sonetni oblik sa kojim je ona izvorno pisana, Zoranić napušta. Četrnaest 
izvornih endocasillaba, zamjenjuje 17 dvostrukorimovanih dvanaesteraca. Iako je Zoranić 
napustio izvorni metar, tema je i dalje izvorna. Petrarkizma ima u Planinama i na mjestima 
gdje nema stihova, odnosno, na mjestu gdje Zoran pripovijeda Sladmilu uzrok svoje ljubavi. 
Klišeji poput "mlajahne deklice, lipe i gizdave, vlasi kako protegnute zlate žice, s dva črna i 
tanahna lučca - dva svitla sunašca, s kuralnimi usnicami (...)" sve je to petrarkistička 
uobičajena atmosfera. Međutim, Petrarca u Planinama tu ne prestaje. Naime, Zoranić isto 
tako jednu izreku iz Trujunfa Ljubavi ukomponira u jedno od svoji proza, točnije na početku 
"pripovisti" iz XII. poglavlja: "Ljubav krozi nje mili očice od želje u srdačcu s nevarke oganj 
sniti (...)". Malo dalje Zoranić prosljeđuje: "I pokol jur mrkla noć za svakomu živuću pokoj 
dati (...)". Sve ovo asocira na početak Petrarkinog soneta: 

"a noć kada pane 

i smrtnici kad bijedni spokoj žele (...)" 

{Kane. CXXVI) 

Na kraju te rečenice kaže da je Ljubdrag govorio:"jadovnimi zdasi udišući i čemernimi 
suzami ličca perući (...)" Što ponovno podsjeća na: 

"Ko dažd mi s lica gorke suze liju 
i mučan vjetar uzdaha ih prati, (...)" 

{Kane. XVII) 

Nesretni Ljubdrag nadalje žaluje:"Ajoj, kuko lipu i milu očima mojim za moju pogibil prikaza 
ju! (...)" što se može dovesti u vezu sa Petrarkinim stihom: 


"dok motrili lik joj divan za zlo moje (...)" 

{Kane. LXII) 

Ubrzo zatim u dvanaestoj glavi, u Vislavovoj tužaljci nad "pritvorom" Anice ponovno imamo 
jedan dvostih koji neodoljivo podsjeća na Petrarcu: 

"Ča jimam učinit, svituj me ljubavi: 
vrime mije umrit, vi u kojoj sam stavi (...)" 

{Planine, kap. XII) 


Izvorno ti stihovi u Kanconijeru glase: 


"Što li ću sad? Tvoj svijet, Amore, stoje? 

Zbilja je vrijeme mrijeti (...)" 

{Kane. CCLXVIII) 

U Vilsavovoj pjesmi uočit ćemo još nekoliko izravnijih sličnosti: 

"U prama litje od lit mojih bih slobodan, 
ne znajući ča je plam ni zlatopera stril, 
ali milojadan ljubveni čemer mil; (...)" 

{Planine, kap. XII) 

Što ponovno podsjeća na Petrarkinu kanconu: 

"U slatkoj dobi kad mi život cvao, 

i počela se poput travke budit 

strast što me rastuć na nesreću svlada (...)" 

{Kane. XXIII) 

Vilslav okusivši: "milojadnu ljubavnu strast ne mari biti prost ni uze slobojen ne želi 

slabost iz tog ropstva, a to primjerice iskazuje i prvi katren sljedećeg Petrarkinog soneta: 


"Lišiv se uza kojim vijek me cijeli 
vezao Amor, te sam rob mu bio, 
dugo je, gospe, kad bih pričat htio 
koliko novu slobodu ne želih (...)" 

(Kane. LXXXIX) 

Vilslav nadalje pjeva: "Ufanje me tišeć srce nigovaše, a Želja me vodeć, Lipost me vezaše 
a u izvorniku: 


"Želja me goni, Amor puti, vodi, 

Nada me vara i tješi (...)" 

(Kane. CCXI) 

Sličnosti nadalje vidimo i u: 


"pričemerno plačuć daž z očiju spuštaj, 
ter suzom zalivaj uz Ančin koren, 
tere uzgojivaj nje cvitak pritvoren, 
da vazda uzoren prbiva i čestit 
s mirisnim romoren već neg nijedan cvit (...)" 

(Planine, kap. XII) 


A u Kanconijeru to izgleda ovako: 


"uz uzdahe bez broja, 

i napoj blage iz očiju vode, 

uzraste tako da u nebo ode 

miris što ga nigda ne da jedna hvoja (...)" 

(Kane. CCXXVIII) 

Zanimljiv je i paralelizam u kojemu Zoranić oponaša Petrarcu kada se "talijanski 
pisac" igra riječima, pa suzama zalijeva i uzgaja lovor. Tako i Zoranić "žiljbil" (ljiljan, cvijet 
što simbolizira njegov plemićki grb - autobiografski motivi u romanu): "a ovi žiljak eto vidiš, 
da suzami mojimi zalivajući gojim (...)" (Planine, kap. II), a njegov Sokolar Jagodu: "gorkimi 
suzami jagodu zali (...)" (Planine, kap. X). Petrarca često u Kanconijeru spominje lovor (ii 

lauro). Kroz zamršenu simboliku lovor predstavlja Lauru, ali i pjesničku slavu (laurus 
nobilis), jer su se njime ovjenčavali pjesnici, pa i sam Petrarca koji je tu nagradu zaslužio dva 
puta. Ta slava je također povezana s Laurom. Lovor je isto tako simbol i Dafne, koja se 
bježeći od Apolona pretvorila u to drvo, koje je uz to i posvećeno Apolonu - bogu pjesništva. 
Zoranić se služi takvom udvornom enigmatikom u Poljkovim stihovima gdje je "lovor" 
zamijenjen "jelom", odnosno Laura je postala Jela. Pri tome je Zoranić naprosto prepjevao 
nekoliko stihova iz Petrarkinog soneta: 


"Priđe s vlastju silnom 

ter rukom nemilom 

prsi mi otvori njom 

i v srdačce usadi granu jele vite (...)" 

{Planine, kap VIII) 


Odnosno: 


"desnom mi rukom lijevu grud po srijedi 
otvori Amor, i u srce moje 
usadi lovor (...)" 

{Kane. (XXXVIII) 

Igra riječima prisutna je i kada Zoran žaluje: "srdačce ranjeno kroz nje mili pogled (...)". Ta 
pjesma počinje i završava igrama riječi tako posloženih da se kroz njihova premetnuta slova 
na koncu otkriva ime ljubljene žene: 


"JA GUduć ZORom Ran gredući po gori, 

JA GUdući moj poj tad dospih nju slaveć." 

{Planine, kap. VI) 

I za takve stilističke postupke Zoranić je mogao dobiti inspiraciju od Petrarce, primjerice iz 
soneta: 

"Kroz uzdahe kad stanem ime zvati 
koje mi Amor usred srca stavi, 
hvaLA U glasu tad se sama javi 
kod riječi što vam spomen prati (...)" 

{Kane. CCXVIII) 

Spomenuta Zoranićeva igra riječi može imati dvojako značenje. Ili "JA GU" 
simbolizira neku njegovu djevojku imena - Jaga, zbog koje se i uputio u planine, ali isto tako 
može značiti i anagram za zmiju (GUJA) - Što bi se ponovno moglo dovesti u konotaciju sa 
Zoranićevom mizoginijom, pa žene smatra zmijama jer su krive za njegovo ranjeno srce. 
Zoranić se kroz Planine u još nekoliko navrata igra riječima, npr: "PISAN KU pojem složih 
na slavu toj (...)" ili: "koj pismom složeno Mar, razum moj I JA (...)." 5 ° 

Podudaranosti između Petrarke i Zoranića moglo bi se pronaći još, no izdvojili smo one 
najupečatljivije ili najočitije. Već smo kazali da postoji mogućnost da se Zoranić stvarajući 
svoj "maleni" Kanconijer nije posve oslonio izravno na Petrarcu, već da je petrarkističke 
motive mogao crpiti ili od Sannazzara, ili od dubrovačkih petrarkista. Sudeći po raznovrsnosti 
Petrarkinog opusa vidljivog u Planinama , definiramo da je Zoranić oponašajući Petrarcu, u 
rukama imao upravo njegov Kanconijer, koji mu je poslužio kao polazišna inspiracijska 
točka, a da ga je prisutnost tih motiva u Sannazzarovoj Arcadiji , ali i nekih "hrvatskih" 
pjesnika samo potaknula da se i on okuša u onome što je tako snažno "zaludilo" ondašnji 
književni svijet. 


5. 2. 3. Boccaccio u "Planinama" 

Giovanni Boccaccio (Certalado?, 1313 - Certaldo, 1375). Talijanski je prozaist i 
pjesnik. Nezakoniti sin firentinskog trgovca, tvrdio da se rodio u Parizu kao sin plemkinje. 
Djetinjstvo proveo po raznim dvorovima uživajući zaštitu bankarske kuće Bardi. Kada je ta 
obitelj propala morao se vratiti u Firencu, da bi potom počeo raditi kao pismonoša po raznim 
gradovima. Susreo se i dopisivao sa Francescom Petrarcom, koji ga je uslijed jedne njegove 
duhovne krize odgovorio od odluke da zapali sve svoje rukopise. Veliki ljubitelj Danteovih 
djela, te je i neka pjevanja iz Božansh’ene komedije tumačio s crkvenih pulpita. Posljednje 
godine života proveo je u rodnome Certaldu u siromaštvu i samoći. Pisao je stihove ali i 
prozna ostvarenja; Stihovi (Rime), roman u prozi II Filocolo iz 1336-38 g.- u 5 knjiga. Spjev// 
Filostrato (o. 1338), Tezeidu o Emilijinoj svadbi (Teseida delle nozze d'Emilia, o. 1340 - u 12 
knjiga), Tebaida, Dijanin lov (La Caccia di Diana ), Komedija o firentinskim nimfama ili 
Ametov nimfale (Comedia delle ninfe fiorentine o II ninfale dAmeto, 1341-42), Ljubavna 
vizija (L' Amo rosa visione, 1341-42), Elegija gospe Fiammette po njoj ženama zaljubljenim 


50 Usp. Tomasović. 1975: 42-46. 

ispričana (Elegia di madonna Fiammetta da lei alle innamorate donne narrata , 1343-44), 
Fiezolski nimfale (II Ninfale fiesolano, 1344-46), Corbaccio ili Labirint ljubavi (II Corbaccio 
ili Labirinta d'amore ), Raspravice u pohvalu Dantea (Trattatello in laude di Dante , o. 1359). 
Pod utjecajem Petrarce nastaju njegova eruditska i poučna djela: O zgodama uglednih ljudi 
(De casibus virorum illustrium, o. 1374) i O znamenitim ženama (De Claris mulierbius), O 
rodoslovljima poganskih bogova (De genealogiis deorum gentilium, o. 1350-66), Knjiga o 
brdima, šumama, izvorima, jezerima, rijekama, mrtvima vodama ili močvarama i o imenima 
mora (De montibus, silvis, fontibus, lacubus, fluminibus, stagnisis seu paludibus et de 
nominibus mariš liber). Napisao je i 16 Ekloga (Eclogae, 1351-66) i 24 Poslanice (Epistoale, 
od 1339). Njegovo najznačajnije djelo je Dekameron (II Decameron, 1348/49-53., obj. 1470) 
najveća knjiga tal. pripovjedne proze koje je postala uzor novelistima u nekoliko idućih 
stoljeća. 51 

Nema sumnje da je Zoranić poznavao cjelokupni, ili barem većinu Boccacciova 
književnog opusa, stoje vidljivo u Planinama u kojima se može prepoznati više djela velikog 
talijanskog pripovjedača. S obzirom daje Dekameron djelo koje je Boccaccia vinulo među 
književne besmrtnike, očekivalo bi se daje upravo to prozno ostvarenje bilo temeljni oslonac 
Zoraniću stvarajući prozne umetke u Planinama, no, kako ćemo vidjeti, to nije posve ispravna 
pretpostavka. Iako Dekamerona u Planinama ima, on se ponajprije očituje u idejnoj strukturi, 
točnije, Planine i Dekameron povezuju umetnute priče koje fabularni likovi pripovijedaju, ali 
koje nisu povezane s temeljnom okosnicom navedenih dvaju djela. Naime, Zoran putuje 
planinom da bi se riješio ljubavne boli. Na tom putovanju susreće pastire koji mu 
pripovijedaju razne mitološke predaje (redovno nesretne intonacije) koje nemaju nikakvih 
poveznica s temeljnom idejom romana. Takvo što imamo i u Boccaccia gdje okosnicu fabule 
čine sedam djevojaka i tri mladića koji su se uslijed kuge koja je harala Firencom (1348.) na 
nekoliko dana sklonili u sigurnost obližnjeg seoskog imanja. Da bi im vrijeme brže prošlo, 
dane krate ladanjem, razgovorom i pričanjem raznih priča koje su katkad veselog i poučnog 
karaktera, ali ima i onih krajnje neveselih i tragičnih. Cijelo djelo je koncipirano na način da 
je kroz 14 dana ispričano ravno 100 priča, po 10 novela (svaki lik po jednu) u jednome danu, 
preskočivši vikend zbog vjerskih obzira. 52 Dakle, umetnute priče u okvirnu fabulu jest jedina 
dodirna točka s kojom bismo mogli povezati dva djela. 

Puno više poveznica za Zoranićevim djelom možemo naći u drugim Boccaccievim 
ostvarenjima, poput pastirskog spjeva Fiezolski nimfale. U tom djelu kroz sedam pjevanja 

51 Usp. Detoni-Dujmić.2005:132-133. 

52 Usp. Detoni-Dujmić.2004:100. 

pratimo priču o postanku Fiesole i Firence i to kroz ljubavne zgode pastira Africa i nimfe 
Mensole. Ta priča sa nesretnim završetkom neodoljivo podsjeća na one koje je Zoran slušao u 
Planinama ispričane od strane pastira. Nimfu Mensolu, djevicu iz družbe božice Dijane, 
neizmjerno zavoli pastir Africo. Kako je Africo bio veoma tužan jer gaje Mensola odbijala, u 
pomoć mu priskoči božica Venera, tako da mu se u javi u snu i poduči kako će zavesti lijepu 
Mensolu. (Identičan motiv postoji i u Planinama , u dvanaestom poglavlju pastir Ljubidrag 
moli božicu Veneru da mu pomogne osvojiti srce djevojke Ljubice. Ona mu se ukaže kroz san 
i objasni mu način kako će to učiniti). Slušajući Venerin savjet, Africo svoj naum i ostvari. 
Kad je Diana ubrzo shvatila da je Mensolu oskvrnuo muškarac, ona je za kaznu pretvori u 
rijeku, a Africo od silne žalosti, uzaludno čekajući voljenu, oduzme se si život. U spomen na 
dvoje nesretnih ljubavnika, dvije rijeke nadomak Firence nose njihova imena. Za 
Boccaccievim naumom da opjeva domaće lokalitete kroz mitološko ruho, poveo se i Zoranić. 
O tugaljivoj ljubavnoj priči s početka Planina u kojoj je nesretni mladić Žiljbil čekajući svoju 
ljubljenu, od silne žalosti umro, pa je njegova odabranica kada je shvatila nesretnu sudbu 
dragoga, od velike tuge za svojim voljenim se rastopila i postala vrulja, ili pak pripovijest u 
kojoj se Dražnik i Novak zaljube i Dijanine vile, pa ih ona za kaznu pretvori - Maru u vrelo, a 
Jelu u stablo već smo ponešto kazali. Isto tako, spomenuli smo i pripovijest o Ljubidragu i 
Ljubici koja je, kao i sve ostale navedene - nesretnog metamorfoznog svršetka. 

Navedene pripovijesti očigledno su stvarane po uzoru Boccacciov spjev Fiezolski 
nimfale, ali valja naglasiti da metamorfozne pripovijesti nisu Boccacciova izvorna kreacija, 
već da je nasljeđuje od Ovidija. No ipak, postoji veće vjerojatnost je da Zoranić uzor crpio 
čitajući Boccaccia. Možemo tako kazati da Zoranić, posuđujući od Boccaccia motive i ideju 
iz spjeva Fiezolski nimfale, te elemente lokalizirao, pretvarajući ih u imena domaćih vrela, 
cvijeća, stabala i ostalih prirodnih znamenitosti kraja u kojemu je odrastao. Iako se mnogi 
povjesničari slažu da su Zoranićeve metamorfozne priče dosta nespretno ispripovijedane, s 
mnogo nepotrebnih kićenosti, ipak, te pripovijesti zanimljiva su zbirka mitoloških objašnjena 
nastajanja faktivih prirodnih lokaliteta, 53 pa su same po sebi vrlo vrijedna riznica mitološkog 
folklora, jer je vrlo vjerojatno daje Zoranić upravo onako kako je određene elemente posudio 
od stranih pisaca, isto tako i mitološka tumačenja raznih lokaliteta preuzeo iz izvorne usmene 
predaje njegova rodnog kraja. 

Još je jedno Boccaccievo djelo inspiriralo Petra Zoranića, a to je prozni komad 
Komedija o firentinskim nimfama ili Ametov nimfale. U toj prozi koja se sastoji od 19 


53 Usp. Matić, T. (1909). Petar Zoranić. Zadar: Matica dalmatinska, str. 43-44. 

umetnutih pjevanja u tercinama, glavni lik je pastir Ameto koji duhovno sazrijeva u društvu 
sedam nimfa. Cijelo djelo ima i kršćanske konotacije. Svaka od sedam nimfi služi jednoj 
božici - te nimfe ujedno su i simboli kršćanske kreposti. Pastir Ameto nakon što bi odslušao 
ljubavnu priču nimfe, ona bi mu se nakon toga i senzualno predala, i tako redom sve dok nije 
došao do posljednje pripovjedačice koja se zvala Lia. Ta nimfa služi božici Cibeli, simbolu 
vjere, a pjesma koju Lia izvodi nakon svoje pripovijesti, kršćanski je Credo odjenut u 
mitološko ruho. U ovom pastirskom romanu neminovno jest to da Boccaccio vješto prepleće 
kršćanske moralne ideje s onim antičkim elementima. Sam roman završava s nebeskom 
vizijom: "S neba se spusti sjajan, ognjen stup (...)". Zatim Lia zaroni Ameta u bistro vrelo da 
bi ga duhovno pročistila, dok mu druge nimfe ojačaju krepost, te mu poklone moć da svoje 
smrtne oči može uzdići k nebeskoj Ljubavi. Ameto tada shvaća istinitu ulogu nimfi i što 
predstavlja njihova prava ljubav - pa se zastidi svoga nekadašnjeg života prepunog pohote i 
tjelesnog zadovoljavanja najnižih poriva koji su u njemu bili prevladah. On se pred tom 
nebeskom vizijom odrekne senzualnosti, te tada shvati daje istinski postao čovjekom. 

Boccaccio Ameto simbol je čovjeka, koji se krepošću oslobađa okova senzualnosti i 
uzdiže do potpunog shvaćanja čiste Božje ljubavi. Upravo ta ideja je i osnovna ideja u 
Planinama. Boccaccio je svoju religioznu poruku o odbacivanju tjelesnih naslada, zaodjenuo 
u priču o pastiru koji svoju putenost upražnjava sa sedam vila, a zatim, nakon nebeskog 
priviđenja, doživi tjelesno obraćenje i odbacuje tjelesne porive. Upoznavši fabulu 
analiziranog pastirskog romana, lakše razumijemo zašto su Planine, koje odišu kršćanskim 
idejama ipak prošarane mitološkim elementima. Možda upravo zbog Boccacciovog djela. 
Mnogo je sličnosti između Ameta i Zorana, između njihova prijašnjeg grješnog života i 
konačnog preobraćenja u obliku nebeske vizije, da bismo mogli kazati da Zoraniću upravo 
ovaj prozni tekst nije bio jedan od ključnih točaka inspiracije stvarajući fabularnu i idejnu 
strukturu Planina. 54 


5. 2. 4. Ovidijeve Metamorfoze i Zoranićeve pritvorbe 

Publije Ovidije Nazon (Sulmon, 43 pr. K. - Tomi, 8). Rimski je pjesnik. Nakon 
retoričkog studija u Rimu, Grčkoj i Maloj Aziji odrekao se službene karijere i postao 
književnikom. Odrasta i sazrio u vrijeme općeg stanja mira u Rimu i cijelom Carstvu. Bez 


54 Ibid. Matić.1909: 52-54 

nacionalnih, moralnih i vjerskih načela, pa kao takav bio je sklon prolaznim vrednotama 
života u mondenom velegradu. Ovidije svoje prvo stvaralačko razdoblje započinje zbirkom 
Ljubavne pjesme (Amores , sač. 2. izd. u 3 knjige, 19 pr. K. - 16) posvećene fiktivnoj Korini, 
koje odišu finom ironijom i specifičnim humorom. Ovidije je prvi pjesnik rimske književnosti 
koji je pisao poeziju retoričko-deklamatorskog stila - variranje iste teme sa mnogobrojnim 
digresijama i poentiranja misli. Pisao je i fiktivne poslanice Heroide (Heroides ili Poslanice 
junakinjama - Epistuale heroidum ) u kojima mitske junakinje tobože pišu svojim izgubljenim 
muževima ili voljenim dragima. Napisao je i tragediju Medea (o. 22 pr. K.) koja je danas 
izgubljena. Tome razdoblju pripada i parodijsko-didaktički ep Ljubavno umijeće (Ars 
amatoria ili Ars amandi, obj. 2 ili 1 pr. K.) koji se smatra vrhuncem njegova stvaralaštva u 
kojem podučava muškarce i žene kako naći i zadržati predmet svoje ljubavi. Iako je cijelo 
djelo okvirno gledano vrlo ozbiljnog znanstvenog tona, ipak, ono je u svojoj suštini ironija 
koje se miješa s parodijom uz pomoć koje Ovidije ismijava određene rimske društvene 
staleže. Ovidije je ostao poznat široj književnoj sceni po svojoj pjesničkoj novelističkoj zbirci 
Metamorfoze (Metamorphoses ili Pretvorbe, u 15 knj. s ukupno 11 995 stihova). To djelo 
druge faze Ovidijeva stvaralaštva sastoji se od 250 priča iz mitologije - od prijelaza kaosa u 
kozmos pa do pretvorbe Julija Cezara u zvijezdu. Pjesnika privlači stalna mijena i sjaj 
prolaznosti, pa su heksametri u kojima su ispjevane Metamorfoze potekli iz želje da se i 
metrički istakne težnja za stvaranjem svojevrsnoga "neprekinutoga epa" (carmen perpetum). 
Iz druge faze je i djelo Fasti (Fasti - Kalendar, u 6 knj. - nedovršeno i objavljeno 
posthumno). Iako vrlo cijenjen za života kao književnik i društvena osoba, to ga nije spasilo 
da ga car August, iz još nerazjašnjenih razloga progna u Tome (današnja Costanta). Iz 
razdoblja progonstva potječu i dvije zbirke elegija - Tužaljke (Tristia, 8 - 12, u 5 knj.) i 
Poslanice iz Ponta (Epistulae ex Ponto, 12/13 - 16, u 4 knj.). Ovidije je uz Vergilija 
vjerojatno najpoznatiji književnik rimske književnosti, a njegov rad je ostavio snažan utisak 
na cjelokupnu daljnju književnost ali i na ostala polja umjetnosti. 55 

Ovidijeve Metamorfoze snažno su odjeknule u novovjekovnoj književnosti, te je tako, 
ta zbirka novela ispisana u heksametrima postala uzor mnogima humanističkim i renesansnim 
književnim stvarateljima diljem Europe, pa shodno tome, Ovidijev utjecaj može se osjetiti i u 
starijoj hrvatskoj književnosti. Iako su mnogi hrvatski pisci latinisti bili osobito zaokupljeni 
prvenstveno njegovim poslanicama, bilo je i onih koji su se okušali oponašati neka njegova 
ostala ostvarenja. Među njima je i Zoranić, čije su Planine obilno prošarane metamorfozama 


55 Usp. Detoni-Dujmić.2005:810-811. 

ili preobrazbama. Trebalo bi definirati stoje to zapravo metamorfoza o kojima piše Ovidije i 
Zoranić, ali i mnogi ostali autori koji su ostali očarani mitološkim fenomenom preobrazbe. 
Dakle, preobrazba obličja je uz one koje smo već spomenuli; "simboliku putovanja", 
"brojeva", "snova" itd., jedna od temeljnih arhetipova čovjekova opstojanja. Mitovi u kojima 
osoba iz jednog tjelesnog stanja poprima sasvim neko novo obličje bilo to ponovno tjelesno ili 
neke prirodne pojave, zaokupljah su maštu ljudi još u najranijim društvenim zajednicama. 
Zašto je tomu tako, može se tek pretpostavljati. Sudeći po navedenome Ovidije je svoju 
zbirku stvarao inspirirajući se nekima starijim tekstovima ili usmenom predajom. Vjerojatnost 
da se Zoranić stvarajući svoje matamorfozne pripovijesti nije oslonio na Ovidija ili Boccaccia, 
već daje inspiraciju pokupio iz usmenih predaja drevne prošlosti svoje "dežele" vrlo je mala 
ih gotovo nemoguća. Sličnosti između Ovidijevih Metamorfoza , zatim Boccaccieve Fiezolski 
nimfale, i određenih segmenata u Planinama daje nam zaključiti da je i tijek preuzimanja 
motiva išao upravo navedenim redom. Zoranić je u roman ukomponirao i elemente 
metamorfoza ili kako ih ona naziva "pritvori", vjerojatno iz razloga koji je već i naveo na 
početku djela. On je svoje "pritvore" prepleo imenima bilja i vrulja znanih u njegovom kraju, 
jer gaje zabolio ukor vile što hrvatski krajevi nisu opjevani kao neke druge zemlje, koje su po 
tumačenju vile, ništa više lijepe i drevnije nego što je to njegova zemlja. 

Već na početku romana postoje određene reminiscencije između Ovidijevih 
Metamorfoza i pretvorba ispričanih unutar Planina. O nesretnoj i tragičnoj sudbini koja je 
zadesila dvoje mladih ljubavnika Žiljbila i Zorice već smo više puta govorili, pa ćemo samo 
još kazati da vrlo sličnu temu imamo i Metamorfozama. Naime, nakon što je Apolon ubio 
pastira Marsija jer se ovaj usudio natjecati s njime u sviranju frule te ga i pobijediti, od silnih 
suza što su pastiri i sva ostala planinska bića isplakala za nesretnim drugom, nastala je rijeka 
Marsija: 


"Te ga kaznio, a on: "Što skidaš kožu mi?" viče, 
"Žalim, ah žalim! ah nije toliko frula vrijedna!" 
Viče, a koža se njemu sa površja odire t'jela; 
Sama je rana na njemu, odasvud krvca mu curi, 
Živci su otvoreni i zjape, bez ikakve kože 
Dršću mu žile i trepte, crijeva se praćkaju te ih 
Brojiti možeš, a s njima i prozirne žile u grudma. 
Plaču ga Fauni, poljski stanari i bogovi šumski, 

K tome i Satiri braća i Olimp drag mu još tada, 
Plaču ga također Nimfe i svatko, na brdima onim 
Tkogod je vunate ovce i rogatu pasao stoku. 

Plodna se omoči zemlja i mokra pokupi suze, 

Koje su tada pale, i žilama najdubljim popi, 

Pa ih načini vodom i pusti u otvoren uzduh; 

Otud med brjezima strmim u valovno u more teče 
Marsija zvana rijeka, u Frigiji bistrija od svih. (...)" 

C Metamorfoze . VI pjevanje) 

"I suze moje u toliko obilje tekući i kroz slast zemaljsku prohajajući na svitlost van ishode, i 
ta voda jimenom mojim od prije Zorica zva se, da pake prominjenim jimenom Vodica zove se 
(.••)" 

0 Planine, kap. II) 

Isto tako u Planinama u poglavlju u kojem vila Milost objašnjava nastanak bure, ona tada 
kazuje Zoranu ove riječi: 


"Da neka stvar redom od toga znaš: u gornjih deželjah, ke su meu sunčeni istok i zvizdu, ka, 
kako po starih rečeno je, žena najpri a medvidica bi posli, biše jedan vladavac i gradodržac 
poštovan, plemenit, poglavit i moguć (...)" 

(Planine, kap. IV) 

Ovu metamorfozu pretvaranja žene u zvijezdu i medvjedicu, Zoranić je vjerojatno 
preuzeo iz drugog pjevanja u Metamorfozama, gdje je Junona, Kalistu pretvorila u 
medvjedicu, a Jupiter u zvijezdu. Naime, kada je Kalista rodila Jupiteru sina Arkada, Junona 
ju je pretvorila u medvjedicu, a Jupiter zatim oboje; i majku i sina, pretvori u zvijezde: 


"Oči bacivši na nju s ljutinom velikom reče: 

"To je još trebalo dašto, o preljubnice, da nosiš 
Plod u sebi, da rodiš, da tako se uvreda sazna 
I moga Jupitera sramota da očita bude. 

Ne ćeš bez kazni ostat; oduzet oblik ću tebi, 

Kojim se dopadaš sebi i mojem, o besramna, mužu". 

Reče i sprijeda nju na čelu za kosu zgrabiv 
Ničke je na zemlju baci. Kalista moleći miške 
Pruža, a dlake crne na miškama već joj se ježe, 

Već joj se svijaju ruke, dobivaju kukaste nokte 
I služe mjesto nogu; a usta, koja je nekad 
Hvalio Jupiter, sad se razvališe u žvalo ružno. 

A da ne gane molbom i umolnim rječima srca, 

Govor joj uzme Junona, te iz grla hrapava glas joj 
Iziđe srdit i grožljiv i strahotan (...)" 

(Metamorfoze II. pjevanje) 

Još jedna pripovijest iz Planina jako nalikuje na one ispričane u Matamorfozama. To 
je "pritvor" opisan u devetoj glavi Planina, gdje se mladić Sokolar od silne tuge za djevojkom 
Jagicom, koju je smrtno otrovala ljubomorna prijateljica Ružica, pretvorio u vodu. Sličnu 
pretvorbu imamo i u Metamorfozama (XV. pjevanje) u kojem se neutješna nimfa Egerija, 
nakon smrti voljenoga Nume, pretvorila u vrelo. Zoranić se povodi za Ovidijem i u 
pripovijesti iz dvanaestoga poglavlja svoga romana, u priči o pastiru Ljubidragu i djevojci 
Ljubici. Ljubica je pripadala djevicama Dijaninog hrama, te kao takva nije se smjela zaljubiti 
u čovjeka. Ljubica je bila kćerka Apolona i djevojke Klicije (koja je zbog ljubomore 
pretvorena u suncokret). Kada ju je pastir Ljubidrag jednom vidio, odmah se zaljubio i 
Ljubicu. Kako gaje ona odbijala, on zatraži pomoć božice Venere, koja mu se ukaže u snu te 
ga uputi kako će osvojiti voljenu. Kada je Ljubidragu na prevaru to i uspjelo, ona se u očaju i 
strahu od Dijanine osvete ubije. Ubrzo nakon njezine smrti, njezin otac, bog Apolon pretvori 
je u cvijet ljubicu. Vidjevši da je njegova draga mrtva i Ljubidrag počini samoubojstvo. 
Nakon smrti njegov ga otac, bog Pan pretvori u cvijet Ljubidrag. Sličnu verziju ispričane 
pripovijesti imamo i u Ovidijevim Metamorfozama (IV. pjevanje). Apolon, da bi se mogao 
približiti svojoj ljubavi Leukotoji, kćeri kralja Orhama, preobrazi se u tijelo njezine majke, 
Eurinome. Tu smicalicu prokaže njegova ljubomorna bivša ljubavnica Klitija, koju Apolon iz 
osvete pretvori suncokret. 

Poveznice između dva djela ovdje ne prestaju. Mogli bismo navesti još neke, poput 
onih iz trinaestoga poglavlja u Planinama i desetoga poglavlja u Metamorfozama. U 
Planinama, mladić Paprat koji je zaljubljen u vilu Stanu, predaje joj zlatnu jabuku ubranu u 
Atlantinom perivoju. Atlantine jabuke se spominju i Metamorfozama. Atlantini prosci morali 
su se s njom natjecati u utrkivanju. Tko izgubi utrku, biva pogubljen. Jedino je Hipomen 
uspio pobijediti lijepu Atalantu, i to na način daje pred nju bacio tri zlatne jabuke. Kada se 
ona u vrijeme utrkivanja zaustavila da ih pridigne, Hipomen je to iskoristio, te ju je prestignuo 
i konačno pobijedio. Navest ćemo i posljednja dva primjera gdje Zoranić koristi Ovidijevu 
idejnu narativnu misao za gradnju fabule Planina. Oba primjera dolaze iz četrnaestog 
poglavlja Planina u kojem Zoran sluša pastirska nadmetanja u pjevanju. U tim nadmetanjima 
pastir Bornik pjeva: 

"Već je nemila 
ma vraždevnica 
neg ona vila, 

kaj' sadtršćaica, 
rumena i bila 
pritvoriv lica (...)" 

(Planine, kap. XIV) 

Ti bi se Bornikovi stihovi mogli dovesti u vezu s metamorfozom u kojoj nimfa Siringi, koja se 
bježeći pred Panom pretvorila u trstiku, a Pan je od te trstike načinio frulu: 


"S Likeja, spazi je Pan s omorikovim na glavi 
Bodljikastim vijencem i reče —"Još trebaše reći, 

Kako prozrevši molbe odletje bespućem Nimfa 
I k pjeskovitoj tihoj rijeci Ladonskoj dođe, 

Kako je vali dalje ne pustiše bježat, te ona 
Sestre zamoli svoje, pretvorile da bi je u što, 

Kako već mišljaše Pan, da Siringu uhvati, al' mu 
Mjesto Nimfe se nađe u rukama trska jezerska (...)" 

(Metamorfoze I. pjevanje) 


Nešto slično opjevava i pastir Slavko, koji pjeva: 


"Već je oskorežna 
pran srdačcu mom 
neg kaj 1 stvorena 
slavnim javorom 
zraka sunčena 
bižeć vlastju s tom (...)" 

(Planine, kap. XIV) 

Ovdje se očito aludira na Dafiiu, koja je bježala od Apolonova udvaranja, sve dok je otac na 
njezinu zamolbu nije pretvorio u lovoriku. 56 


"Bježanja svladana buduć u Penejske pogleda vale 
I kaže: "Oče, pomozi! O zemljo, zini ii' ovaj 
Oblik što čini, da trpim, promjeni, da nema ga više!" 
Čim tu molitvu reče, al' sva se ukoči vrlo, 

Oko mekijeh grudi tanušno se obavi liko, 

U lišće kose njoj otiđoše, u grane ruke, 

Noge, pred časak još brze, sad žilama zapeše tvrdim, 
Glavu joj obuzme kruna; ljepota joj ostade samo. 


56 Usp. Maras. 1988:250-256. 

Feb je i takovu ljubi te mećući ruku na deblo 
Osjeća pod koroni mladom, gdje grudi jošte joj dršću, 

Grli rukama grane, ko udi da su, i grlo 
Cjeliva, ali se drvo od cjeliva njegovih brani. 

Veli Apolon: "Mojom kad ženom ne možeš biti, 

Drvo ćeš moje bit zacijelo (...)" 

(Metamorfoze I. pjevanje) 

Kao zaključak kažimo da su Planine posve prošarane Ovidijevim tragom. Bez 
Metamorfoza, Zoranićevo djelo ne bi imalo istu dimenziju, koju ima s "pritvorima". Zoranić 
je vješto u ruhu mitološkog koncepta, iskoristio priliku da po nalogu vile s početka romana, 
proslavi rodni kraj, odnosno, da ga poput Ovidija, naseli raznim mitološkim metamorfozama 
koje su ujedno dokaz hrvatske usmene predaje. 


5. 2. 5. Pastirska ladanja u Vergilijevim Eklogama i Zoranićevim "Planinama" 

Publije Vergilije Maron (Andes, 70 pr. K. - Brundizij, 19). Rimski je pjesnik. Rođen u 
blizini Mantove, školovao se u kulturnim središtima sj. Italije, a poslije nastavio retoričke i 
filozofske studije u Rimu i Napulju. Burna vremena građanskoga rata proveo na očevu imanju 
gdje je i pisao neka svoja djela. Njegove mladenačke pjesme - od kojih su određene, uz 
većinu neautentičnih pjesama, epilija i si. sadržane u zborniku (sastavljen nakon pjesnikove 
smrti i nazvan Dodatak Vergiliju - Appendix VergUiana) - pokazuju utjecaj neoteričke 
pjesničke škole. Spoj aleksandrinizma i epikurovskog ideala o povučenu životu u prirodi 
očituje se kroz njegovo prvo znamenito djelo - Bukolikama (Bucolica - Pastirske pjesme, 
poslije nazvane Eclogae - Izabrane pjesme', ukupno ih ima 10, o. 42 - 39 pr. K.). Bukolike su 
dijelom tradicionalne pastirske idile, ali sa političkim prizvukom. Polako smirivanje političkih 
strasti u Rimu, te utjecaj epikurovske filozofije nagnale su Vergilija da napiše didaktički ep 
Georgike (Georgica - O ratarstvu, 37 - 29 pr. K.). Vergilije je u 4 knjige obradio 
poljodjelstvo, voćarstvo, stočarstvo i pčelarstvo. S Bukolikama i kasnijom Eneidom idejno ih 
povezuje ljubav prema rodnoj zemlji i narodu. Od 29 pr. K. pa do smrti radio je na svojem 
posljednjem i najpoznatijem djelu, junačkom epu Eneida ( Aeneis, u 12 knj., ukupno 9896 
heksametara, objavljeno posthumno). Uskladivši mit i legendu sa zbiljom, kroz oči glavnog 
junaka epa - Eneje, Vergilije je opjevao slavu rimskog naroda. Shemu za svoj spjev Vergilije 
je pronašao u Homerovoj Ilijadi i Odiseji, tako da su prvih 6 pjevanja pisanih po uzoru na 

Ilijadu, a drugih 6 prema Odiseji. Eneida, zajedno sa Homerovim epovima smatra se 
vrhunskim uzorom epskog pjesništva, a Vergilije kao pisac nazvan je klasikom cijele 
književne Europe (T. S. Eliot). 57 

Iako smo u podnaslovu naveli samo Vergilijeve Ekolge, moramo napomenuti da je u 
Planinama isto tako prisutan i duh Eneide. Stoga ćemo uz perspektivu promatranja Planina u 
okviru Vergilijevih Ekloga, u nekoliko crta ukazati i na onu u kojoj se mogu povući 
očigledne paralele između Eneide i Planina. Kazali smo očigledne, ne bez razloga, jer 
Zoranić u nekoliko navrata kroz svoj roman, revno navodi određene reminiscencije iz Eneide. 
On ih navodi u marginama pokraj teksta, na isti onaj način na koji je navodio neke stihove iz 
Petrarkinog Kanconijera, zatim citate iz Biblije , Dionizija, Katona, Cezara itd. 

No krenimo redom, trebalo bi prvo ponešto kazati o utjecaju Vergilijevih Ekloga na 
Zoranićev književni rad. Iz brojnih reminiscencija vidljivo je da Zoranićeve pastirske pjesme 
stoje u bliskom odnosu s Vergilijevim Eklogama. Njihov utjecaj se u Planinama ne očituje 
samo na stilskoj razini, već i na razini situacije, sličnosti pjesničke ideje, temeljnih motiva i 
tehnici njihove obrade. 58 Vergilijeve Ekloge su zbirka od 10 pjesama u kojima je opisan 
idiličan život pastira u planinama i njihovih stada. Kako ćemo dalje vidjeti, unutar tog 
bezbrižnog ladanja uokvirena je i politička alegorija, u kojoj autor progovara o nekim 
društveno-političkim turbulencijama ondašnjeg Carstva. Identičnu ideju pokupio je i Zoranić, 
i on kroz perspektivu svojih pastira ukazuje na nepovoljne društvene prilike onoga vremena. 
Vergilijevi pastirima nisu imuni na dokoličarenje. U sjeni krošnji stabala i mirisu zelenih 
proplanaka, preko kojih se prostiru rijeke i jezerca, provode dane. Vrlo sličan život pastira 
opisan je i u Planinama. I Zoranićevi pastiri dokoličare, spavaju, zbijaju šale, pjevaju, sviraju 
i uzdišu ranjenoga srca. Kada padne mrak, pastiri u Eklogama vraćaju se svojim "stanovima", 
a kako im srce nije iskvareno, redovno će sa sobom povesti kakvog putnika - nenamjernika: 

"T: Mogao bi počinuti kod mene ove noći 
Na lišcu zelenom; imadem jabuka zrelih, 

Kestena oljuštenih i dosta u grudama sira (...)" 

{Ekloge. I) 

I Zoranićevi pastiri su srdačni, pa su tako, kada je pala noć i oni poveli Zorana sa 
sobom, te ga nahranili i udomili. Iako se Vergilije stvarajući svoje pastirske pjesme oslonio na 
grčkog pjesnika Teokrita, no za razliku od Teokritovih Idila - koje su posve lišene bilo kakve 

57 Usp. Detoni-Dujmić.2005:1130-1131. 

58 Usp. Bulić.2009:126. 

alegorijske simbolike - Vergilije stvara posve novi izraz - alegorijsku idilu. Taj koncept, kako 
smo već kazali preuzima i Zoranić. Pastiri u Eklogama su Vegilijevi istiniti suvremenici (i on 
se sam pojavljuje se pod imenom pastira Titra i Melneka, i kao Zoranić se skriva pod 
fiktivnim imenom) koje je on ukomponirao u fabulu, a sve da bi progovorio o teškom stanju u 
Rimu. Često u taj pastirski idiličan svijet prodre i krajnje surova tematika, pa se tako pastiri 
žale na otimanje zemlje i darivanje njihovih imanja zaslužnim vojnicima: 

"Čega se, Likida moj, nijesmo bojali nikad, 

To doživjesmo sada, da nam novi gospodar poljica 
Kaže: moje je to, vlasnici selte se stari (...)" 

(Ekloge. IX) 

Identičan motiv, ah u nešto izmijenjenom tonu nalazimo i u Planinama. I Zoranićevi 
pastiri su vrlo vjerojatno bili istinite osobe, možda njegovi poznavatelji ili pjesnici koji su ga 
nadahnjivali. U takvo što možemo povjerovati jer se u Planinama navodi pastir Marul i 
njegov tužni napjev. Pastir Marul i njegova tužaljka nije nitko drugi, već Marko Marulić i 
njegova čuvena tužbalica Molitva suprotiva Turkom. Da potvrdimo sumnju da se između 
Zoranićevih pastira ipak kriju realne ličnosti, navest ćemo i pastira Bornika. Njega književni 
povjesničari dovode u kontekst sa Zoranićevim suvremenikom, notarom i piscem Gverinom 
Tihićem. Njegovo ime na tal. označava "rat": guerra - "borba". Shodno tome, mnogi smatraju 
da Bornik simbolizira "borbu", a ujedno i prekriveno ime istoimenoga pjesnika. 59 Zoranićev 
pastiri, baš kao oni u Bukolikama kroz pjesmu jadaju se na ondašnje političke neprilike. Već 
smo naveli da Vegilijeve pastire mori njihov uzurpatorski vojni sustav, koji im otima zemlju i 
djedovinu. Zoranićevi pastiri su isto izloženi sličnome problemu, i njih "terorizira vojna 
čizma" i to više njih. One koje su marširale sa Istoka, te one koje su navirale sa zapadnih i 
sjevernih krajeva njihove "bašćine". 

Još je jedna poveznica između dva djela, a to je natjecanje u pjevanju i sviranju 
ondašnjih glazbala. Poput Vergilijevih pastira i pastiri u Planinama natječu se u glazbenoj 
umjetnosti. Pjevačka nadmetanja nisu nikakva novost, tako ona već antičkoj Grčkoj nisu bila 
rijetkost i bila su veoma popularna. Tradicionalan pjesnički dijaloški okvir zadržao je i 
Vergilije u Ekogama. I tamo se u nekoliko navrata u stihovima izmjenjuju pastiri, a onaj tko 
pobijedi u stihovanoj improvizaciji odnosi zasluženu nagradu poput junice, svirala ili kaleža 
vina. Kao i u Eklogama, i Zoranićevi najspretniji pastiri bivaju nagrađeni. Tako Slađoj osvaja 


59 Usp. Maras. 1988:264. 

drvene žlice, a Dragoljub drvenu čašu. Sladmil i Plinko - gusle i citru, a Bomik i Slavko luk i 
strijelu. Najveći dar zaslužili su Rajko i Svitko koji pjevajući o Božjoj milosti osvajaju cvjetne 
vijence. Pastirska natjecanja redovito su popraćena glazbenim instrumentima. U Eklogama to 
su fistula i stipula, dok u Planinama pastiri pjevaju u pratnji glazbenih pomagala poput gusla, 
citare, roške i surle. Kako se pastiri nadmetaju u pjevanju, isto tako često okušavaju sreću i u 
odgonetavanju zagonetki, koje jedne drugima zadaju. Zoranić Vergilija slijedi i u tome 
segmentu. U trećoj eklozi Buklolika, pastir Menalka zadaje zagonetku: 

"Reci, u kojoj raste zemlji cvijet, što u njem 
Kraljevska pišu imena? - Filda tvoja nek bude (...)" 

{Ekloge .III) 

Tu strofu Zoranić je zasigurno preuzeo, te je donekle izmijenio: 


"Reci meni, restuć na koj su tražni 
Kraljev ime uzdržuć cviti napisani (...)" 

{Planine, kap. XIV) 


Pastir Dameta: 


"Reci - i bit ćeš mi velji Apolon - u kojoj u zemlji 
Nebo ne ima više širine od triju lakata (...)" 

{Ekloge. III) 

I ovdje Zoranić stilski intervenira, no tema je očigledno identična, pa tako pastir Sladmil 
kazuje: 

"Rec, u ki svita dil tri pedi prem toko 
sa svake strane cil nebo je široko (...)" 

{Planine, kap. XIV) 


Zoranićeve Planine, vidljivo je, uvelike se oslanjaju na pastirsku idilu opisanu u 
Bukolikama. Zoranić prati antičkog uzora u ideji i motivima. Od Vergilija preuzima cijeli 
pastirski svijet sa svim popratnim motivima, ali i ono što je još važnije, njegovu empatiju 
prema svom sunarodnjaku. 60 Vergilije kroz svoje pastirske pjesme ukazuje na problematiku 
malih ljudi kojeg nemilosrdno ugnjetava represivni državni aparat, jednako tako se i Zoranić 

60 Usp. Bulić.2009:125-136. 

povodi tom idejom, te i on barem na književnome planu, daje na znanje svojim 
sunarodnjacima da nisu usamljeni i prepušteni sami sebi, što je s obzirom na Zoranićevo 
plemićko zvanje bilo neuobičajeno i krajnje rijetko viđeno među "višim slojem" pučanstva. 61 

Kazali smo već da su neki elementi Eneide prisutni u Planinama , pa bi valjalo i 
ukazati na njih. Prije svega, motivi koji spajaju dva djela su "putovanje" ili lutanje glavnog 
lika, te njegovo spuštanje u "podzemlje". Ipak treba napomenuti da egzistiraju još neki 
elementi u kojima se Zoranić oslanja na Vergilijev Spjev. Tu prvenstveno preciziramo na 
jedan motiv s početka romana, kada Zorana vila Zorica upozorava na strašne stvari koje će 
vidjeti na putu: 

"Nut - reče - znaj, tribi jest da kripka i smina srca budeš, jer strašne i čudne stvari, sa mnom 
grede, vidit ćeš, meu ke ulisti lažno je, da pak van na svitlost iziti muka i trud potriban jest 
(.••)" 

(Planine, kap. III) 

To vilino zlosutno nagovještenje zapravo je parafraza jedne strofe iz šestog pjevanja u Eneidi 
u kojemu Eneja odlazi u podzemni svijet: 

"Prozbori proročica: - O Trojanče, sine Anhisov, 

Porode krvi božanske, u Avren lako je saći, 

Vrata su otvorena danonoćno crnoga Dita: 

Alije posao mučan povrati se otud i doći 
Na gornji uzduh (...)" 

(Eneida.\ I) 

Iz iste strofe Zoranić preuzima stihove da bi dočarao zlokoban natpis koji piše nad vratima 
pakla: 

"Po mni se uhodi u najgorčji stan, 
lako se prohodi, da teško ziđe van." 62 

(Planine, kap. IV) 

Vjerujemo da postoje još poneke reminiscencije koje su vidljive u Planinama, a odnose se 
na navedeni nacionalni spjev cjelokupne rimske književnosti. Ah kako smo već i u naslovu 
naznačili preokupacija nam je bila analizirati pastirske motive u Planinama i one u 

61 Usp. Švelec.1964: 21. 

62 Usp. Maras. 1988: 250-256. 

Vergilijevim Eklogama, pa ćemo s Eneidom i završiti obradu Vergilijevih motiva u 
Planinama. 


5. 2. 6. Zoranić i Sannazzarova "Arkadija" 

Jacopo Sannazzaro (Napulj, 1456 - Napulj, 1530). Talijanski je pjesnik. Plemić, 
klasične naobrazbe, član Pontanovske akademije i dvoranin vojvode Alfonsa. S njime je i s G. 
Pontanom ratovao protiv Inocesta VIII. Politički angažiran, cijeli njegov život obilježen je 
raznim ideološkim sukobima ali i progonstvima. Pisao je epigrame i elegije, no važnije su 
zbog inovacija koje uvodi (pastiri zamijenjeni ribarima) njegove Ribarske ekloge (Eclogae 
piscatoriae, 5 idila) koje su postale uzor mnogim nasljedovateljima, moguće i Petru 
Hektoroviću. Njegov spjev o Kristovu rođenju O porodu Djevičinu (De partu Virginis, 1526, 
u 3 knj.) odlikuje se vergilijevskim izrazom, te zanimljivim pokušajem spajanja 
humanističkog sinkretizma antičke mitologije i vjerskih istina. Pisao je i lirske pjesme po 
uzoru na Petrarcu, te Farse ili Klupka (Gliommeri) koje su se izvodile na dvorovima. 
Najistaknutije djelo mu je Arkadija (Arcadia , 1501, u konačnom izdanju 1504) pastirski 
roman čija je popularnost ubrzo odjeknula i van Italije. Prozom i stihom Sannazzaro opisuje 
miran i idiličan krajolik po uzoru na Vergilija, Teokrita i Boccaccia. Iako opsegom maleno 
djelo, ostavilo neizbrisiv trag nadahnuća mnogim daljnjim piscima koji su u svojim djelima 
unosili arkadijske elemente, a među njima i Petru Zoraniću. 63 

Gotovo sve relevante knjige o povijesti književnosti tumačeći Planine, neizostavno će 
napomenuti da je Zoranić polazišni koncept za roman Planine pronašao upravo u 
Sannazzarovoj Arkadiji. Da je tomu tako dokazuju mnogi identični elementi koji spajaju ta 
dva pastirska romana. Da bi lakše promatrali poetički suodnos između njih u kratkim crtama 
izložit ćemo fabulu Sannazzarovog djela. Arkadija se sastoji od 12 proznih i 12 ekloga 
različitih metara te epiloga upućena pastirskim gaj dama. Priča je to o nesretno zaljubljenome 
mladiću Sinceru (iza kojega se krije sam autor) koji napušta rodni Napulj zbog neostvarene 
ljubavi, te odlazi u planinu među pastire u skromno selo mitske arkadije. Tamo u društvu 
novostečenih drugova provodi krajnje jednostavan život, ispunjen poljskim radovima, igrama, 
zabavama i poganskim obredima. Nakon nekog vremena Sincero usnu zlokoban san, pa krene 


63 Usp. Detoni-Dujmić.2005:952-953. 

u planinu gdje susreće nimfu koja ga kroz podzemne tokove rijeke vodi do Sebeta. Ondje 
pronalazi grobni humak voljene žene, te se nakon toga vraća u Napulj. 64 

Već sama vanjska forma (izmjena proze i stihova), pa i kompozicija djela podsjećaju 
nas na Planine. Fiktivnog lika Sincera možemo poistovjetiti s onim Zorana - iza obojice 
fiktivnih karaktera kriju se autori. Sincero odlazi u planine da bi pobjegao od ljubavne boli, a 
to isto radi i Zoran. Obojica u planinama slušaju razne napjeve i pripovijesti od strane pastira. 
Kao i Sincera, i Zoran pastirima pojašnjava svoje rodoslovno stablo. Unutar Arkadije vidljivi 
su antički uzori na koje se Sannazzaro oslonio, isto tako i Zoranić je crpio inspiraciju od 
klasičnih uzora. Neprilike u rodnome gradu, primorale su Sannazzara da svoju duševnu bol 
ukomponira unutar Arkadije. Kao i u Planinama , tako i Sannazzarovi pastiri pjevaju o 
nesretnim vremenima. Perivoj od Slave koji je Zoraniću poslužio kao svojevrsna kritika 
tamošnjoj sredini zbog odbacivanje domaće riječi, jest zapravo Sannazzarova idejna 
komponenta. Opis Perivoja jako podsjeća na vrt oko Marsilijina groba u Arcadiji. Poklapaju 
se i neki elementi poput pojedinih životinja, ptica i cvijeća. Sannazzarovi pastiri zapravo su 
talijanski pjesnici i njegovi sunarodnjaci - vrlo vjerojatno da se i Zoranić poveo tom idejom 
(valja se podsjetiti da je realne osobe u fiktivni svijet Arkadije prvi unio Vergilije u 
Eklogama). Motiv u kojem vila Zorica kroz razmaknutu vodu uvodi Zorana u podzemnu 
špilju prisutan je i u Arkadiji. Sličnosti možemo pronaći i u četvrtom odlomku Arkadije gdje 
pastir Galicio pjeva o voljenoj Amaranti, a ona da sakrije svoje rumenilo i sramežljivost baci 
cvijeće iz ruku, pa tobože ga zatim mirno pokupi. Vrlo sličan motiv postoji i u Planinama 
kada jednoj od djevojaka koja se zvala Jela, jedan od pastira posveti pjesmu. Na to ona od 
uzbuđenja i sramežljivosti zaroni lice u bistru vodu da sakrije crvenilo. Kao i pastiri u 
Arkadiji , i oni u Planinama krate vrijeme zadavajući zagonetke jedni drugima. Trebali bi još 
nešto kazati i o stihovanom utjecaju Sannazzara na Zoranića. U Arkadiji , u devetoj eklogi, 
nalazimo strofu: 

"O kad bi uz ove obale ugledao gdje teče 
rijeka od mlijeka; slatko bi mi bilo 
plesti ove košarice u ljetnoj hladovini (...)" 

(.Arkadija. IX) 


64 Usp. Detoni-Dujmić.2004:21. 

Što nas jako podsjeća na Sladmilove stihove: 


"Da bih vrulji ovoj mliko vidil vrući, 
pak po tržanci svoj potokom tekući, 
u sinci sidući kutliće bih dilal 
ter slatko pojući često se napijah" 

{Planine, kap. XIV) 

Sličnosti možemo uočiti i kroz ove stihove: 


"Vidjeh malo prije gdje se lijep golub 
u starom hrastu ugnijezdi krijući se 
od okrutne i surove moje dušmanke (...)" 

( Arkadija . IX) 


Dok u Planinama oni glase: 


"Gnizdo golub shranil tuj sam v skraci jednoj, 
koje sam naminil dat Ružici mojoj, 
jer su ugodni njoj, hoće jih nigovat, 
i za ugojaj moj hoće jih milovat" 

{Planine, kap. XIV) 

Nadalje, u Arkadiji postoje aluzije na mitološku priču o sestrama Prokni i Filomeni, 
koje su pretvorene u lastavicu i slavuja zbog toga što su zaklale Itisa, Proknina sina, i dale ga 
jesti njegovu ocu Tereju: 


"O Filomena, koja stare jade 

obnavljaš svake godine i nježnim cvrkutima 

siliš šume i spilje da te slušaju; 


ako je, Prokna, i istina da se sad žališ, 

nije ti to stanje pomutilo svijest, 

ali se i dalje žališ i kaješ zbog svoje greške (...)" 

{Arkadija. XI) 


U Planinama: 


"Rec, plačući zleti ka ptičica poje 
i prebritke šaeti z nemilosti svoje; 

jinako znaj tvoje petje bit će zaman, 
a kroz pismi moje ja ću bit postova (...)" 

{Planine, kap. XIV) 


Arkadija: 


"Reci mi u koje je zvijeri tako ljudski razum 
da kleči pri mjesečevoj zraci 
i da silazi k izvora da bi se pročistila." 

{Arkadija. IX) 


Ista ta zagonetka u Planinama glasi: 


"Rec, ka zvir razboran umjima na saj svit, 
da gre život opran misecu poklonit, 
ako to stumačit umiš, reć ću takoj, 
da ćeš pohvaljen bit po družini ovoj (...)" 

{Planine, kap. XIV) 


Zatim u Arkadiji imamo: 


"Kaži mi koja to ptica skuplja 
drva kad umire, i onda se pali 
i živi, na svijetu nemajući premca?" 

{Arkadija. IX) 


A u Planinama: 


"Rec mi, kaj' ptica onoj jedina na saj svit 
skupi drivje za svoj život sama zgorit; 


tere ću ovo rit da sva ova družina 
tebe će proslavit i sva ova planina." 

{Planine, kap. XIV) 

Navest ćemo za sam kraj komparacije još jednu Sannazzrovu strofu koju je Zoranić uklopio 
unutar Planina: 

"Od plača moje tijelo kopni 

kao snijeg na suncu 

ili kao što na vjetru nestaje magle (...)" 

(Arkadija. II) 


Planine: 


"Kako sunčen plam 
snig tali čas svak, 
a vitar bludan 
odgoni oblak, 
tako ljubezan 
tali moj žitak (...)" 65 

(Planine, kap. XIV) 

Iz navedenih primjera vidljivo je da se Zoranić obilato oslonio na talijanskog 
renesansnog prozaista i pjesnika. Gotovo u svim poetičkim segmentima Zoranić je pokušao 
oponašati Arkadiju, no kako to inače biva - učenik je prestigao učitelja. Stav da je Zoranić 
bolji prozaist i "snažniji" poeta nego što je to Sannazzaro, dijele mnogi eminentni književni 
stručnjaci. Oni redom smatraju daje Sannazzaro pomogao Zoraniću samo da otkrije latinske 
autore, te tako Arkadiju možemo shvatiti kao premosnicu između petrarkističkog svijeta i 
Vergilijevih idila. 66 Doima se da je Zoraniću, Sannazzaro poslužio kao polazišna točka, no 
unutar razgradnje svoje fabule vidljivo se udaljava od Sannazzarove ideje, te posredstvom 
proširuje i nadopunjava prvotni koncept preuzet iz Arkadije. 


5. 2. 7. Biblijski aspekti prisutni u "Planinama" 

Biblija (od grčkog ta biblija: knjižice; nastala između 1000 pr. K. i 100), zbirka svetih 
spisa. Židovi ju (Hebrejska Biblija, odnosno Stari zavjet) te kršćani (Stari zavjet i Novi zavjet) 
drže službenom, svetom, od Boga nadahnutom i glavnim izvorom svoje vjere. Židovi Bibliju 
(samo Stari zavjet) nazivaju Tenak (i Tanah ) što je akronim od prvih slova naziva triju 
osnovnih dijelova: Tora, Nevi'im i Ketuvim koji se sastoje od ukupno 39 knjiga. U 
biblijskome tekstu Staroga zavjeta sačuvana je drevna hebrejska književnost puna iskaza 

65 Usp. Maras. 1988:250-256. 

66 Usp. Matić.1909: 52-54. 

strastvenih osjećaja, očajnih doziva, vjernosti, nježne odanosti ali i okrutnosti i osvete, a često 
je nadovezana na književnost još starijih bliskoistočnih književnosti. Od Židova su hebrejsku 
književnost preuzeli i kršćani dijelom drukčijim rasporedom i s dodatnim (deuterokanonskim) 
knjigama. Drukčiji redoslijed biblijski knjiga nego što je u Hebrejskoj Bibliji nastao je između 
II. i III. stoljeća prije Krista u njezinom grčkom prijevodu nazvanom Septuaginta 
(Sedamdesetorica) u kojem su spisi raspoređeni prema sadržaju u četiri skupine: Petoknjižje, 
povijesne, poučne (pjesničke) i proročke knjige. Kršćani su u I. st. preuzeli Septuagintu kao 
svoju službenu Bibliju, u kojoj je bilo više biblijskih knjiga nego u Hebrejskoj Bibliji , a koje 
Židovi nisu prihvatili u svoj kanon, odnosno popis svetih knjiga, jer su bile napisane grčkim 
jezikom. One se stoga zovu deuterokanonske (od grčke riječi: drugi kanon) za razliku od 
protokanonskih (od prvi kanon) koje su jedine kao nadahnute knjige Židovi prihvatili u svoj 
kanon 90. god. u Jamniji. 

Novi zavjet (grčki diatheke kaine), zbirka je ranokršćanskih spisa što se u kršćanstvu 
smatraju svjedočanstvom novoga Saveza koji je uspostavio Isus Krist. Naziv je među prvima 
uporabio Tertulijan potkraj II. st. Novozavjetni spisi su nastali tijekom I. st., a napisani su 
grčkim jezikom koji se govorio u istočnom dijelu Rimskoga Carstva, nazvanim koine (grčki 
koine: zajednički). Pisci Novoga zavjeta svi su odreda, osim Luke, bili Židovi, Isusovi 
učenici. Novi zavjet obuhvaća: četiri Evanđelja (po Mateju, Marku, Luki i Ivanu), Djela 
apostolska , Poslanice, te Otkrivenje. Kršćanski kanon Novoga zavjeta nastao je po uzoru na 
židovski kanon Staroga zavjeta koji su kršćani prihvatili (uz dodatne knjige iz Septuaginte ) i 
potpuno se razvijao od II. do IV. st. na istoku i zapadu, uz neke razlike. Katolička je crkva 
službeno proglasila svoj kanon nadahnutih spisa na Tridentskom koncilu (1546) što nisu 
prihvatili protestanti. Oni su na odnosu na Stari zavjet prihvatili židovski kanon pa zato imaju 
sedam knjiga manje. Pravoslavci prihvaćaju uglavnom kanon prema Septuaginti, samo je 
redoslijed drukčiji nego u katolika. 

Biblija je najprevođenija knjiga u povijesti književnosti; prevedena je na gotovo sve 
svjetske jezike, a broj uzdanja i primjeraka daleko nadmašuje bilo koje drugo književno djelo. 
Prijevodi Biblije, često prvi prijevodni tekstovi u pojedinim jezicima, bitno su utjecali na 
razvoj pojedinih jezika. Među najstarijim hrvatskim prijevodima cjelovite Biblije je prijevod 
Bartola Kašića (1630., objavljen 1999/2000. u Njemačkoj), slijedi prijevod Petra Katančića 
(1831) i ostalih. Biblija je zbirka knjiga koje predstavljaju antologiju hebrejske književnosti, 
zbirka povijesnih isprava, književno djelo bogato stilskim figurama, izvorne i neprolazne 

umjetničke vrijednosti, a istodobno i Božje i ljudsko djelo. Kao takvo pripada zajedničkoj 
kulturi cjelokupnoga čovječanstva. 

Promatrajući simbol Biblije iz povijesno-antropološkog kuta gledišta uviđamo da je 
ona manje književno djelo a više neiscrpan izvor na kojemu je "odrasla" i "sazrela" 
cjelokupna europska kulturalna scena u svim njezinim vidovima počevši od slikarstva pa do 
književnosti. Shodno takvim umjetničkim obzorima, koji su se napajali i crpili nadahnuće iz 
te, kako smo već napomenuli najprevođenije, a možda i najcitiranije knjige na svijetu, nije 
nikakvo čudo da se i unutar korica Planina mogu uočiti razni citati, aluzije i parafraze koje 
dočetno vuku korijene upravo iz Biblije. S obzirom da se gotovo na svakoj pojedinoj stranici 
romana mogu implicitno, a mnogo više eksplicitno pronaći biblijski tekstovi koji su Zoraniću 
postali svrsishodni da oplemeni fabularni tijek, ali vrlo vjerojatno katkad i svoja filozofska 
promišljanja, nismo u kvantitativnoj mogućnosti u potpunosti proanalizirati i interpretirati taj 
literarni fenomen. 68 

Već u uvodnoj posveti romana - Mateju Matijeviću, ninskom kanoniku i Zoranićevom 
učitelju, na marginama stranice nailazimo na mudrost koja je zapisana u Novom zavjetu. 
Naime, Zoranić pišući kako ga je jedna vila ukorila zbog njegova beskorisnog "prosipanja" 
pjesničke vještine, koju koristi za uzaludno opjevavanje njegove ljubavne boli, kazavši mu: 
"Zač tako preskorisno i presprudno misalju turvitaš, budući sva misal tva krozi ljubveni poraz 
u petje uznita i nukana? Ne pristoji se da svića pod sudom skrivena stoji, da da ljudem 
sviti.(...)" (Maras. 1988:6) zapravo vješto parafrazira evanđelista Mateja koji je zapisao: 

"Non ponas 
lucemam 
sub modio, 
sed super 
candelabrum, 
ut luceast 
omnibus." 

Evangelium. 

(. Mt5, 15) 


67 Usp. Detoni-Dujmić, D.2004: 43-45. 

68 Naime, takva bi detaljnija i podrobnija analiza iziskivala mnogo prostora i vremena koja zbog opširnosti teme 
diplomskog a rada nije moguća, ali ni potrebna. 

li u prijevodu: 


"Niti seužiže svjetiljka da 

se stavi pod sud, 

nego 

na svijećnjak 
da svijetli 
svima" 

(Mt 5, 15) 

U istoj posveti, Zoranić se nadalje opravdava čitatelju zbog njegovih skromnih 
spisateljskih sposobnosti, jer su mu na pameti ljubavne brige, sram i jezični problemi koji ga 
uvelike sprječavaju da iskaže svoje umjetničke vještine. Svoju literarnu limitiranost, ali i 
skromnost, upriličio je jednom mudrom izrekom sv. Jeronima koja glasi: 


"Sermo rudis 
usque ad cor 
penetrat, 
po li tu s 
autem aures 
pascit." 

Hieronymus 


Što bi značilo: 


"Prirodna 
riječ dopire 
do srca; 
uglađena 
naslađuje 

■V • |l 

US1. 

(Jeronim) 

Isto tako valja naglasiti da Zoranić spominje sv. Jeronima i u kontekstu ondašnje 
pretpostavke i vjerovanja da je upravo taj svetac tvorac glagoljice i začetnik naše najstarije 
književnosti. Zoranić zapravo želi zahvaliti sv. Jeronimu i ostalim glagoljašima što može 
pisati na materinskom jeziku i pismu. 69 U drugom poglavlju Planina, u kojem vila Zorica 
pripovijeda tugaljivu priču o nesretnoj smrti svog ljubljenog Žiljbila, Zoranić na marginama 

69 Usp. Maras. 1988:249. 

stranice zapisuje stihove iz biblijske knjige Tužaljki koja se pripisuje proroku Jeremiji. Ti 
stihovi glase: 

"Oculus menus 
Depravantus est 
Animam meam" 

(Tuž 3, 51) 

Što bi značilo: "Moje mi oko bol zadaje" (Tuž 3, 51). Dakle, Zoranić parafrazira biblijske 
stihove da bi dočarao sav očaj nesretne vile Zorice koja Zoranu pjeva: 

"Čemerno plačući suzice prolivam, 
i gorko uzdišući s plačem duh pušćivam (...)" 

(Planine, kap. II.) 

Zoranić nastavlja s mudrim biblijskim sentencama i u četvrtom poglavlju u kojem se 
govori o prokletstvu djevojke Bure koja zbog svoje oholosti biva kažnjena paklenim mukama. 
Upravo u kontekstu njezinih mana: drskosti, gizdavosti i nerazuma, zbog kojih je naposljetku 
i završila u vječnom prokletstvu, Zoranić koristi za današnje prilike pomalo društveno 
neprihvatljivu mudrost koja glasi: 


"Circulus 
aureus in 
naribus 
suis, mulier 
pulchra et 
fatua." 

(Izr 11,22) 

U prijevodu: 

"Zlatan je 
kolut na 
rilu 

svinjskom: 
žena lijepa 
a bez razuma." 

(Izr 11, 22) 

Na temu vječnog prokletstva nastavlja, parafrazirajući Matejevo Evanđelje u kojem 
opisuje paklene muke: "gdje će biti plač i škrgut zuba (...)" (Mt 13, 50) i tako dočarava 
Burinu nesreću koja ju je zadesila u paklenom ognju: Vidiš, pod silnimi kreljuti Lucifera 

ono zločesta Bura s jinimi mniozimi urazlikah mukah razliko mučeći, vidiš zločeste duše; te 
zviri strašne, to su oni ki vi svitovni jednini jimenom Vrazi zovete 70 Uz Matejevo 

Evanđelje, Zoranić se često pozivao i na mudrosti proizašle iz Lukina Evanđelja, ali i Psalme 
s kojima su protkane pjesme koje ispjevavaju pastiri. Navest ćemo samo neke. U četrnaestom 
poglavlju pastir Rajko pjeva prvi biblijski Psalm: 

"Blažen v dobi svakoj jest muž ki ne ide 
u skupšćini zaloj ni v njih zakon priđe, 
i kono ne slide put od sagrišenja 
i kino ne side na nag umorenje." 

(Planine, kap. XIV) 

Ili onaj 118. Psalm pastira Svitka: 

"Blaženi te biti ki neoskrvnjeni 
Budu uhoditi u put božanstveni, 
i budu blaženi ki svidočanstvu tom 
išću umiljeni bid u srdačcu svom." 

(Planine, kap. XIV) 

Nema sumnje da je Zoranić pišući svoj roman pred sobom imao Bibliju i da mu je 
uprava ta sveta knjiga kršćanske nauke poslužila da se literarno izrazi i nadahne sebe i sve one 
koji i danas čitaju njegove Planine. Kako smo već kazali, Planine su prožete mudrim mislima, 
izrekama, sentencama i nesretnim pričama o još nesretnijim ljudskim sudbinama i njihovim 
patnjama. No Planine nisu samo to, one su ujedno, kao i cjelokupna Biblija - priča ili priče s 
neizostavnom poantom o neizmjernoj i katkad nadnaravnoj teofiliji, međuljudskoj ljubavi, 
toleranciji i u konačnici - jednostavnoj potrazi za duhovnom srećom i unutrašnjim mirom. 


70 Usp. Maras. 1988:42. 

5. 2. 8. Domaća usmena i pisana književnost u "Planinama 


Do sada redom smo govorili o Zoranićevim stranim književnim osloncima vidljivim u 
Planinama. Pravo je vrijeme da u kažemo ponešto i o domaćoj književnosti vidljivoj u 
Zoranića. Na domaću književnu tradiciju izrijekom nas upućuje sam Zoranić već u posveti 
svome učitelju Mateju Matijeviću gdje navodi daje hrvatski jezik prošaran latinštinom, te da 
je naučio pisati na narodnom jeziku zahvaljujući sv. Jeronimu za kojeg se, kako smo već 
napomenuli dugo vremena smatralo tvorcem glagoljice i začetnikom naše najstarije 
književnosti. Prve vijesti o pjesmama na našem narodnom jeziku u Zadru i zadarskom kraju 
vrlo vjerojatno potječu već iz 12. st., prema tome, ne bi trebala čuditi činjenica daje Zadar 
već u 15. st. bio kulturno središte ovog dijela Europe. Postoji opravdano vjerovanje daje u 
Zadru već krajem 15. st. bilo lirskih pjesama. Jedan od razloga takvom vjerovanju je i jedna 
lirska pjesma zadarskog notara Jerolima Vidulića, pa se pretpostavlja da je takvih pjesama 
moralo biti još, no nažalost nitko ih nije sačuvao. Za najbližeg i najposrednijeg hrvatskog 
uzora Petru Zoraniću danas se navodi Marko Marulić, i ne bez razloga, jer ga i navodi, 
doduše "neslužbeno" u Planinama. Postavlja se pitanje zašto Zoranić u Perivoj od Slave 
navodi samo svoja djela pisana na narodnom jeziku, jer je, po svemu sudeći, ako je poznavao 
Marulićevu Molitvu, morao poznavati i njegovu Juditu, koja je u vrijeme pisanja Planina već 
nekoliko godina u rukopisima kolala dalmatinskim gradovima? Sama misterija dobiva još na 
dubini kada se predstave određeni mimetički elementi između Judite i Planina. Već na 
početku Planina uviđamo neke sličnosti. Npr. Zoranić piše: "Planine ke sadrže u sebi pisni 
pete (...)". To po konstrukciji potpuno odgovara Marulićevu naslovu: "Libar Marka Marulića 
Splićanina u kom se uzdrži istorija svete udovice (...)". Oponašanje možemo uvidjeti i u 
tehničkom uređenju Planina, odnosno po marginalijama koje Zoranić ostavlja pokraj teksta u 
kojem bilježi raznorazne citate. Takvo što je karakteristično i za Marulića. Zanimljiva je 
usporedna pjesničke fakture dva pisca. Dvostrukorimovane dvanaesterce u kojima krajnji par 
srokova prelazi u sredinu narednog stiha pisao je samo Marulić u našoj književnosti, i naravno 
Zoranić. Vjerovati da seje Zoranić oslonio na Marulićevu Juditu daje nam za pravo i kada 
promatramo vrlo sličan rimarij riječi koji obojica koriste ("noseći" - "videći"), ("visine - 
dubine"), zatim prekrajanje riječi da bi se postigla određena rima ("troj" umj. "tri"), te katkad 
čudnovat poredak riječi, opisa pejzaža i još štošta. Svi navedeni elementi mogu se pronaći 
kako u Juditi, tako i u Planinama, pa je stoga očito ne samo da je Zoranić bio upoznat sa 
Marulićevim opusom, već ga je i obilato koristio unutar Planina. Već smo kazali ponešto o 

Zadru kao kulturno-političkom središtu ondašnjeg vremena. Stoga ne bi trebalo biti 
začuđujuće da je Zoranić bio upoznat ne samo sa Marulićevim radom, već je morao doći u 
doticaj i sa ostalim književnim ostvarenjima koja su nastajala u priobalnim mjestima i 
gradovima južnije od Splita. 

Za sam kraj kazat ćemo ponešto i o usmenoj književnosti u Zoranića. Narodne 
poslovice svakako imaju značajnu ulogu Zoranićevom književnom ostvarenju. One su u 
Planinama izmiješane i stoje ravnopravno sa svakojakim ostalim sentencama i sa izrekama iz 
Biblije. Zanimljiva je činjenica da Zoranić odvaja u djelu izreke sakupljene iz naroda, od onih 
preuzetih iz kojekakve njemu tada dostupne literature. Neke izreke koje Zoranić, odnosno 
njegovi pastiri spominju u romanu, i danas žive u suvremenom govoru. Mudre izreke koje su i 
danas u opticaju: "Niki pak drugu ljubovcu obljubiti svitovahu me govoreći da kljin kljina 
izbija (...)" ili: "Nigdar vuk po porucih ji (...)", odnosno, u kontekstu: "da ćeš stani ljubav 
zaboraviti ako pronađeš novu". Drugu poslovicu bi mogli osuvremeniti kao: "Teško vuku na 
preporuku". Isto tako Zoranić koristi i stihovane poslovice poput: 

"Bolje ti ji jimi dobrote slavan glas 
neg okol se vidit zlat i srebren pas (...)" 

Ili 

"i laži tolikoj tvoj jazik nemoj dat, 

jere laž obrok dvoj ne more zblagovat (...)" 

Za Zoranićev roman možemo kazati da sadrži čitavu jednu malu zbirku narodnih 
poslovica, što je svakako pohvalno jer nam daje jasan prikaz usmenih izreka koje su dugo 
vremena kmžile narodom da bi se potoni zbog kojekakvih okolnosti nestale iz opće uporabe. 
Zoranićeve Planine tako možemo okarakterizirati kao stanište svih tih davno zaboravljenih 
narodnih mudrosti, a zahvaljujući baš ovom zadarskom pjesniku mi i danas, ali i oni ljubitelji 
književnosti koji će tek doći, možemo uživati ljepoti ovih narodnih ostvarenja. Kako je na 
pjesnika snažno utjecala usmena pripovjedna književnost, isto tako s golemom ljubavlju se 
odnosio i s lirskom narodnom književnošću. Planine obiluju lirskim pjesmama koje 
Zoranićevi pastiri i njegove vile gotovo u svakoj prilici "poju" ili "pojuč kleču" (pjevaju, 
kliču). Te pjesme su raznolika sadržaja, ljubavne, religiozne ili "pisni tužbene" odnosno 

71 Usp.Pantić, Miroslav. (1969). "Petar Zoranić i naša narodna književnost", Zadarska revija br. 5. Zadar, str. 

459 - 460. 

turobne tematike. Te svoje "pisni" pastiri izvode na raznim onodobnim instrumentima, poput 
roške, surle, rebege, citare, gusle, svirale, a dvije najreprezentativnije pjesme koje pastiri 
izvode A ti divojko šegljiva i Draži mi goru projdoše ujedno su i naše najstarije usmene 
poskočice. Prvoga dana tako pastir Bornik "kleče" jednu od svojih "ljupkih pišam" u slavu 
ljepote svoje "ljubovce" Jelene ( Planine, kap. XIII), Grahko "poje" pjesmu Pasite drobne 
travice , na zvuk svirala drugog pastira ( Planine, kap. XIV ). Rajko i Svitko pjevaju svoje 
pobožne setence i parafraze psalama uz pratnju citara. U romanu, daleko najčešći instrument 
pratilac pastirskih pjesama pojavljuju se gusle. Uz zvukove tog glazbala već prvog dana 
pastiri pjevaju raznolike pjesme, Sladmil pjeva o ljubavnoj čežnji za Martom ( Planine, kap. 
VI), Sipko o svojoj Pisanki i njenim čudesnim očima, a Zdenko u slavu svoje Marije. Koliko 
je Zoranić bio očaran guslama govori i činjenica da je smatrao da su gusle najbolji što jedan 
pjevač može dobiti na dar za svoje dobro pjevanje. Zoranić itekako cijeni i voli usmenu liriku, 
ona ga nadahnjuje i očarava. Osim autentičnih narodnih pjesama koje je Zoranić skupljao, u 
romanu mogu se vidjeti i pjesme koje je Zoranić sam sročio poput, Pasite drobne travice u 
kojima ima dosta daha starih narodnih pjesama, s njihovim čestim i ustaljenim deminutivima 
("travice", "ovčice", "ptičice"...). Narodna lirska pjesma u Planinama je prisutna na raznolike 
načine. U jednom trenutku se pojavljuje oblik direktne imitacije: 

"Slaviću, ki v zori 
mej zeleni bori 
u slatkoj romori 

mimoše tuge tve počitaš žuberć (...)" 


Isto tako nekad je iz lirske usmene književnosti preuzet samo motiv, a sve ostalo Zoranić je 
razvio sam, na sebi svojstven način: 


"Tebe, đake, molim, pisni ma, poj k poj 
ku nada sve kolim, pri koj je utih moj, 
padni na krilce njoj, tere umiljeno 
skaži i reci njoj daje rascvijelno (..." 


Elemente narodne poezije najviše ima, i najsnažnije se oni osjećaju u Zoranićevu stilu. 
Planinama je poezija darovala svoj leksik, svoju metaforiku ali i svoje karakteristične epitete 

s kojima djelo obiluje, a koji su i pouzdan pokazatelj usmenog pjesničkog stila. 72 Usmena 
predaja snažno je utjecala na Zoranićevo književno stvaralaštvo, puno više nego smo to mogli 
na prvi pogled očekivati. To prisustvo dalo je Planinama osobit i neizbrisiv trag, a bez njega 
bi Planine imale drugačiji okus, zvuk i drugačije boje. 


72 Usp. Pantić 1969: 449-454. 

6. NEKONVENCIONALNI PRISTUP PLANINAMA 


Što su zapravo Planine ? Radi li se uistinu samo o pastirskom putopisu ili nečemu 
sličnom, ili se ispod vanjštine, tamo duboko između redaka "spjeva" krije nešto puno 
zagonetnije i hermetičnije. Već smo naveli da mnogi povjesničari književnosti, gotovo svi, 
vrlo rijetko će Planine okarakterizirati kao estetsko djelo, već ga kvalificiraju samo kao 
književno-povijesno, te mu tako osporavaju njegovu literarnu vrijednost. Postavlja se 
razumno pitanje kako onda od njih uopće očekivati da tom djelu pristupe na bilo koji drugi 
način koji bi se mogao kositi sa ustaljenim interpretacijskim obrascima. 

Prije nego započnemo s analizom Planina na pomalo neuobičajeni način, od iznimna je 
značenja jedna konstatacija. Naime, treba naglasiti i upozoriti da nam nije za cilj bilo osporiti 
neupitan doprinos povjesničara književnosti koji su proučavali Planine i mnoga naša druga 
djela, odnosno, njihove tvrdnje uzimati s otklonom. Naprotiv, zahvalni smo im na njihovom 
znanstvenome radu i mnogim književno-teorijskini dostignućima s kojim su nas uvelike 
zadužili, a hrvatsku književnu scenu, ali i onu kulturnu općenito, oplemenili i obogatili 
mnogim otkrićima vrijednim svekolikog poštovanja i digniteta. 

Nažalost, ili na sreću, problematika jednoznačnih i uokvirenih tumačenja književnih 
tekstova ne očituje se samo kroz književno-znanstvenu struku i njihovo poimanje smisla 
književnosti. Uzrok takvom stanju treba pronalaziti negdje drugdje, točnije, mišljena smo u 
društvenom uređenju općenito. Živimo u vremenu koje je sklono "etiketiranju" pojedinca, 
odnosno, predrasudama svih onih koji ne igraju po davno određenim pravilima, ih bolje 
rečeno po ustaljenim obrascima mišljenja i ponašanja. 

Svako iskakanje iz zacrtanih tračnica normi i stavova obično dovodi do "etiketa" koje 
lijepi okolina (u ovom slučaju struka) a te etikete uistinu su raznovrsne; od 
"pseudoznanstvenika","pseudoknjiževnika", "pseudokritičara", "ekscentrika", "demagoga" pa 
do običnog "šarlatana". Ako uistinu živimo u ovakvom svijetu nije nikakvo čudno što se 
Planine, Ribanje i ribarsko prigovaranje, Vetranovićev Pelegrin ali i mnoga druga književna 
ostvarenja gotovo već 150 godina interpretiraju na isti, onaj ustaljeni način. Možda je uistinu 
sazrelo vrijeme za reviziju svih onih već kanoniziranih aksioma koje bez puno razmišljanja i 
bez propitkivanja uzimamo zdravo za gotovo, te pokušamo sagledati stvari iz jedne sasvim 
nove, progresivne i za mnoge dogmatičare potpuno neprihvatljive razine, a u slučaju ovog 
djela one hermetičko-alegorijske ili slobodnije kazano - ezoterijske prirode. 

6. 1. Utemeljenost progresivnog pristupa 


Govoriti o alegorijskim, hermetičkim ili naposljetku nekim ezoterijskim konotacijama 
unutar romana, bilo bi krajnje neozbiljno ukoliko za takvo što ne postoje utemeljene 
indikacije, ili akademski kazano - znanstvene pretpostavke. Nemamo namjeru iznositi 
prenagljene i razne uopćene hipoteze koje katkad zbog "slobodnije" interpretacije 
interpretatora mogu djelovati površne, ishitrene, (pre)olake i u krajnjoj liniji posve apsurdne. 
Sve te "pseudoznanstvene" teze mogu otežati pravo sagledavanje smisla i svrhe teksta 
Planina ali i mnogih drugih tekstova. Upravo zbog takve situacije, sve progresivne 
pretpostavke, ideje i motive koje ćemo kroz daljnji rad ubrzo i upoznati treba uzeti s daškom 
opreza i sigurnim odmakom, jer naposljetku, one i jesu samo to - dakle progresivne 
pretpostavke. No ipak, usprkos svim poduzetim odmacima od ishitrenih zaključaka i 
analitičkoj skepsi, voljni smo i osjećamo potrebu da Planine sagledamo iz jedne drugačije i 
nesvakidašnje perspektive jer čitajući to djelo dojma smo da "slučaj" Zoranićevih Planina nije 
niti blizu konačnom rješenju. No upravo, kako nam to i znanstveni svjetonazor sugerira - put 
ka spoznaji omeđen je pretpostavkama. Stoga se ne libimo pretpostavljati, naravno, ako te 
teze imaju alibi i čvrsto polazišno uporište koje svojini argumentima možemo i obraniti. 

Takvih teza unutar Zoranićeva pisanja ima pregršt, a jedna od njih, koja je manje 
indicija a više činjenica jest ta da je Zoraniću kao jedan od uzora poslužio Dante i njegova 
Božanstvena komedija. No ipak, konvencionalna pojašnjenja tumače nam samo onaj očigledni 
segment odnosa Dante - Zoranić. Taj primarni odnos nas uvjerava da je Zoranić od Dantea 
posudio samo određene fabularne i strukturne motive koji su važni za stvaranje književnog 
predloška. No, mišljenja smo daje odnos između "učitelja" i "učenika" evoluirao i napravio 
korak naprijed. Točnije, Zoranić je od Dantea preuzeo ili naučio nešto puno vrjednije i 
suptilnije. Dakako, radi se o alegoričnom zadatku smisla književnosti koji je po svemu sudeći 
kod oba pisca od presudne važnosti. Provjerimo što to Dante o alegorijskom smislu 
književnosti piše u svojoj Gozbi : "Valja znati da se spisi mogu shvaćati i objašnjavati prema 
četirima glavnim smislovima. Prvi se zove doslovni, a to je onaj koji se ne proteže dalje od 
slova praznih riječi, kao u pjesničkim pričama. Drugi se zove alegorijski, a to je onaj smisao 
koji se skriva pod plaštom tih priča, i to je istina skrivena iza lijepe laži (...)." 73 Vidjevši kako 
to učeni majstor Dante radi, odnosno kako svoja djela piše pod prenesenim značenjem, iliti 
alegorijom, i sam se Zoranić okušao u istom postupku. Samo za razliku od njega, on to 


73 Fališevac, D.1984:164. 

svojem čitatelju već u posveti Planina daje na znanje: "Ta đake put moj pišući, PLANINE 
natpisah, a pod koprinu toga elizijska polja razume se (...)." 74 Koprena koju Zoranić u posveti 
spominje bila bi ništa drugo nego metafora za alegoriju. Dakle, cijele se Planine mogu ili čak 
moraju interpretirati u okviru alegorije. Je li ta alegorija posve "zemaljska" i "prizemna", 
odnosno skrivaju li se iza nje samo Zoranićeve domoljubne pobude, ili je, kako kroz rad 
pokušavamo i dokazati, taj veo alegorije s kojime su prekrivene Planine rezerviran za nešto 
puno apstraktnije i mističnije - ostaje nam za vidjeti. 


6. 2. Zoranićeva uloga duhovnoga prosvjetitelja 

Zoranićev roman pravi je vatromet svjetovno-književnih, biblijskih i fo lk lornih 
motiva. On u Planine unosi sve ono što su ljudi njegova doba voljeli. Kako je narod u 
srednjovjekovno doba većinom živio u informativnoj represiji, renesansa je označila ponovno 
intelektualno buđenje, pa nije ni čudno što se običan puk zanimao za mnogo toga. Kao i 
srednjovjekovoga čovjeka, i ljude koji su živjeli u Zoranićevo vrijeme zanimala je 
onostranost. Razglabanje o izgledu inferna, purgatoria i konačno raja vjerojatno je bila jedna 
od temeljnih preokupacija tadašnjeg vremena. Zanimali su se oni i za patuljke, divove, vile, 
vilenjake, kletve, čaranja, bajanja, nakaze, prikaze, vještice, astronomiju i astrologiju. Jednom 
riječju, sve ono o čemu se nije dalo javno raspravljati, jer su nam i povijesni zapisi svjedoci da 
je represivni klerikalni "aparat" uslijed jedne "krive riječi" ili oprečnoga stava više nego 
jednom, diljem cijele Europe "palio lomače". No međutim, kao i u periodu srednjega vijeka i 
u Zoranićevo doba željezna ruka crkvenih dogmatskih obzora nije posve popustila (ili je čak 
postala još snažnija), te je i dalje imala potpuni informacijski monopol nad svim žarišnim 
temeljno-ljudskim pitanjima, ipak, nekako su informacije, možda sudbinski, same od sebe, 
postale protočnije i lakše dostupnije malom čovjeku. A jedan od mehanizama uspostave 
konačne istine između možebitno iniciranih (u ovom slučaju Petra Zoranića - pošiljatelja 
poruke) i ostalih neprosvjećenih (u ovom slučaju okoline kao recipijenata te poruke) je 
umjetnost (koje je gotovo uvijek alegorijske simbolike) u svim vidovima stvaralaštva. U 
slučaju Petra Zoranića, naravno to je književnost. 


74 V. Maras.1988: 6. 

6. 3. "Planine" obavijene koprenom 


Ako prihvatimo pretpostavku da je navedeno djelo ezoterijske prirode, valjalo bi za 
početak razjasniti neke osnovne termine vezane za ezoteriju i ezoterijska učenja. Dakle, 
etimološki gledano, ezoterija dolazi od grč. ezotheo (čaoncpiKog) to znači ono "unutarnje", 
čija bi suprotnost bila egzoterično, ono stoje "vanjsko" ili "javno". Sama riječ nije problem, 
no dati dublju definiciju nešto je teže jer se bilo kakva apriorna definicija osvjetljuje tek 
iskustvom. Možemo raspravljati o okusu grožđa koliko god želimo, no dok ga ne okusimo, 
nećemo imati stvarno saznanje o tom voću. 

Ezoterija bi bila skup učenja i znanja koja se bave proučavanjem zakonitosti vidljivih i 
nevidljivih svjetova. Ezoterizam označava sveukupnost ezoteričnih znanja i prakse shvaćenih 
poput jedinstvene cjeline, jedinstvene univerzalne predaje, svuda i uvijek istovjetne usprkos 
različitosti obreda, doktrina što proizlazi iz različitosti mjesta, epoha i kultura. Ezoteriju čine 
četiri karakteristike: 

1. teorija korespondencije između sveukupnog vidljivog i nevidljivog svemira, 

2. uvjerenje daje sva priroda živo biće zbog božanske prisutnosti u njoj, 

3. postojanje nužnih elemenata (simboli, rituali, anđeli, vizije) koji služe kao posrednici u 
stjecanju duhovnoga znanja, 

4. osobni i duhovni rast kada dosegnemo to znanje. 

Ovim se intrinzičnim karakteristikama često dodaju još dvije, vanjske 
karakteristike: Ezoterici smatraju da postoji dubinska podudarnost između svih duhovnih i 
religijskih učenja u svijetu te konačno, da je ezoterija tajni prijenos duhovnog učenja. 
Ezoteričnim doktrinama i učenjima pripada širok spektar disciplina i sustava mišljenja poput 
alkemije, antropozofije, astrologije, kabale, misticizma, okultizma, spiritizma, teozofije, kao i 
drugih hermetičnih tradicija. Premda ezoterija obuhvaća širok raspon različitosti, moguće je 
definirati i oblikovati tri kategorije: Religijska ezoterija - obuhvaća tradicionalne forme 
ezoterije poput budizma, kabale i sufizma; Okultna ezoterija - sadrži šamanizam, gnosticizam, 
hermetizam, tantru te magijski i alkemijski Taoizam; Filozofska ezoterija - odnosi se na 
novoplatonizam, teozofiju i New Age. 75 


75 Usp. Faust, V., Filipčić, S. (2002). Leksikon ezoterije. Zagreb: Zagrebačka naklada, str. 101-102. 


71 



6. 4. Ezoterijska simbolika 


Kada promatramo sam roman uviđamo da se on sastoji od određenih temeljno idejnih 
elementa i motiva koje možemo ali i ne moramo (ovisno o svjetonazoru recipijenta) 
dihotomijski interpretirati. Naime, djelo možemo sagledati s dočetne, ustaljene pozitivističke 
razine gledišta, ili sa sasvim novog, nama interesantnijeg rakursa promatranja, točnije, iz 
spiritualne perspektive, koja je naravno, sama po sebi progresivna. Promatrajući Zoranićeve 
Planine kao fenomen okultističke naravi, dakle, iz progresivne perspektive, pred nama se 
otvara pravi mali svijet ideja i motiva koji kao da pozivaju da ih promotrimo u kontekstu 
prenesenoga značenja. S obzirom na pregršt takvih motiva, radi lakšeg snalaženja unutar njih, 
obuhvatit ćemo ih kao jednu zasebnu cjelinu i definirati pod pojmom - Ezoterijska simbolika. 
U sklopu te cjeline posebnu pozornost obratit ćemo na sljedeće motive; "motiv putovanja", 
kao provodni i temeljni motiv Planina, ali kako ćemo ubrzo vidjeti i mnogi drugih književnih 
djela. Zatim ćemo nešto kazati o arhetipskim pojmovima "planine", "zvijeri" i "pećine", te 
mitološkoj simbolici "dobrih vila", gdje ćemo podrobnije predstaviti fenomen "magijskoga 
obreda" i u konačnici - samu Zoranovu "inicijaciju". Isto tako, osvrnut ćemo se i na možda 
najvažnije poglavlje cijeloga romana, odnosno Perivoj od Slave, kojeg ćemo pokušati dočarati 
iz sasvim jedne nove interpretativne sfere, koja se uvelike kosi s tradicionalnim osvrtima na 
dotično poglavlje i njegova prikaza u kontekstu Zoranićevih pretjeranih i žalopojnih 
domoljubnih pobuda. 

Od presudne je važnosti, vezano za pravovaljanu interpretaciju Planina, taj roman 
sagledati iz konteksta srednjovjekovnoga viteškog romana. Naime, postoje mnoge utemeljene 
indicije da se Zoranić prilikom stvaranja poetičke konstrukcije djela, oslonio na 
srednjovjekovni viteški spjev Parsifal i na neke njegove metafizičke idejne segmente, a pri 
tome prvenstveno mislimo na arhetipsku sliku vječne potrage i pronalaska Svetog Grala, a 
samim time i "putokaza" za ulazak u davno izgubljeno edensko stanje svjesnosti. Nadalje, 
vjeruje se da je Zoranić u maniri iniciranog pisca unutar Planina uvrstio i određene tajne 
kodove, a kako ćemo vidjeti, naznake tih tajnih poruka nerijetko su uočljive i nehotičnim 
prelistavanjem stranica romana, jer se autor često poigravao i s veličinom fonta grafema, te 
anagramima i ostalim jezičnim "bravurama" unutar određene riječi ili rečenice. Te stilske 
osobitosti daju nam za povjerovati da je autor tim činom nešto želio prekriti ih još izvjesnije, 
kodirao neku poruku ili tekst koja je njemu od iznimna značenja, a s kojom cjelokupni 

sadržaj, smisao i koncept djela dobiva na interpretacijskoj težini, a Zoranića kanonizira kao 
okultističko angažiranog umjetnika. 


6. 4. 1. Simbolika putovanja 

Planine se temelje na vrlo jednostavnoj narativnoj okosnici kao opis putovanja pastira 
Zorana po realnim i irealnim zemljopisnim prostorima na način koji je poznat još od 
najranijih književnih početaka, te nije zastario ni do danas. Sjetimo se samo kroz literarnu 
baštinu najpoznatijih "putnika" poput Gilgameša, Odiseja, Eneje , a zatim i (ne)sretnika iz 
srednjovjekovnih vizija koji su se otisnuli na "drugu stranu" te putovali po onostranome 
{Pavlova apokalipsa i Dunda lovo viđenje ) ali isto tako i junaka iz srednjovjekovnih viteških 
romana (npr. Parsifal, Wolfram von Eschenbach). Zanimanje za simboliku putovanja nije 
prestalo ni u vremenu humanizma, već ga je Dante ukomponirao kao idejni pokretač njegove 
čuvene Komedije. Podjednaka motivacija pronalazi se i kod Sannazzara, Vetranovića, 
Barakovića u renesansnoj književnoj epohi, ali i u baroknoj; recimo, tu komponentnu 
možemo pronaći u Kanižlićevoj Svetoj Rožaliji. Slične tematske preokupacije poznate su i 
ostalim stilskim formacijama, točnije u romantizmu, gdje je "skitnja" literarnog karaktera 
uokvirena u Byronovu spjevu Putovanje Childa Harolda. Za vjerovati je da se ideja 
alegorijskog putovanja u književnosti i u novije vrijeme nije zagubila, pa bi kao 
reprezentativna djela te forme mogli navesti Tolkienovu trilogiju Gospodar prstenova, ih čak 
Joycevog Uliksa, kojega bismo prije mogli ocrtati kao satiričko putovanje, koje se ne odvija 
po šumama, livadama, planinama i jezerima, već po ulicama grada Dublina i to kao skrivena 
parodija Odisejevom putovanju po morskim bespućima. 

Zašto je simbolika putovanja ukorijenjena u književno stvaralaštvo već od samih 
početaka književnosti može se tek nagađati. Za povjerovati je da u kršćanskoj konotaciji tu 
problematiku možemo sagledati iz biblijskog tumačenja o "grješnome životu - iskupljenju - 
ponovnome prosvjetljenju", za kojim su se pisci najčešće povodili stvarajući djela navedenog 
idejnog kompleksa. Naime, glavni lik shvaćajući preveliku grješnost svoje duše uslijed 
neobuzdanih tjelesnih poriva i drugih oblika svjetovnih naslada, najednom, i to gotovo uvijek 
iznenada, odluči ponovno kročiti na pravi put - put života i konačne pobjede nad duhovnom 
smrću. Glavni junak uvjeren je da svoje grijehe može otkupiti samo tjelesnim, odnosno 

76 Usp. Moguš. 1988:9. 

seksualnim suzdržavanjem i odbacivanjem bilo kakve blagodati svjetovnoga života. Tako 
kreće na težak i trnovit put duhovnog pročišćenja i ponovnog stapanja s Božanskom iskrom. 
Taj put može se odvijati po posve imaginarnim toponimima, za primjer spomenimo Danteovo 
Komediju, ili pak po faktivno/fiktivnim toposima koji su prepoznatljivi u Zoranićevim 
Planinama. Bila ta mjesta fikcionalna ili nefikcionalna jedno je sigurno, svako lutanje 
strašnim i nepoznatim krajevima, poduzeto od nekog književnog subjekta, neosporno ima 
duhovnu konotaciju, a simbol putovanja jest upravo to - grješna duša koja se želi spiritualno 
pročistiti i raščistiti s starim navikama i obrascima ponašanja. 

Problematika putovanja tu ne prestaje. Iako smo iz judeokršćanske perspektive pokušali 
razjasniti zašto je piscima u prošlosti toliko bilo stalo da u svoja djela uklope simboliku 
putovanja, misterija i dalje nije posve riješena. Ako su se srednjovjekovni i renesansni pisci 
pozivali na Bibliju stvarajući epska djela u kojima je bila umetnuta ta simbolika, pitanje je 
koja je onda prava svrha alegorije putovanja u djelima poput Gilgameša, Odiseje , Eneide koja 
su nastala prije kanonizacije biblijskih tekstova, odnosno prije uspostave kršćanstva kao 
vjeroispovijesti? Postaje vrlo moguće da je antička ah sumerska civilizacija sam život 
simbolizirala kao putovanje, pa bi se taj motiv mogao interpretirati na različite načine; kao 
duhovno pročišćenje, kao sam život ili štogod slično, mogućnosti i pretpostavke su bezbrojne. 

Promatrajući gotovo sad već arhetipski motiv putovanja, dojma smo da postoji 
nekakva kozmička nit koja već vjekovima povezuje sva književna djela i da ta djela 
međusobno komuniciraju i nadopunjuju se, a da su njihovi autori ništa drugo nego odabrani 
prenositelji tih poruka, koji šalju i povezuju univerzalno identičnu ideju samo uvijek u 
različitim vremenskim razdobljima i okolnostima. U suštini promatrano, svako pojedinačno 
književno djelo, zapravo cjelokupna književnost u malome. 

Ako putovanje u Planinama okarakteriziramo kao potragu za duhovnim pročišćenjem, 
tada bi trebalo odgovoriti na pitanje zašto Zoran bježi u planinu i zašto bježi pred svojini 
putenim poriva. Odgovor bi morali pronaći u doktrini asketskog života. Svaki asket zna da je 
put ka vrhuncu planine, odnosno točki produhovljenja opasan i dugotrajan posao. Taj put 
zahtjeva odricanje i patnju, kako na duhovnome tako na fizičkom planu. Da bi se pojedinac 
popeo na planinu i doživio nirvanu, nužno mora prihvatiti neka od kozmičkih "pravila igre". 
Neka od tih okrutnih ali svrsishodnih kušnji jesu upravo pobjeda nad samim sobom, odnosno 
bolje rečeno, upoznavanje samog sebe; svojih slabosti, ali hrabrosti i vrlina. Zašto je 
neophodno da pojedinac ili iskušenik pobjegne u samoću i tamo kontemplira i upoznaje svoju 
nutrinu, važno je iz više razloga. Opravdano je za vjerovati da osoba tek u samoći i u 

iskonskom prirodnom okruženju, daleko od civilizacije i negativnih utjecaja urbane okoline, 
može doći do spoznaje i vratiti se u stanje divinacije i apsolutnog blaženstva. 

Kazali smo da Zoran bježi da bi se pročistio, ali vjerujemo, da je to "pročišćenje" 
zapravo podrazumijeva takvo stanje duha kroz koji bi Zoran kanalizirao svoju tjelesnu 
seksualnost u mnogo suptilniju i vrjedniju - duhovnu seksualnost, odnosno čistu ljubav. O 
pretvaranju tjelesne seksualnosti u čistu metafizičku, teoretizirah su mnogi filozofi, a još više 
mnogi osobenjaci, osobito oni na Istoku. Jedan od tih filozofa, jest i Talijan Giordano Bruno, 
koji je zbog svojih progresivnih stajališta u vremenu u kojem je živio i djelovao, nesretno 
okusio plamenu lomaču crkvene inkvizicije koja je presudila njegovoj osobi no ne i njegovim 
slobodarskim idejama, koje se i danas smatraju jednim od kanona zapadne filozofije i 
promišljanja općenito. O asketskoj seksualnosti pisao je Bruno u svom djelu De vinculis in 
genere (O sponama općenito), a podrobniju analizu tog segmenta Branovoga promišljanja 
usustavio je znameniti povjesničar religija Ioan Petar Culian, koji svojoj knjizi Eros i magija u 
renesansi tumači da su neki dijelovi De vinculis osobito zanimljivi stoga što pokazuju da 
Brunovoj magiji nije bila strana praksa coitusa resen’atusa i daje poznato da su je prakticirali 

i • • 77 

taoisti u Kini i tantrički jogiji u Indiji: 


"Izbacivanje sjemena oslobađa od veze, dok zadržavanje sjemena jača vezu. Tko želi nekoga 
vezati obvezan je razviti iste osjećaje kao i onaj kojega želi vezati. Kupido nas, tako, napada 
kada smo zahuktani na domjencima ili poslije domjenaka. Eto: zadržavanje je početak veze, 
apstinencija prethodi gladi, a glad vodi hranjenju. Postoji veza koju stvara sjeme koje biva 
privučeno, trsi se i približava svome djelu. Stoga, kada se sjeme djelomice izbacuje tada i 
snaga veze djelomice slabi. Kupidove veze, koje su prije parenja bile snažne, slabe nakon 
umjerene ejakulacije, a gorljivost jenjava čak i kada predmet privlačnosti ostaje (...)" 

(Culianu.2007: 183-184.) 


Iako su neke Brunove opaske sažete i katkad nerazumljive, Culianu nastavlja te 
pojašnjava; praksom zadržavanja sjemena, ili coitusa reservatusa poznato je da su taoisti 
postizali vitalnost i dugovječnost, dok su tantričari, u okviru istančane i mnogo profinjenije 
fiziologije, pomoću maithune (maithuna ) 78 budili uspavane kozmičke energije i kanalizirah ih 


77 Usp. Culianau, I. P. 1987 [2007]. Eros i magija u renesansi. Prevela: Julijana Štrok. Zagreb: Fabula Nova, str. 
183-185. 

78 Maithanu poznajemo pod još jednim, a možda i poznatijim terminom Kundalini energije: "Naime, mnoge 
tradicije spominju mističnu energiju Univerzuma koja prebiva unutar svih stvari i pojava kao unutarnja, 
životodajna supstanca nevidljiva oku smrtnika. Ovu energiju Kinezi nazivaju Chi, a u Indiji se nazivala Šakti ili 
Kundalini. U indijskoj su tradiciji tantrizma postojala i postoje elaborirana znanja, tehnike i procedure s pomoću 
kojih se ova sila može na određen način probuditi u čovjeku, za povećanje njegova blagostanja, ali i promjenu 
njegova spiritualno-kozmičkoga statusa u smislu ostvarenja cilja reintegracije ili skladnoga razvoja tijela, duše i 
duha u jednoj potpunosti koja je mikrokozmički aspekt makrokozmičke cjeline ili unio mystica: realizaciju 

do "Lotosa s tisuću latica" na vrhu glave, ulazeći u stanje ekstaze. U oba slučaja coitus 
reservatus predstavlja jednu od neophodnih metoda za postizanje cilja. 79 Ako pretpostavimo 
da je u Planinama taj "konačni cilj" istovjetan duhovnom prosvjećenju tada nanije možda 
malo jasnije zašto Zoran bježi od ljubavnih kušnji, a još više, zašto ga je upravo glava žene, 
koja je bila jedna od ravnopravnih glava sedmoglave nemani, najviše prestrašila. Vidjeli smo 
već da Bruno govori o "vezama" dok pojašnjava smisao coitusa resen’atusa. Za vjerovati bi 
bilo da je ta veza koju Bruno navodi, upravo transcendentalna spona između vidljiva i 
nevidljiva svemira. Ako se Zoran uistinu podvrgnuo hodočašću da bi u konačnici okusio taj 
nevidljivi dio naše egzistencije, tada mu praksa seksualnog suzdržavanja nije bila strana. 

Prethodna analiza predstavlja tek pokušaj progresivne interpretacije Zoranićeva teksta, 
jer ne možemo biti posve sigurni u kojoj je mjeri i je li autor uopće imao doticaj s 
istočnjačkim naukama ili sa zapadnim misticima i njihovim okultističkim doktrinama. Ipak, 
mišljena smo da ne skrećemo mnogo s puta pravilne interpretacije ako Zorana 
okarakteriziramo kao asketa koji se želi pročistiti tjelesno, intelektualno i ono najvažnije, 
duhovno. Putovanje i uspon na planinu označavalo bi u tom kontekstu ništa drugo doli 
figurativni prikaz duhovnih kriza i teških iskušenja i na koncu osobne pobjede. Pobjede duha 
na tijelom a ujedno i života nad smrti. U tom smislu putovanje postaje znamen i simbol 
neprestana odbacivanja sebe sama, te bi trebalo zaključiti da je jedino vrijedno putovanje, 
putovanje u vlastitoj nutrini. 80 


6. 4. 2. Mitološki suodnos planine i čudovišta 

Promatrajući mitološka poimanja, ah i ona ezoterijska, simbol planine je višestruk. 
Planina simbolizira transcendenciju ili spajanje neba i zemlje, boravište bogova. Uz pustinju, 
planina je najčešći toponim duhovnog i tjelesnog pročišćenja. Uspon na planinu simbolizira 
uzdisanja k nebu i ponovno stapanje i spajanje s Božanskom esencijom, odnosno povratak 
iskonskom čovjekovom bitku. Uspon na planinu često je dug, mukotrpan, opasan i nastanjen 


holističkoga i metafizičkoga cilja. (...)" Više o ovoj temi može se pročitati u knjizi Kundalini i čakre autorice 
Genevieve Lewis Paulson. 

79 Usp. Culianu.2007: 183-185. 

80 Usp. Chevalier, J., Gheerbrant, A. 1969 [1994]. Rječnik simbola. Preveli: Ana Buljan i dr. Zagreb: NZMH, str. 
546. 

opasnim bićima koje brane pristup vrhu. 81 Takvom jednom opasnom biću, u Planinama 
definiranom kao čudovište, dok je hodao prema planini, svjedočio je i sam Zoran. 

Od te ga je misteriozne nemani, koja ga je smrtno uplašila, u konačnici spasila vila 
Milost otprativši ga na sigurno. Zanimljivo je ukazati da simbolika sedmoglave nemani koja 
se gorostasno pojavila pred Zoranom, slučajno ih ne, možda vuče korijene iz Staroga zavjeta, 
točnije, iz Knjige o Jobu gdje se čudovište naziva Levijatan. Naime, u prvom odlomku 
Knjige : "Levijatan je višeglava neman koju je Jahve uništio tako da mu je "zdrobio glave 
(...)." 82 Dakle: "Levijatan se opisuje kao sedmoglava neman koja ima više od tristo očiju, a 
prema drugima, ima očiju koliko ima u godini dana (...)." 83 Da cijela priča vezana između 
zvijeri - one opisane u Planinama i ostalih arhetipskih mitoloških čudovišta, ne ostane samo 
na morfološkom izgledu čudovišta, treba kazati da je indikativan i prostor ( locus ) u koji je 
Zoranić smjestio neman. Naime, Miranda Levanat - Peričić u svom djelu Uvod u teoriju 
čudovišta piše sljedeće: 

"Još od mezopotamskih tekstova čudovišta nastanjuju rubove svijeta "poznatih zemalja", dok 
je nepoznato mjesto izvorište strepnje. U drevnoj sumerskoj književnosti zemljopisna 
pozadina ruba svijeta su planine ( kur ), koje predstavljaju konceptualni ne-Sumer, "zemlju 
dembeliju" kada su u pitanju bogatstva, no locus horridus kad je riječ o stanovnicima. 
Zemljopisna pozadina čudovišnih bića uvijek su planine (kur) (..,)" 84 

Ovakvo Zoranićevo dočetno morfološko oponašanje biblijske nemani, a zatim i 
stacioniranje te iste nemani u zemljopisni prostor koji je odavno poznat i preuzet iz mitološke 
građe, točnije, one mezopotamske, zasigurno nam daje za pravo da i čudovišnu zvijer s 
početka Planina ukomponiramo unutar šire slike svjesnoga i angažiranoga alegorijskoga 
diskursa na kojem, kako vjerujemo, počivaju cijele Planine. Naime, ako pretpostavimo da ta 
neman Zoraniću simbolizira određen segment duhovnoga uspinjanja, tada treba razlučiti koji 
je njezin prvenstveni cilj, odnosno uloga u kontekstu produhovljenja. S obzirom daje Zorana, 
kako smo već naveli, od svih sedam glava čudovišta (lav, medvjed, gavran, žena, zmija, žaba, 
vuk), najviše uplašila ona koja predstavlja žensku osobu, valjalo bi pokušati pojasniti 
Zoranićev odnos prema ženskom spolu. 

Kazati da je Zoranić u potpunosti mizoginijski nastrojen bila bi premisa koja nema 
uporišta. Ta pretpostavka nije utemeljena jer je vila Milost, dakle ženska osoba, spasila 

81 Usp. Chevalier, J„ Gheerbrant, A. 1994: 169-170. 

82 V. Levanat-Peričić, M. (2014). Uvod u teoriju čudovišta. Zagreb: AGM, str. 90 

53 O. c. Levanat-Peričić, M. 2014:91. 

54 O. c. Levanat-Peričić, M. 2014: 275. 

Zorana od te iste nemani. Kao konačan argument protiv tvrdnje da je Zoranić spolno 
netrpeljiv je i magijski obred s kraja romana u kojem je vila Dinara oslobodila Zorana 
ljubavnih boli i pretvorila ga u produhovljenu osobu. Dakle, u Planinama žensko biće ili bolje 
rečeno ženski aspekt predstavljen je binarno. Ženska pojava istodobno simbolizira duhovno 
spasenje ah i možebitnu duhovnu propast (simbol ženske glave u sedmoglave zvijeri). Hoće li 
pojedinac krenuti putem duhovnoga života i spasenja kao što je to i Zoran uradio, ili duhovne 
smrti, odnosno putem "upražnjavanja" tjelesnih strasti što u tekstu Planina, vjerujemo, 
zapravo simbolizira čudovišna neman koja proždire one duhovno slabe i nedosljedne, stvar je 
osobnog izbora i univerzalne slobodne volje svakog pojedinca. 

No vratimo se nakratko još simbolici planine i uspona na nju. U mitskoj geografiji često 
se govorilo i govori o svetome prostoru. Taj sh’arni prostor par excellance jc prostor u kojem 
je moguć izravan dodir sa svetim - bilo da je on materijaliziran u određenim predmetima 
prikaza božanstva ili se očitovao u hijerokozmičkim simbolima poput: Kozmičke Planine, 
Stupa Svijeta, Kozmičkog Stabla itd. U kulturama koje poznaju koncept tri kozmičke zone - 
Nebo, Zemlju, Pakao - "središte" predstavlja sjecište tih zona. Simbol Planine, Stupa, Stabla 
smještenih u središte zemlje ili svijeta izuzetno je raširen, 85 a vjerujemo da je i sam Zoranić 
planinu na koju se Zoran uspinje zamislio kao središe svijeta. Upravo na vrhu planine, tamo 
gdje obitava vila Dinara, moguća je komunikacija između neba i zemlje, a samim time i jedno 
spiritualno iskustvo koje je Zoran okusio pod duhovnim vodstvom već navedene vile. 


6. 4. 3. Ulazak u pećinu 

U kontekstu spiritualnog iskustva koje je uslijedilo kao vrhunac Zoranovih teških kušnji 
i njihovih prevladavanja, valjalo bi se dotaknuti i motiva podzemne pećine u koju Zoran već 
na početku romana ulazi. Pod generičkim imenom pećine razumijevamo i špilju, premda te 
riječi nisu jednoznačne. To su mjesta pod zemljom ili u stijeni, svodnog završetka, više ili 

Q Z 

manje udubljena u tlu ih u planini, te mračna. Da bi se shvatilo zašto je pećina važna za 
cjelokupni proces inicijacije (pretpostavimo da Zoran želi biti iniciran) potrebno je naznačiti 
daje inicijacija zapravo proces koji se odvija u određenome vremenskom slijedu unutar kojeg 
se sprovode obvezni rituali koje svaki kandidat treba uspješno izvršiti da bi na koncu bio u 
mogućnosti pristupiti konačnome obredu. Kako smo već kazali, u Planinama se vrhunac 

85 Usp. Eliade, M. 1952 [2006]. Slike i simboli. Prevela: Ita Kovač. Zagreb: Fabula Nova, str.52-54. 

86 Usp. Chevalier, J„ Gheerbrant, A. 1994:490. 

inicijacije dogodio u devetnaestome poglavlju u kojem Zoran biva oslobođen od ljubavnih 
tegoba. No taj Dinarin magijski obred samo je posljedica nekih ranijih rituala koji su 
prethodili vrhuncu završnog čina. Jedan od tih običajnih uzusa je i kandidatova nužna smrt. 
Naravno, ta smrt nije tjelesna, već duhovna, odnosno simbolična. Naime, potrebno je da 
iskušenik bude sahranjen jer je nužno da kandidat doživi inicijacijsku smrt. Smrt se u 
inicijaciji ne smatra svršetkom i krajem, već naprotiv, smatra se izlazom, otvaranjem vrata na 
koja se ulazi drugamo. Nakon izlaska slijedi ulazak, tada upućenik svladava "vatrenu zavjesu" 
koja dijeli svjetovno od posvećenog. On prelazi iz jednog svijeta u drugi i zbog toga je 
podvrgnut preobrazbi - mijenja razinu, postaje drukčiji. Dakle, inicijacija preobražava, 87 i 
upravo zbog te duhovne preobrazbe, mišljenja smo, Zoran ulazi u pećinu. No zanimljivo je 
ukazati kako je Platon u knjizi Država promišljao o simbolici špilje i što njemu predstavlja 
pećina. Platon smatra da je pećina simbol ljudske neslobode, ili prividne slobode, odnosno, 
realistična slika svijeta. Nadalje, piše da se čovjek rađa i umire u okovima a da toga kroz cijeli 
svoj život i nije svjestan: 

"Ljudi od djetinjstva sjede okovani u špilji, pogleda uprta u zid. Ne mogu vidjeti ulaz, koji se 
nalazi iznad njih, ali ih osvjetljavan vatra koja gori izvan špilje. Između ulaza i vatre prolazi 
puteljak. Ljudi koji njime prolaze i posude koje nose bacaju čudnovate sjene po zidu špilje u 
koji okovani ljudi gledaju. (...)" 88 

Da pojasnim što nam to Platon pripovijeda. Kao i ljudi u špilji, i mi na isti način 
percipiramo stvarnost. Naša osjetila prepoznaju tek "sjene". Ideje iza tih dojmova spoznaju 
samo oni koji se oslobode okova i promišljajući - uspiju podići pogled. 89 Upravo iz tog 
razloga važno je da iskušenik (u ovome slučaju Zoran) ponovno iziđe iz pećine (duhovnog 
sljepila) i doživi duhovno uskrsnuće i na taj način zadobije mogućnost da duša sagleda pravi 
svijet zbiljnosti, odnosno svijet ideja. 


87 Usp. Chevalier, J„ Gheerbrant, A. 1994:206 

88 V. Zimmermann, M. 2002 [2010]. Sveznadar. Što svatko mora znati. Preveli: Mladen Janković i Maja Šešok. 
Zagreb: Mozaik knjiga, str. 81. 

89 Ibid. Zimmermann, M. 2010: 81. 

6. 4. 4. Vile - duhovne vodilje 


Do sada smo se fokusirali na arhetipski semantički prikaz putovanja na kojem se 
zasniva okvirna fabula Planina, te na mitološku simbol ik u planine i pećine. Smatramo isto 
tako, da je jako važno cjelokupnu alegorijsku sliku na kojima počiva tekst Planina produbiti i 
povezati s još jednim segmentom. Točnije, radi se o motivu za koji vjerujemo daje Zoraniću, 
prilikom koncipiranja ideje i razrade teme za stvaranje Planina bio itekako važan. Naime, 
riječ je o mitološkom stvorenju koje je iz folklorne predaje poznato diljem Europe. To biće 
ženskog je spola (iako ne nužno, jer je iz predaja poznato da može biti i muškog spola - 
vilenjak) a nazivaju se, naravno, šumske vile ili samo vile. Prema nekakvoj konvencionalnoj 
definiciji vile bi mogli okarakterizirati kao gospodarice magije, koje simboliziraju 
paranormalne moći i čudesne sposobnosti mašte. Vile izvode najneobičnije preobrazbe i 
trenutno ispunjava ili iznevjerava i najveće želje. 90 Kao što je to slučaj i s najčešćim vilinskim 
pojavljivanjima iz usmenih predaja, i Zoranićeve: "vile se pojavljuju u gorama pokraj pećine, 
na bezbrojnim vilinskim stolovima ili u dubinama šuma, na rubu špilje, bezdana ili uz rijeku 
koja huči, uz izvor ili zdenac (...)." 91 

Unutar narodnih predaja postoji mnogo teza o nastanku i misterioznome podrijetlu vila 
a mi ćemo ukratko predstaviti samo pojedine koje su nam se učinile najzanimljivijima. Iz 
folklorističkog kuta gledišta na taj fenomen, neki smatraju da su vile zapravo "duhovi 
prirode" koji se ponekad mogu i opaziti. Pritom valja naznačiti da vile same odlučuju kada će 
se i kome pokazati. Po dragom tumačenju, vile su bogovi i božice koji su nekoć bili u 
zajedništvu s dragim božanstvima, ali su zaratili i izgubili bitku, te pobjegli i skrili se. 
Sljedeći mit kazuje da su vile duhovi umrlih, tj. predaka čije duše lutaju prirodom. Ima i onih 
koji na vile, vilenjake i patuljke gledaju iz znanstvenoga, odnosno antropološkog aspekta. 
Tako vjeruju da su vile i patuljci zapravo niski humanoidi iz roda Homo koji su tijekom 
prapovijesnog vremena nastanjivali određene dijelove Europe, ali su nekim čudom zaobišli 
evolucijske promjene i ostali egzistirati u svojem primitivnim obliku sve do danas. Iako se 
danas vile prikazuju kao malena bića s krilima, treba reći daje to samo jedna od brojnih vrsta 
vila. Naime, kao što postoje razlike u izgledu među ljudima li životinjama, tako postoje i 
među vilama. U početku su se ljudi susretali s vilinskim bićima vitkog stasa, sjajnog i 
eteričnog tijela, visokim poput ljudi, pa i višim. Neke vile su neznatno niže od ljudi, dok 
drage mogu biti visine prosječne ljudske noge, a ima i onih vrlo malih, veličine palca. 

90 Usp. Chevalier, J„ Gheerbrant, A. 1994: 745. 

91 O.c. Chevalier, J., Gheerbrant, A. 1994: 746. 

Ponekad se smatra da vile uzimaju mala obličja kako bi bile manje upadljive, ali da to nije 
njihov stalni oblik jer se vjeruje da u vilinskom svijetu postoje i divovska stvorenja. 

Vilama ili barem njihovom arhetipskom simbolu, Zoranić je u Planinama dodijelio 
gotovo sakralni značaj. Iako se može tvrditi, i ta je tvrdnja iz pozitivističke perspektive 
opravdana, da je Zoranić vilama u romanu, dodijelio samo ulogu promotorica 
usmenoknjiževne tradicije i elementarne mitologije koja je tisućama godina bujala u ovim 
krajevima, ipak smo mišljenje da je ta teza sama po sebi pomalo isključiva i neambivalentna. 
Vile koje se najčešće određuju kao tradicijski preuzet element, u kontekstu ovog rada pomalo 
je anakron jer smatramo da se u romanu može analizirati i njihovo simboličko (duhovno) 
značenje koje je uklopljeno u radnju i idejnu strukturu djela. Fenomen vila svjedoči o njihovu 
mnogostrukom značenju koje daje nov uvid u Zoranićeve Planine - prožete vilinskim, pa tako 
i čudesnim. Djelovanje vila uočava se u različitim aspektima. One potiču, pomažu, upućuju 
Zorana na njegovu putovanju; čaraju, transportiraju u različite predjele, lete, žive u okruženju 
svetih osoba, i ono možda najvažnije - čuvarice su vrijednog i skrivenog znanja. Odnosno, 
tajne zbog koje se u konačnici i Zoran otisnuo na duhovno hodočašće ne bi li je pronašao i 
implementirao u svrhu svojeg dugovnog rasta. 


6. 4. 4. 1. Magijski obred i inicijacija 

Već smo u više navrata spominjali Dinarin čin inicijacije koji je sprovela nad 
zaljubljenim Zoranom, riješivši ga tako putenosti i okova tjelesnosti. No trebalo bi sam čin te 
inicijacije, odnosno magijskog obreda, pobliže promotriti i pokušati pojasniti. Nakon dugog 
uspinjanja, Zoran konačno dolazi pred vilu Dinaru koja je sjedila pred svojom pećinom. Zoran 
je pomalo umoran ali i zbunjen jer mu je vila kazala kako ga je očekivala. Nakon uvodnih 
besjeda koje su se odvijale između vile i pomalo uplašenog Zorana, Dinara mu kaže da je 
vrijeme za početak magijskog obreda. Pogledavši oko sebe Zoran u vilinoj pećini ugleda 
kojekakve magijske pripravke, sušeno korijenje, sokove, staklenke s čudotvornim tekućinama 
i prašinama, sve što će staviti u svoj "vještičji lonac", posudu u kojoj će čudne pripravke, neke 
zaista odvratne, pomiješati da bi kuhala. 


92 Usp. Iolar. (2013). Paganizam u teoriji i praksi. Knj. 2: Magija i vještičarstvo. Zagreb: Despot Infinitus d.o.o., 
str. 111-113. 

"Te riči pokol Dinara izgovori, usta se i ne vele daleče odašadši, razlika bilja i korenja čudne 
riči govoreći nabra; i pak skupa sa mnom u pećinu ulize i mnoge škrabice u kih razlik prah 
biše i korenja na sinici usušena i mrtvih kosti i sala od živin mnogih i razlika tuka i dlak od 
repov i pak iz staklenic čudnih vod i sokov, i sve te stvari u jedan sud spravi, pak čiste i bistre 
vode uli i od mirisnih drvac oganj naloži i na njem omlači čudne riči mrmnjući i nad sudom 
dihajući, i desnom nikom mišaše. (...)" 

( Planine , kap. XIX) 

Nakon spravljanja "kuhinjskih pripravaka", Dinara otprati Zorana do malo 
udaljenijega mjesta od pećine, pokraj maloga jezerca, gdje je vila procijenila da je pogodnije i 
čišće za magijski obred. Noć u kojoj se obred vrši dugo je pripremana i čekana, premda 
izgleda nevjerojatnim da je naš junak prispio u pravo doba, na dan uoči punog mjeseca. 93 
Pokušajmo pojasniti zašto su mjesečeve mijene vrlo važne prilikom izvršavanja obrednoga 
magijskog čina: 


"Mjesec je Božica, a ona je Kraljica magije. U tradicionalnom vještičarstvu svi magijski 
postupci određivali su se po Mjesečevim mijenama. Za vrijeme rastućeg Mjeseca jačaju sile 
kozmosa (konstrukcije), a za vrijeme padajućeg Mjeseca sile kaosa (destrukcije). Prema tome, 
načelno, od Tamnog do Punog Mjeseca privlačimo ono što želimo, a od Punog do Tamnog 
Mjeseca tjeramo ono što ne želimo. Zato neopagani izvođenje konkretnih magijskih radova 
usklađuju s ritmom mjeseca (...)" 94 

Dok je Dinara palila vatru i na nju stavljala lonac s magijski pripravcima, naredila je 
Zoranu da se obnaži do gola. Prizor koji je Zoran promatrao zasigurno mu nije bio ugodan. U 
pustopoljini, na mjesečini potpuno gol, gledao je ženu kako kuhajući zuri u Mjesec i zaziva 
boginju magijskih obreda i vladari cu triju svjetova, tro ličnu silu, gospodaricu Mjeseca - 
Hekatu. Ona je ta kojoj se moli i žrtvuje za uspješno dovršenje obreda. Ona je božica 
zaštitnica vještica i vilenjaka. Dinara je nastavila s obredom izgovarajući neke Zoranu sasvim 
nepoznate mantre a zatim gaje počela polijevati čistom izvorskom vodom. Polijevanje nagog 
Zorana vodom imalo je za cilj isprati s njega sve duhovne bolesti i putene grijehe. 95 Inače, 
golotinja je važan segment koji se može promatrati iz različitih razina. Dok je na Zapadu golo 
tijelo čin senzualnosti i spuštanja na materijalnu razinu, takva simbolika nije istovjetna s 
tradicionalnim mitološkim vjerovanjima koji su vezani za nago ljudsko tijelo. Tradicionalno 


93 Usp. Sambunjak, S., Sambunjak, Z. (2013). Pod koprenom. Zagreb: Demetra, str. 229-230. 
94 V. Iolar. 2013:163. 

95 O.c. Sambunjak, S., Sambunjak, Z. 2013:231-232. 

gledano, golo tijelo je neka vrsta povratka u prvobitno stanje, u središnji položaj. 96 Upravo iz 
tog razloga Zoran je lišen odjeće jer se ponovno želi preporoditi, odnosno uskrsnućem 
doživjeti novo duhovno rođenje i sjediniti se s praiskonskim vremenom - vremenom 
zemaljskoga raja. Ta žudnja je arhetipski ugravirana u svako ljudsko biće, te svaki pojedinac 
ima kozmički zadatak da svojini zemaljskim postupcima zavrijedi ponovni ulazak, odnosno, 
povratak u zemaljski eden. Već pred sam kraj obreda, zapravo u samoj njegovoj kulminaciji 
Dinara posvećene sastojke koje je skuhala izlijeva u maleno jezerce. Gledajući svoj odraz u 
tom posvećenome jezercu, Zoran proživljava tjelesnu i duhovnu preobrazbu. On više se ne 
osjeća robom svoji putenih želja, a njegovo srce se oslobađa čvorova i zamki tjelesnosti. 97 
Zoran je postao novi čovjek - on je iniciran. 

Nakon duhovne preobrazbe, Zoran izjavljuje daje to djelo Gospodnjega anđela koji je 
poslan da ga oslobodi. No je li to baš tako? Čitajući tekst magijskog obreda očišćenja njegove 
duše, dojma smo da tu nema ničega kršćanskoga, već da se radi o latentnom poganskom 
obredu. Zašto se Zoranić kroz cijelo djelo poigrava spajanjem nespojivog; poganske magije i 
kršćanstva, jasno je jer vjerujemo da je Zoranić pripadao "prosvijećenima" i neke su mu 
"istine" bile dane na uvid. Jedna od tih istina je i ta o takoreći, krajnje "sumnjivoj" i istinski 
upitnoj prošlosti i nastanku kršćanskih liturgijskih svetkovina, a mnoge od njih, što je danas i 
javno obznanjeno, vuku duhovne korijene iz puno ranijih religijskih vjerovanja i svetkovina 
nego što je to kršćanstvo. 98 Zoranić nije prvi renesansni umjetnik koji je spajao nespojivo, 
odnosno kroz temelje kršćansko religijske nauke, alegorijski tumačio nešto dijametralno 
suprotno onome što se naziva vjera u jednoga Boga i njegova Sina koji je umro za otkupljenje 
grijeha svoje zemaljske djece. Za primjer sjetimo se samo Leonarda da Vincija. Poznato je da 
je i on vlastite duhovne ideja unio u slike koje je Crkva nam čila od njega. U mnogo 
kršćanskih slika ubacio je skriveni simbolizam koji je bio sve samo ne kršćanski i upravo je 
time isticao vlastita okultistička uvjerenja. Mogli bi kazati da je takva korespondencija u kojoj 
se ezoterijska tematika prekriva sakralnim simbolima u vremenu humanizma i renesanse bila 
više pravilo nego iznimka. 

Taj poetički suodnos spiritualnog eklekticizma očituje se u Planinama na više razina. 
Jedna od tih razina je upravo i simbolika vila, odnosno njihove uloge u kontekstu djela. 
Zoranić je recimo, vilama Milosti, Svisti (Savjest) i na koncu Istini, dodijelio ulogu Božje 
providnosti i duhovne vodilje, koja čuva Zorana u njegovim najtežim trenucima. Odmah 

96 Usp. Chevalier, J., Gheerbrant, A. 1994:167. 

97 Usp. Sambunjak, S., Sambunjak, Z. 2013: 232. 

98 Više o tradicijskom suodnosu između kršćanska religije i narodnih vjerovanja može se pročitati u knjizi Hod 
kroz godinu autora Vitomira Belaja. 

zatim, Zoranić se u potpunosti udaljava od kršćanskih poetičkih tekovina i u fabulu uvodi 
vilenicu Dinaru koja magijskim obredom, što je teološki promatrano - produkt samog 
Nečastivoga, inicira Zorana u dublje stanja svijesti. 

Drugi segment tog sinkretizma temelji se na motivu vode. Voda u Planinama igra 
važnu ulogu, stoga nije ni čudno što upravo na koncu inicijacije vilenica Dinara polijeva 
Zorana čistom izvorskom vodom u cilju izlječenja njegove "oboljele" duše. Premda će netko 
možda povući paralelu i povezati Isusovo krštenje od strane Ivana Krstitelja, koje se također 
zbilo Krstiteljevim polijevanjem Isusa vodom a što je identično učinila Dinara sa Zoranom i 
tada zaključiti da je taj obred u Planinama gotovo sigurno preuzet i Biblije. No takvo što ne 
mora biti nužno ispravno tumačenje. Promatrajući arhetipski prikaz vode uviđamo da je 
simbolika vode kao faktora za očišćenje duha i tijela poznata, vjerujemo, koliko i cjelokupno 
čovječanstvo:"Simbolička značenja vode mogu se svesti na tri dominantne teme: izvor života, 
sredstvo očišćenja i središte obnavljanja. Te se tri teme susreću u najdrevnijim predajama 
tvoreći najrazličitije zamišljene, a istodobno i najsmislenije kombinacije (...)."" Dakle, 
postoji vjerojatnost da Zoranić nije crpio ideje iz Biblije, već da su se "crkveni oci" uvelike 
koristili arhetipskom građom i narodnim predajama drevnih civilizacija. Zanimljivih paralela 
između poganskih tumačenja i tumačenja identičnog motiva iz perspektive kršćanskih obzora 
ima još no o njima ćemo, zbog konceptualne slike diplomskog rada biti više govorti kroz 
sljedeća poglavlja. 


6. 4. 5. Perivoj od Slave ili o povratku u raj 

Kazali samo već da dvadeseto poglavlje (Perivoj od Slave) smatramo ključnim ili 
jednim od najvažnijih poglavlja romana, jer čini nam se da je takvih nazora bio i Zoranić 
prilikom stvaranja poetičke i idejne konstrukcije Planina. Iako bi povjerovali (naravno uz 
uvjet da je Zoraniću dvadeseto poglavlje uistinu od presudne važnosti) da će Zoranić zbog 
renesansnoga, spiritualnog odnosa prema simbolici brojeva događaje iz tog poglavlja smjestiti 
u jedno od ostalih poglavlja unutar romana, ipak, tomu nije tako. Naime, uzevši u obzir da se 
cijelo djelo sastoji od dvadeset i četiri poglavlja, zbog osnovnog renesansnoga načela 
simetričnosti u umjetnosti, pretpostavljamo da nešto što je od krucijalne važnosti za cijelo 


99 V. Chevalier, J„ Gheerbrant, A. 1994:755. 

razumijevanje Planina trebalo bi biti zapisano, dakle, u dvanaestome poglavlju, no kako 
vidimo, Zoranić nas ponovno iznenađuje. 

Premda se unutar znanosti u književnosti ne smatra da dvadeseto poglavlje 
korespondira s bilo kojim drugim poglavljem u djelu, te tako ni s onim koje mu prethodi, 
nema nikakvu uzročno-posljedičnu vezu, ipak neke nam indicije daju za povjerovati da to baš 
i nije posve ispravno tumačenje, već da se radi o interpretacijskom previdu. Tradicionalno 
tumačenje Zoranićeva teksta gotovo u potpunosti zanemaruje ili čak marginalizira poglavlje u 
kojem vila Dinara oslobađa Zorana ljubavne boli. Nešto bolje je prošlo poglavlje Perivoj od 
Slave, no i u tome segmentu tumačenja su isključiva te se smatra daje to poglavlje svojevrsni 
intertekst koji je Zoranić ukomponirao u djelo samo zbog domoljubnih pobuda i općenite 
kulturalne kritike upućene svom narodu u okviru siromašne literarne baštine. Usprkos svemu 
tome, mi ćemo navedenom poglavlju pristupiti ponovno sjedne nove, gotovo neuobičajene 
perspektive. 100 

Nakon što vilenica Dinara inicira Zorana, te postane produhovljena osoba, na oči mu 
dođe san i on usnu viziju prekrasnoga zemaljskoga vrta u kojemu borave vile Latinka, 
Grkinja, Kaldejka i Hrvatica. Prve su tri vile bogate i u krilu drže mnoštvo divnih jabuka, a 
vila Hrvatica ima samo nekoliko sitnih i nezrelih plodova. Konvencionalna znanost o 
književnosti jednoznačno je pojasnila da jabuke u košarama vila simboliziraju isključivo 
književno stvaranje. No je li baš tako? U raznim mitovima "jabuka" predstavlja sredstvo 
spoznaje koja daruje besmrtnost, znanje, magiju i otkrivenje, odnosno, služi kao čudotvorna 
hrana i uvijek je u korelaciji sa Stablom života. 101 Podsjetimo se da smo nešto govorili o 
simbolici stabla u poglavlju - Mitološki suodnos planine i čudovišta, no simboliku tog po 
svemu sudeći i najznamenitijeg "umjetničkoga znaka" unutar svijeta simbola, možda bi 
trebalo ukratko pobliže pojasniti i to u kontekstu Perivoja od Slave, jer kako ćemo vidjeti i u 
tom vrtu nalazi se jedno stablo koje je po svemu sudeći jako simptomatično i indikativno po 
cjelokupni magijski ugođaj Perivoja ali i cijelih Planina. Stablo života središnje je stablo, 
njegov je sok "nebeska rosa", a njegovi plodovi daju besmrtnost, odnosno povratak u 
"središte" bitka - u edensko stanje. 102 Ne trebamo li se tada zapitati nije li i naš junak okusio 
taj plod i nalazi li se on u edenu, odnosno misaonom stanju "čiste svijesti" u koji gaje uvela 
vilenica Dinara pomoću magijskog obreda? Ukoliko je odgovor potvrdan, tada možemo 
zaključiti da su devetnaesto i dvadeseto poglavlje neraskidivi i uzajamno povezani. Vileničin 


100 Usp. Sambunjak, S., Sambunjak, Z. 2013:251 

101 Usp. Chevalier, J„ Gheerbrant, A. 1994:211. 

102 O.c. Chevalier, J„ Gheerbrant, A. 1994:627. 

magijski obred tada predstavlja ključ za otvaranje vrata edena odnosno, kako bi to Aldous 
Huxley kazao - vrata percepcije. 

Da bi pronašao "ključeve" za otvaranje zemaljskog raja, naravno, Zoranova duša 
morala je biti posve čista, a njegov ego (ja) posve lišen potrebe za putenim zemaljskim 
nasladama i seksualnim porivima. Vrt je simbol zemaljskog raja i kao takav je preslika raja 
nebeskog, odnosno duhovnoga stanja vječnoga blaženstva. 103 Upravo zato zemaljski vrt ne 
trpi poroke, mane i grijeh, pa je shodno tome i vila Dinara morala bistrom čistom vodom sa 
Zoranova tijela isprati sve njegove duhovne nečistoće. Podsjetimo se, nešto slično je i u 
Božanstvenoj komediji napravio i Vergilije kada je nakon njihova izlaska iz pakla oprao 
Danteovo lice prije nego što su se uputili prema čistilištu. Temu vezanu za zemaljski eden i 
njegove simbolike kao mjesta u kojemu zlo, ljudske mane i poroci nisu dobro došli možda je 
ponajbolje uljem na platnu konkretizirao talijanski renesansni slikar Andrea Mantegna koji je 
u svojem monumentalnom djelu Pobjede vrline nad porokom (1504.) likovno dočarao sukob 
vrlina i poroka smještenih u edensko okruženje: 


"Slika prikazuje ograđeni vrt s jezercem u kojem prebivaju poroci utjelovljeni u izobličenim, 
grotesknim bićima. Palada Atena, božica mudrosti i rata, odlučno dolazi predvođena 
skupinom kupida kako bi uz pomoć dviju božica prognale poroke. Njihovim progonom ona 
vrt želi ponovno učiniti mjestom gdje vladaju vrline. Na slici su prikazani ovi poroci: 
Lijenost, Pohlepa, Nezahvalnost, Mržnja i Neznanje. Lijenost je prikazana kao užasan lik bez 
ruku, vuče ga božica Atena, a označava besmrtnu mržnju, prijevaru i zloću te tako upozorava 
promatrača da nakon ulaska u vrt mora zamijeniti dokolicu živim, razumnim razmišljanjem. 
Neznanje nose Nezahvalnost i Pohlepa. Na lijevoj strani slike prikazano je čovjekoliko drvo 
lovora koje znači da su vrline zaboravljene, a majka vrlina zarobljena. U središtu sl ik e nalazi 
se Dijana, božica čednosti, prikazana kao u antičko doba. Zavodi je kentaur, simbol pohote. 
Tri glavne vrline, Umjerenost, Pravda i Hrabrost (ih Vjera, Nada i Milosrđe) vraćaju se u vrt 
na oblaku, nakon što su ih izopačenosti istjerale i same uselile u vrt. Još jedna vrlina, 
Razboritost, zatočena je u kamenom zatvoru, a njezin poziv upomoć označava samo bijela 
zastava koja leprša na vjetru. U pozadini se kroz četiri luka vidi lijep krajolik i poroci u bijegu 
te kako nove biljke rastu iz starog korijenja. Ovaj je krajolik simbol ponovnog rođenja i 
nevinosti. Kad nastanu poroci, vraća se ljepota." 104 

Kako vidimo iz priloženoga, ulaskom u zemaljski eden neprilike s najnižim ljudskim 
porivima ne nestaju, već one mogu slijediti čovjeka i u stanju blaženstva. Stoga i nije posve 
nejasno zašto produhovljeni Zoran nakon magijskoga obreda koji je proživio i vizije 
zemaljskog raja koji je nadnaravnim osjetilima okusio, još jednom, pred ukazanjima biskupa 

103 O.c. Chevalier, J„ Gheerbrant, A. 1994:769. 

104 V.Glamuzina, D. 2010:246-247. 

Divnića i vile Istine potvrdio i obećao da se preobratio i da će od sada slijediti put istine i 
duhovnog spasenja. 

Možemo li se pitati kakav je to put istine kojim Zoran obećava da će krenuti i stoje 
uopće Zoran vidio, doživio, okusio ili spoznao dok se njegova svijest kretala Perivojem od 
Slave? Za početak treba kazati da je perivoj dobio ime po njegovoj gospodarici, dakle vili 
Slavi koja zajedno s ostalim vilama stoluje u tom vrtu. Taj perivoj nije tako bojno područje 
kao onaj iz Mantegnine predodžbe, već je više mjesto duševne okrijepe, smiraja i spokoja. 
Perivoj je okružen brzini potokom i šumom, a nalazi se na malom brdu na koje se može stići 
tek jednim smjerom. Ušavši u perivoj preko vrata od živice, Zoran ugleda mnoštvo lijepih i 
vitkih stabala poredanih u koncentrične krugove. Od javora prvi, martovnia drugi, maslina 
treći, cedrova četvrti, palmi peti, čempresa šesti i odjele sedmi. Tu je razno ukrasno i mirisno 
bilje i cvijeće različitih boja. Na sredini te rajske idile stoji visok hrast s lišćem sjedne strane 
zelene, a s druge strane zlatne boje, a na njemu rastu bijele i zlatne jabuke. 105 

Zoranić zatim pojašnjava da je to Drvo spoznaje dobra i zla koje je poznato iz 
biblijskoga Staroga zavjeta, a za koje smatramo da zapravo simbolizira Stablo života o kojem 
je već bilo riječi. Predstavlja li i u Bibliji Drvo spoznaje zapravo mitološko Drvo života ostaje 
nejasno, ali je vrlo moguće. Pokraj Stabla, stajala je velika okrugla kamenica optočena 
zelenim, dragim kamenjem, i na njoj su bili uramljeni kipovi sedam djevojaka što su 
označavale sedam slobodnih vještina koje vodom natapaju jednu znanost. Ono što je veoma 
indikativno i možda presudno za odgonetavanje bazične smisaone sfere cijelog teksta 
Planina, jest predmet koji se nalazio iznad te kamenice i iz kojeg je izvirala voda u obliku 
vodoskoka: "Pod dubom voda jedna visoko kuželj mećući iz pehara od dragoga kamika 
svitložuta umitelno i prihitro izdilana u jednu poda se i okol se skaljenicu oblu od zelena 
dragoga kamena raskošu obilo metaše (...)." 106 Dakle, taj predmet je pehar, a kako ćemo 
vidjeti, njegova je simbolika puno znamenitija i važnija, od one koju mu je tradicionalna 
književna znanost nadjenula, ili bolje kazano - nije ni osvrnula. 

Nabrojivši sve elemente te fontane koja se nalazila ispod Stabla, sad je možemo lakše i 
zamisliti; ona se sastoji od šireg dijela (zdjele) što ga nose skulpture djevojaka, i užeg dijela, 
koji se nalazi na sredini, a čini ga, kako smo naveli žuti pehar iz kojeg prska voda. Čini se da 
su skulpture djevojaka šuplje, jer voda nekako stiže do njih; dalje se, naime kaže za djevojke: 


5 Usp. Sambunjak, S., Sambunjak, Z. 2013:321. 
106 V. Maras.l988:224. 

"svaka cicami vodu po perivoju pušćaše, i razlike potočce voda čineći sva dubja, bilja i cvitja 
po perivoju zalivaše 107 Već se po tome vidi daje taj središnji izvor zapravo preduvjet 
života u cijelom vrtu, jer iz njega dolazi voda što natapa sve ono bilje, i upravo zahvaljujući 
toj vodi sve u perivoju raste onako lijepo kako je opisano. Ipak, ne želeći ostaviti mjesta 
sumnji o tome što središnja fontana znači, Zoranić stavlja na marginu i dodatnu napomenu: 
"Una scientia in septem artes liberales divisa undique irrigatur." 108 Dakle, jedna znanost 
podijeljena u sedam slobodnih umijeća sve natapa. Ta je napomena važna iz dva razloga; 
Prvo, ona upozorava na simboličan karakter svega što je prije bilo spomenuto, dakle, izgled 
vrta i vrsta bilja što u njemu raste; ako je voda što tu izvire simbolična, onda ni ono što ta 
voda zalijeva ne može biti doslovno. Time se samo ojačavaju one indikacije što ih je autor 
prije dao o alegorijskoj naravi vrta. Drugo, time se otkriva da su i svi prijašnji opisi bih 
donijeti s planom, a ne slučajno. Sad, naime, postaje jasno zašto se govorilo o sedam vrsta 
stabala i sedam vrsta ptica: zbog fontane koja simbolizira znanost i sedam umijeća, sve u 
perivoju teži da se tome izvoru primjeri, da mu bude nalik, pa i da dolazi na sedmerostruk 

v 109 

način. 

Za kraj kažimo da gledano iz mitološke, ali i iz arhetipske semantičke razine, vrt 
predstavlja spolni dio ženskog tijela, 110 ah ne u kontekstu čiste prizemne senzualnosti, već 
nečeg puno suptilnijeg i mističnijeg. Naposljetku, nečega za činije i Zoran žudio a na kraju, 
kako vidimo u konačnici to i dobio, točnije - spoznao. Stoje to Zoran spoznao, uskoro ćemo i 
pokušati i pojasniti, a za sad kažimo da se pehar od žuta kamena koji je stajao u perivoju 
može dovesti u kontekst "izgubljenog" Svetog Grala, a Gral ponovno poistovjetiti sa ženskim 
spolnim organom kojeg je, što smo i naveli - simbol rajski vrt. 


6. 4. 6. "Planine" - viteški roman 


U prvom dijelu rada govorili smo o zbiru literarnih ostvarenja za koja je književna 
znanost prepoznala oponašateljske odjeke unutar Planina i dojma smo da su ti utjecaji više 
nego očigledni i da u njima nema ništa sporno. Ipak, nešto što jest sporno je nedovoljno 
"dubok" pristup slojevitijoj interpretaciji tih istraživača, koji redom promatraju Planine samo 


1U ' V. Maras.1988:224. 

108 Ibid. Maras.1988:224. 

109 Usp. Pavličić. 2006:78. 

110 Usp. Chevalier, J„ Gheerbrant, A. 1994:848. 

sjedne točke gledišta, odnosno površne mimetičke razine koja se gotovo uvijek zaustavlja na 
ustaljenoj pozitivističkoj korelaciji zasnovanoj na suodnosu dva analizirana djela. Tu 
prvenstveno mislimo na promatranje Zoranića u ulozi "renesansnog plagijatora" (tumačenja 
da Zoranić oponaša svoje uzore samo na razini strukturalne dimenzije, likova i motiva u 
djelu) i ostalih već navedenih autora u statusu njegovih kreativnih tutora ili inspiratora. 
Frapantna činjenica je ta da su u svim silnim paralelama posvećenima odnosu "uzora" i 
"oponašatelja" povjesničari previdjeli ili zanemarili jedan bitni segment Zoranićeva 
svjetonazorskog stvaralaštva. Naime, ukoliko Zoranića deklariramo kao eklatantnog 
eklektičkog autora (antika, srednji vijek, humanizam, renesansa) tada je razumljivo da će on 
iz razdoblja koje oponaša preuzeti i određene konvencionalne smjernice. Jedna od tih 
konvencija, a vezana je za srednji vijek, je i Zoranićevo oponašanje srednjovjekovnih viteških 
romana, koje je u vremenu njihova nastanka bilo toliko učestalo da se sve u jednom trenutku, 
kako to i inače biva - naknadno pretvorilo u jednu veliku parodiju. Krune tih parodija 
svakako su Cervantesov Don Quijote i Airostov Mahniti Orlando ali i mnoga ostala djela. 
Nismo dojma da Zoranić koristi viteške poetičke elemente da bi ih ismijavao, već da mu 
posluže zbog njihovih okultističko alegorijskih premisa, koje se upravo iz tog razloga, dakle 
zato što su okultističke, nisu uklopile u konvencionalna znanstvena promišljanja o uzorima u 
njegovom djelu. Shodno tome, Planine u kontekstu viteškog romana sve do nedavno nisu 
promotrene ni analizirane. 

Svaki viteški roman zasniva se naravno na alegoriji i za njega je bitan sraz poganske i 
srednjovjekovne kršćanske tradicije. Konstrukcijski i fabularno promatrano, redovito je riječ o 
nekom glavnom junaku koji se zbog često nesretnih mladenačkih ljubavnih zanosa odluči 
krenuti na put. To je put samoće, pustinje i teških kušnji, a sve ne bi li na koncu toga puta 
pronašao sebe, svoj kozmički smisao i unutarnji mir, odnosno izgubljeni raj. Taj raj može se 
okusiti samo odbacivanjem materijalnog i traženjem onog za čim duša vapi i žudi, a to je 
spiritualnost i duhovna zrelost. 111 

Slavomir i Zaneta Sambunjak u svom djelu Pod koprenom vjeruju da se Planine mogu 
sagledati iz perspektive viteškog epa Parsival autora Wolframa von Eschenbacha. Kao i 
Zoran i Parsival je nezreli i neiskvareni mladić, koji svojevoljno i odlučno polazi na put 
samospoznaje i viteštva ne bi li na koncu pronašao Gralski dvorac. Obojica mladića da bi 
opstali moraju naučiti zakone svijeta, te zadobiti emocionalne i intelektualne sposobnosti bez 
kojih nadolazeće zadatke i kušnje nije moguće riješiti i pobijediti. Jedan od načina za stjecanje 


111 Usp. Sambunjak, S., Sambunjak, Z. 2013:321. 

tih novih, hvale vrijednih iskustava je i odlučnost i bezuvjetna vjera u višu silu koja će ih na 
tom putu voditi i čuvati. Dakle, daljnje putovanje jedino je moguće uz potpunu predaju duha i 
tijela u ruke svojim duhovnim vodičima. Putujući prema spoznaji junaci se susreću sa zvijeri. 
No niti Zoran a ni Parsifal ne kreću u boj s tom nemani, već suprotno - sklanjaju joj se s puta, 
prepoznavši u njoj ne neprijatelja, već sredstvo duhovnog rasta i samospoznaje. Zvijer je 
zapravo projekcija svih njihovih unutarnjih nemira, strahova, požude i svega ostalog što nose 
u sebi a čega se duboko stide. Jedini način pobjede svojih strahova i tjelesnosti (čudovišta) 
jest upravo prihvaćanje života kao velikog kozmičkog "igrokaza" a čudovište kao dijela 
kazališne scenografije. Nakon nenasilnog suočavanja s čudovištem. Zoran i Parsifal susreću 
svoje vođe ili vodiče. Zoranova duhovna vodilja je bila Milost, a Parsifalova čarobnica 
Cundrie. Nos dolaskom vodiča ne prestaju i njihove kušnje. Vodilje jesu tu da ih usmjere i 
ohrabre, ali breme puta moraju iznijeti sami. Hrabro krenuvši dalje, mladići naposljetku 
spoznaju tko su, odnosno njihov kozmički duhovni identitet. Ta duhovna spoznaja dana im je 
od mudrih entiteta koji pustinjačkim životom kontempliraju negdje u divljini. Parsifala inicira 
pustinjak Trevrizent, a Zorana vila Dinara. Nakon mukotrpne duhovne katarze i zaslužene 
inicijacije, junaci uživaju plodove rajskih sfera, no ipak, njihov put još nije zgotovljen. 
Naime, iako su Zoran i Parsifal okusili stanje čiste edenske svijesti i kozmičke tajne su im 
otkrivene, ipak, postoji bojazan da će Zoran i Parsifal ponovno pokleknuti pod tjelesnosti 
svog ega. Da bi krug bio zatvoren junaci se moraju vratiti na početnu poziciju jer se 
univerzum zasniva na zakonima cikličnosti. Točka zatvaranja u Planinama događa se u 
trenutku kad Zoran pred vilom Istinom obeća da će se kloniti materijalne ženske ljubavi i 
putenih grijeha, te da će se od sada hraniti samo duhovnim krepostima u spoznaji samog sebe. 
Kod Parsifala čarolija konačnog pronalaska raja je bila u njegovome postavljenome "pitanju" 
koje je pokrenulo čudo alkemijske transformacije u kojem je sve zlo postalo dobro, a bolesno 
zdravo, te ga tako učinilo kraljem Svetog Grala. 112 Prema tome, ključ produhovljenja je u 
običnom pitanju. Možemo li se zapitati o kakvom je pitanju točno riječ? Koje je po svemu 
sudeći, od presudne važnosti za potpuno razumijevanje metafizičkog segmenta ovog viteškog 
romana. 

Dakle, već na samom kraju romana Parsifal, izbjegavajući sve protokole i 
ceremonijalnosti dolazi pred starog i bolesnog kralja i postavlja mu jedno jednostavno pitanje: 
"Gdje je Gral?!" U tom trenutku kraljevo zdravlje rapidno se poboljšalo, a sva priroda oko 


11 Usp. Sambunjak, Z. (2011)."Viteški roman Petra Zoranića i Wolframa von Eschenbacha" Crk\’a u svijetu. 
Vol. 46 No. 2, str. 209-226. 

https://www.goo gle.hr/#q=vite%C5%Alki+roman+petra+zorani%C4%8Da 

dvorca koja je do tada bila odraz njegova lošeg zdravstvenog stanja, odjednom se 
transformirala i probudila. Samo jedno pitanje preobrazilo je kraljevu bolest u zdravlje, a 
mrtvu prirodu u nešto živo i oku divno. Samo tih nekoliko riječi činilo je glavno pitanje, a taj 
jedini problem mogao se ticati ne samo Parsifala i kralja već i čitava kozmosa. Gdje se nalazi 
ono "Sveto", ono što je središte života i izvor besmrtnosti. Nitko se prije Parsifala nije sjetio 
postaviti to pitanje i zbog toga svijet je propadao. Zbog te metafizičke i religijske 
ravnodušnosti i zbog nedostatka imaginacije i odsutnosti, te želje za stvarnošću, ljudi duhovno 
propadaju. Ovaj mit koji je Wolfram von Eschenbach ukomponirao u svoje djelo je zasnovana 
alegorijska premisa o postojanju tijesne povezanosti između univerzalnog života i čovjekova 
spasenja, te je tako sasvim dovoljno postavljati sebi glavni problem da bi se kozmički život 
bez prestanka obnavljao. Jer smrt je često - samo rezultat naše ravnodušnosti pred 
besmrtnošću. 113 

Vidjeli smo u prethodnom pasusu da se konačno Parsifalovo blaženstvo, odnosno Gral 
krije u jednom, sasvim običnom (ne)postavljenom pitanju. Problematika nepostavljenog 
pitanja prisutna je i u Planinama ali u nešto hermetičnijem obliku. Nakon odsanjanog 
Perivoja od Slave, Zoran ugleda vilu Krku, no strah gaje pitati tko je ona: 

"Želja u meni, kako je običaj, neznano znati tko ta vila biše, srdaćce nukaše opitati, dali stid 
nika jazik ustezaše, jer mnogokrat prezrazborno opitanje najkoli od božanstvenih čeljadi od 
kih, kako mi se vidi, vila biše, na pogibili zanilo jest; uto muče steći i samo nje pozor nigda i 
nigda pozirah (...)" 114 

Ipak, svojom dobrotom i ljubaznošću vila uviđa da je Zorana strah, pa na koncu sama 
pretpostavlja što ga zanima i daje mu odgovore. 115 Kako rekosmo, tema "pitanja" 
kanonizirana je u mnogim djelima svjetske književne baštine, a simbolika je u principu uvijek 
ista - gralsko pitanje. Simbolika Grala u Planinama je višeznačna i možemo je promatrati iz 
više perspektiva koje se pojavljuju unutar fabule romana; iz konteksta Perivoja od Slave, 
srednjovjekovnoga viteškog romana i nepostavljenog pitanja, te u konačnici - elementa 
nebeskih tijela. 


113 Usp. Eliade, M.2006:68-69. 

114 V. Maras.1988:230. 

115 Usp. Sambunjak, S., Sambunjak, Z. 2013:349. 

6. 4. 7. Element nebeskih tijela 


Ljudi su od svojih početaka iz čiste potrebe za preživljavanjem uočavali bitne 
činjenice o svijetu oko sebe i njegovim promjenama. Primijetili su daje svijet na kojem žive, 
u odnosu na njih strahovito velik - vjerojatno beskonačan, te da se iznad zemlje prostire veliki 
svod oblika po luku gle kojoj su nadjenuli ime - nebo. Promatrajući nebo zamijetili su veliki, 
sjajni zasljepljujući disk - Sunce. Ubrzo su shvatili da ta velika užarena kuglasta masa daje 
svjetlost i neophodnu toplinu, i da o njoj ovisi periodičko izmjenjivanje osvijetljena (dana) i 
tame (noći) a zatim i vremenski duža, toplija i hladnija razdoblja (godišnja doba). Na vedrom 
noćnom nebu, naravno uz Sunce, ljudi su uočili i ostale pojave poput Mjeseca, planeta i 
zvijezda te da ta sva nebeska tijela međusobno korespondiraju. 116 Vidjevši da su ti nebeski 
elementi nedjeljivi dio naše kozmičke egzistencije, s vremenom su razni vračevi, svećenici i 
ostali mudraci sve više i sustavnije promatrali aspekte koji su se odvijali na nebeskom svodu i 
preko njih pokušali dobiti odgovore na neka pitanja njima od životne važnosti i shvatiti 
pojave s ovog svijeta. Na temelju tih opservacija izrodile su se mnoge duhovno-filozofske 
sfere poput religije ili astrologije, a na kocu i znanost o nebeskim tijelima - astronomija. 

Kako vidimo, naš zemaljski bitak od pradavna bio je uzajamno povezan s nebeskim 
tijelima a njihovo mitološko tumačenje zadržalo se sve do danas. Promatranjem nebeskog 
svoda neki vjeruju da se pojedincu može ocrtati osobnost i proreći sudbina. Naravno, takvi 
principi rapidno odudaraju od današnjeg znanstvenog tumačenja svemira i ulaze duboko u 
sfere astrologije i okultizma, koji su, kako je rečeno "cvjetali" u vrijeme renesanse. Prema 
tome, nije nemoguće ili bolje kazano, posve je moguće da se i Zoranić poslužio "svemirskom 
koreografijom" da bi ocrtao alegorijske smjernice za pravovaljanu interpretaciju Planina. 
Nakon podrobnije analize teksta, dojma smo da je Zoranić koristio samo određena "tijela" u 
svrhu spiritualne simbolike, odnosno, kako ćemo ubrzo vidjeti, u pitanju je Mjesec, zvijezda 

117 

Danica i u konačnici: "planet Saturn „Malinar vrimena“" 

Promatrajući mitološku i astrološku sliku planete Satum uviđamo da se on gotovo 
uvijek pojavljuje kao hromi starac koji donosi starost i prolaznost. Saturn je simbol duhovne 
kušnje, patnje, odricanja i razdvajanja tijekom cijelog ljudskog života. Njegova je zadaća da 
nas u tom procesu izbavi iz duhovnog zatočeništva, naše animalnosti i da nas oslobodi naših 
zemaljskih veza. U tom smislu on je starac učitelj koji predstavlja silu koja nas obuzdava u 

116 Usp. "Mala škola astronomije" 

http://webcache.googleusercontent.co m/search?q=cache:7o5kaKFGgmMJ:adkoprivnica.hr/datoteke/msa.pdf+&c 
d=3&hl-hr&ct=clnk&gl-hr 

117 V. Sambunjak, S., Sambunjak, Z. 2013: 71. 

cilju našeg ponovnog buđenja duhovnog života. 118 U Planinama, alegorijska priča o Saturnu 
ispričana je, vjerujemo, iz kontura dvadeset i trećeg poglavlja. Naime, Zoran u svojoj viziji 
vidi ogroman mlin koji tjeraju Apolonovi konji, a ne voda ili vjetar. Mlinar (Saturn) je 
stavljao u otvor žrvnja gradove, sela, palače, odnosno ljudske tvorevine. Zatim samu živu 
prirodu poput ljudi, životinja, stabla, cvjetova, trave i bilja te apstraktne pojmove poput 
oholosti, ljepote, hrabrosti te sve ostalo što se na svijetu može zamisliti. 

Da bi pravovaljano shvatili ideju Satuma u ulozi "mlina vremena" morali bi za početak 
ukazati na još jedan istraživački propust povjesničara književnosti. Naime, vjerujemo kako se 
cjelokupni smisao Planina, a poglavito navedeno poglavlje mogu, odnosno moraju dovesti u 
analogijsku vezu s Petrarkinim spjevom Trionfi {Trijumfi). Podsjetimo se, kada smo u prvom 
djelu rada analizirali poetički suodnos između Petrarke i Zoranića, uglavnom smo bili 
orijentirani na njegovo najvažnije i najpoznatije djelo - Kanconijer i njegovu ulogu u 
Planinama. Međutim, vjerujemo da literarne mimetičke ideje tu ne prestaju, već su samo 
vidljivije nego ostale. Pod tim "ostalim" prvenstveno mislimo na Trijumfe koji u nekim 
elementima idejno i alegorijski u potpunosti odgovaraju Planinama. 119 To Petrarkino djelo 
ubraja se u kraći spjev ispjevan u danteovskim tercinama. Spjev je podijeljen na šest dijelova 
ili trijumfa; Trijumf Ljubavi, Trijumf Čednosti, Trijumf Smrti, Trijumf Slave, Trijumf 
Vremena i Trijumf Vječnosti, a svi se dijelovi očituju u obliku vizije. Djelo se motivikom 
uvelike oslanja na Kanconijer, odnosno tematska preokupacije su prolaznost i smrt. 120 

Dakle, da pobliže pojasnimo strukturu djela. Trijumfi se, kako je navedeno, sastoje od 
šest dijelova u kojima se vlast prikazuje u vidu hijerarhije i u kojoj je svaka od šest 
nadolazećih personificiranih sila uvijek jača od prethodne. Prva od tih sila je Amor (slavan i 
divan bog što se na trijumfalnim kolima prikazao pjesniku jednog mirnog dana u Valchiusi. 
Okruženje svim onim čuvenim velikanima koji su "pali" kao njegove žrtve, od Cezara što ga 
podčini Kleopatra, do Aleksandra Velikog, dakle, radi se o beskrajnom mnoštvu ljudi koji su 
posve nemoćni od slabosti pred ljubavlju). No i moćni Amor je slabiji u odnosu na jačeg od 
sebe - radi se o Trijumfu Čistoće (slijede ju žene poput Penelope i Judite koje su se istakle 
svojom ženskom vrijednošću). No Smrt je jača od nevinosti, dakle Smrt je treći Trijumf 
(Laura je umrla iako joj plemenitost i ljepota nisu bili uništeni). Nad smrću vlada Slava 
(slijede je vojnici, junaci i slavni pisci i drugi). Ipak, ni Slava nije na vrhuncu nadvladavanja 


118 Usp. Chevalier, J„ Gheerbrant, A. 1994:583. 

119 Usp. Sambunjak, S., Sambunjak, Z. 2013: 77-78. 

1-0 Usp. Zorić, M. (1974). Povijest svjetske književnosti. Knjiga 4. Zagreb: Mladost, str. 35. 

jer je Vrijeme, odnosno prolaznost nadjačava. Jedino što ne podliježe Vremenu je Božanska 
Vječnost, koja simbolizira šesti, ujedno i konačni Trijumf. 

Promatrajući strukturalno Planine nailazimo na poglavlja koja kontekstualno možemo 
dovesti u blizak odnos s konceptom Trijumfima. Tu dakako podvlačimo narativnu crtu između 
Perivoja od Slave i Petrarkina četvrtog Trijumfa - Trijumfa Slave. Primijetivši tu začuđujuću , 
koincidenciju nije ni posve nejasno zašto Zoran u Perivoju govori o slavi koja se postiže kroz 
književnost, pa zatim "neskromno" između ostalih navodi i svoja dva djela za koja smatra da 
su neprolazna, samim time jer su slavna. No i ta djela koja je Zoran naveo, prateći 
strukturalnu kompoziciju Trijumfa osuđena su na zaborav. Naime, uzevši u obzir hijerarhijsku 
piramidalnu ljestvicu na kojoj su podijeljeni Trijumfi, nakon Trijumfa Slave, slijedi onaj 
Prolaznosti ih Vremena. Začudo ih ne, i u Planinama se Perivoj od Slave tako reći "linearno" 
nadovezuje na poglavlje znakovita imena; Od malinara vrimena i malin kakov je i čim i ča 
melje. Dakle, tema je vrijeme, a radi se o groznom starcu koji u svom velikom mlinu melje 
sve što postoji, pa tako i književna ostvarenja koje on navodi prethodnom "Trijumfu", 
odnosno poglavlju. Iz svega navedenog više je nego vidljivo da je Zoranić bio upoznat s 
idejom "trijumfa" koja je zapravo vrlo stara tema često upriličena i unutar slikarstva, pa stoga 
ne mora biti nužno da se Zoranić stvarajući svoju verziju "Trijumfa" isključivo oslonio na 
Petrarkino djelo. 121 

Slijedeći moguću analogiju odnosa Planine - Trijumfi , postavlja se razumno pitanje 
završava li ta poredba samo u okvirima dva navedena poglavlja, ih se konceptualna slika 
može proširiti i na ostale dijelove romana? Uzimajući u obzir malo slobodniju interpretaciju 
Planina , naspram fabularne strukture prikazane u Trijumfima , ne libimo se pretpostaviti da i 
ostala četiri Trijumfa možemo pronaći unutar Zoranićeva romana; Trijumf Ljubavi bi zapravo 
mogao biti Zoranovi ljubavni jadi s početka romana. Trijumf Čednosti - razlog Zoranova 
odlaska u planine (bijeg od ljubavi). Trijumf Smrti - Zoranov odlazak u špilju (prividna 
duhovna smrt o kojoj smo pisah). Trijumfe Slave i Vremena već smo ukalupili, te nam tako 
ostaje samo Trijumf Vječnosti, koji bi moga predstavljati Zoranov razgovor s vilom Istinom i 
susret s prikazanjem biskupa Divnića. Zanimljivo je kazati da na talijanskom jeziku 
Božanstvo ih Vječnost je Divinit’a , a logikom igre riječima, glasovnog slaganja i preklapanja, 
tomu imenu u potpunosti odgovara ime "Divnić". Vjerujemo da postoji mnogo indicija koje 
govore u prilog da su Petrarkin Trijumfi odigrah vrlo važnu ulogu u Zoranićevom djelu, pa 


Usp. Sambunjak, S., Sambunjak, Z. 2013: 80-84. 

prema tome, svako buduće čitanje Planina morat će računati i s tom konstatacijom, odnosno, 

122 

promatrati Planine iz perspektive Petrarkinih Trijumfa. 

Pokušali su objasniti simboliku Saturna unutar djela, a sad bi bilo važno nešto kazati i 
za preostala dva nebeska elementa prisutna u romanu. Za razliku od "Mlinara Vremena" koji 
poput "malja" ruši sve zasnovano na materiji i tjelesnosti, Mjesec i Danica u romanu 
predstavljaju plodnost i obilje i na koncu - nešto za čime je Zoran tragao i na njegovu sreću to 
i pronašao. Prije nego kažemo što je to Zoran pronašao, razjasnimo gdje je Zoranić u tekstu 
smjestio hermetičnu priču o odnosu navedena dva nebeska elementa: Mjesec i Danica kod 
Zoranića spominje se u Marcelinom snu koje je ispripovijedano u okvirima jedanaestog 
poglavlja: 


"Dok Asel, spavajući uz ljubljenu Marcelu u nekom sjenovitom ninskome perivoju, 
sanja san u kojem se vidi uznijet na nebesa gdje su Mjesec i Danica zagrljeni, ali obasja ih 
Sunce i spali, Marcela u svom snu istodobno vidi sljedeće: zajedno s Aselom našla u plitkoj 
barčici na pučini, ali oni se voze se tišini, blago. No, kako su njih dvoje Neptunu oklevetali zli 
jezici, bog se rasrdi, podigne vjetrove i valove u strašnoj oluji hoteći potopiti barku. Ta je 
propadala u dubinu, kao u dno pakla i dizala se u visinu kao da stiže do Mjesečeve nebeske 
sfere. I jednom je Mjesec zaista uze k sebi. Marcela zatim vidi da su u barčici izrasla dva 
bijela cvjetka. Kad su se ljubavnici probudili i jedno drugom ispričali snove, dali su se i u 
njihovo tumačenje, predviđajući svoju sretnu sudbinu. Razumljivo, njihovo je tumačenje bilo 
pogrešno! Međutim, Zoranić nama nudi podatke koje možemo interpretirati sa svojim 
moćima i darom: kad je Mjesec uzeo barčicu s ljubavnicima, u njoj su izrasla dva bijela 
cvijeta. Ne kaže se da su bosiljak ni murtela, pa bi mogli biti ljiljani. Zatim, u oba se sna 
pojavljuje Mjesec, pa je valjda važan, u jednome pak praćen svojom vjernom pratiteljicom - 
Danicom (...)" 123 

Simbol Mjeseca je jedan od najstarijih i najmističnijih simbola koje su poznavale 
gotovo sve svjetske civilizacije. Prema tradicionalnom mitskom shvaćanju Sunce se 
izjednačuje s muževnim principom - muškim, a voda je ženski element, pripada drugome 
planetu Mjesecu, odnosno Luni. Simbolizam Mjeseca očituje se u relaciji sa simbolizmom 
Sunca. Mjesec je odraz Sunca i mijenja se. Zato simbolizira ovisnost i ženski princip, kao 

124 

periodičnost i obnovu, dakle on je simbol preobrazbe, rasta i kozmičke evolucije. 

Zoraniću je Mjesec posebno važan, upravo zbog njegove trojnosti (rast, punina, 
smanjivanje i ponovni rast) koju spominje u devetnaestom poglavlju, jer predstavlja 
cikličnost, obnovljivost, jednom riječju, cjelovitost prirodnog km ga. Mjesec neprestano umire 

122 Usp. Sambunjak, S., Sambunjak, Z. 2013: 86-89. 

123 O.c. Sambunjak, S., Sambunjak, Z. 2013:311-312. 

124 Usp. Chevalier, J„ Gheerbrant, A. 1987:406. 

i ponovno se rađa, a blaga Mjesečeva svjetlost dopušta nam da shvatimo cjelinu prirode. Iako 
Mjesečeva svjetlost nije tako jasna i određena kao Sunčeva, ona nam ipak omogućuje da 
shvatimo taninu stranu naravi, ona što svjedoči o nestajanju i umiranju. Mjesec Zoraniću 
omogućuje shvaćanje međuovisnost suprotstavljenih elemenata i zbog toga je on njemu važan 
faktor najdublje inspiracije. Upravo iz perspektive Mjesečevih mijena možemo promatrati i 
sve metamorfoze nabrojane kroz kratke priče u romanu; iz ljudskog koje je prolazno i smrtno, 
u nešto vječno kao što je priroda, ~ a da bi se zatim cijela kozmička predstava ponovila, i 
tako sve do konačnog prosvijetljena duše ili svijesti, koje u tom divnom trenutku više nema 
potrebu inkamirati se u neki zemaljski tjelesni oblik, jer ju je prosvijećeni duh prerastao i 
nadrastao i materija mu više nije potrebna. 


6. 4. 8. Alkemijska doktrina "Planina" 

Naznačili smo da je Mjesec gotovo uvijek u korelaciji sa zvijezdom (Suncem) i da se 
njih dvoje nadopunjuju. Zašto je tomu tako, odgovor bi ponovno mogli pronaći u mitologiji. 
Naime, mnoge drevne civilizacije Sunce karakteriziraju kao muški spolni organ, a Mjesec kao 
žensku rodnicu, a njihov temeljni cilj jest ponovno stapanje jednu s drugim (simbolika dva 
jednakostranična trokuta koji svojom ispretpletenošću čine heksagram). Ovdje primarno ne 
aludiramo na čistu tjelesno-seksualnu konotaciju uživanja putenih požuda, već na nešto puno 
rafiniranije i transcendentalno, a s čime je, imamo pravo vjerovati - Zoranić bio jako dobro 
upoznat. Naime, skrivena ezoterična znanja čuvaju tajnu o nekadašnjoj androginosti ljudskih 
bića, odnosno, o vremenu kada nije bilo separacije između muškarca i žene - jer su bili jedno, 
a to je vrijeme poznato kao vrijeme edena na zemlji. Iz nekog nama nepoznatog razloga došlo 
je do "duhovne kataklizme" ili "do pada" čovjeka te se on razdvojio na dva suprotna spola, ali 
s neodoljivom željom da se razdvojeni polovi ponovno ujedine, naravno, iz logičnog razloga 
jer su i dalje na spiritualnome planu ostali kozmički povezeni. Vezano za nekadašnju 
jednospolnost bića koja su živjela na zemlji, važno se referirati ponovno na Platona, ali ovaj 
put na njegovo djelo Gozba ili o ljubavi u kojem navodi sljedeće: 

"Isprva su bila tri ljudska roda, ne kao sada samo dva, tj. muški i ženski, nego je bio još i 
treći, koji je pripadao i jednome i drugome rodu i od koga je danas još samo ime ostalo, a 
njega sama je nestalo: muško-ženski (androgini) rod, naime, bio je tada jedno i po liku i po 

125 Usp. Sambunjak, Z. 2011:214-215. 

imenu, sastavljen od oba roda, i muškog i ženskog, a sad nije ništa do samo ime koje se 
nadeva za porugu. Zatim, ćela prilika svakog čoveka bila je okrugla: leđa i strane mu imale 
oblik kruga, a ruke imao je četiri, i nogu isto toliko koliko i ruku, i lica dva na okruglu vratu, 
sasvim jednaka, a glavu između ta oba lica, koja su bila okrenuta na suprotnu stranu jedno od 
drugoga, samo jednu, i četiri uveta, i dva stida, i ostalo sve onako kako svako po sebi po 

19 f\ 

ovome može zamisliti (...)" 

Iako je u većini mitoloških predaja nejasno zašto je došlo da te tjelesne separacije 
između jednog bića, Platon nadalje kazuje i to, odnosno, da su se androgini uzoholili u svojoj 
snazi i jačini te da su udarili na bogove. Vidjevši da im prijeti velika sila sa zemlje, bogovi su 
se pobojali i rasjekli androgine na dva dijela. No ipak, razdvojivši se na polovice, ujedno je i 
ljudska duša bila prepolovljena, i kao takva, jako je čeznula za svojim dragim ostatkom. Često 
bi se polovice puna žudnje da srastu, rukama i nogama pripijale jedna za drugu, i na taj način 
bi umirale od gladi i nerada, jer jedna bez drage nisu htjele ništa raditi, a ni živjeti. 127 
Uvidjevši da ljudi odvojeni u svojoj cijelosti zaista pate i da im kao takvi nisu od nikakve 
koristi, bogovi su se dosjetili sljedećega: 


"Ah Div se smilova i nađe dragu pomoć: premetne im stidne udove napred, jer su dotada i 
ove imah na prvobitno spoljšanoj strani, te su se oplođivali ne jedno od dragoga i stavljah 
seme ne jedno u drago nego u zemlju, kao cvrčci. Premetne im, dakle stidne udove napred, i 
time učini da su posredstvom njihovim rađali jedno u dragom, i to posredstvom muškoga u 
ženskom (...). Od tog davnog vremena, dakle, usađena je u ljude ljubav jednoga prema 
drugome: ona ih sastavlja u prvobitnu prirodu i teži da od dvoga napravi jedno i tako isceli 
prirodu ljudsku (...)" 128 

Kazali smo već kako vjerujemo, odnosno, uvjereni smo daje Zoranić bio upoznat s 
univerzalnom mitološkom slikom androgina bića iz daleke povijesti, ali je taj motiv mogao 
preuzeti i posredstvom, točnije, vjerujemo, preko Platona i njegove veće navedene Gozbe. 
Shodno tome, taj se arhetipski element pronalazimo i u Planinama-, unutar devetog poglavlja i 
priče o nesretnoj sudbini mladića Sokolara i njegove odabranice Jagice. Naime, 
pripovijedajući priču o nadnaravnoj uzajamnoj ljubavi tih dvoje mladih, pastir Medar započeo 
je svoju besjedu uspoređujući njihova zaljubljena tijela kao biće koje posjeduje androgina 
svojstva: 


V. Perović, D. (ur.) [1964]. Platon - Gozba ili o ljubavi. Beograd: Reč i misao, str. 28-29. 
127 0.c. Perović. 1964:29-30. 

128 O.c. Perović. 1964:30-31. 

"I mej njimi (ali da tako kripost od nebeskih zlamenov mej njimi jednako izvojaše i u njih 
jednaku vlast spušćevaše, ali, kako stari govore, da jedan kip, ča su dva sada - muški i ženski - 
biše, i budući po svemogom tvorcu razdiljeni, kako sada jesmo, po sebi muž, po sebi žena, i 
zato po naravi u nas želja jest jednu k drugoj polovicu pridružiti) reć se more da mej njimi 
dvimi prem one polovice bihu, ke od pri razdiljene bile bihu, tako da u ona dva jedan kip 
dospiven satvoren biše (...)" 129 


Konvencionalna književna kritika vjeruje da je platonistička tema u Planinama sporedna i 
sekundarna, ipak, ona je prisutna i štoviše, vjerujemo igra važnu ulogu u djelu. Na koji način 
su platonistička promišljanja dospjela do Zoranića, moguća su dva objašnjena; upoznavanjem 
s europskome srednjem vijeku poznatih Platonovih djela te s piscima koji se mogu opisati kao 
kasnoantički i srednjovjekovni platonisti. Druga opcija je ta da se to dogodilo posredstvom 
onih Platonovih djela koja su u Europu ušla s humanizmom i presudila da se stvori duhovna 
klima kakva je karakterizirala Firencu u doba Platonske akademije. 130 

Možda je manje važna stavka iz kojeg se smjera "Platon" ukazao "unutar korica" 
Planina, koliko je važna činjenica da je on prisutan u djelu. Upravo mit o androginosti bića 
koji je, kako vidimo uprizoren u oba djela, dokaz je da se Zoranić nadahnuo platonizmom, a 
posebno njegovom temom transcendentalne ljubavi. Budući da je platonističko filozofsko 
promišljanje ljubavi u srednjem vijeku dovedeno u vezu s ljubavnom magijom i sa smrću, a 
kad tome pridodamo još i činjenicu da je Platon rado svoje viđenje svijeta dovodio u vezu s 
nebeskim bićima, astronomijom i astrologijom, tada nije nikakvo čudo što je upravo platonska 
misao prožela i odredila bitne strukturalne elemente unutar Planina 

Vratimo se još jednom na simbolički prikaz odnosa Danice i Mjeseca i pokušajmo 
razaznati što on točno Zoraniću predstavlja. Taj separirani suodnos na semantičkoj razini 
prepoznaju mnoge civilizacije, pa se tako ustalio i u državnim obilježjima pojedinih naroda; 
zvijezda Danicu u blizini Mjeseca je tursko nacionalno obilježje, a vrlo sličan simbol 
prepoznajemo i na zastavi Republike Hrvatske, točnije, na malenom grbu koji se nalazi na 
lijevoj strani krune "šahovnice." 

Mjesec u blizini Danice nije samo narodni simbol, on je mnogo više, jer je to duhovna 
metafora izgubljenog i pronađenog Grala. Slika koju čine kupa Mjeseca s Danicom među 
njegovim uzdignutim krakovima, rogovima, zapravo je upravo to - slika koju kršćanstvo 
uzima za prikaz Grala. 132 Dakle, Gral je princip muško-ženskog aspekta koji je iniciranima 


V. Maras.1988: 94. 

130 V. Sambunjak, S., Sambunjak, Z. 2013: 61. 

131 O.c. Sambunjak, S., Sambunjak, Z. 2013: 61. 

132 O.c. Sambunjak, S., Sambunjak, Z. 2013: 312. 

bio poznat kroz cjelokupnu povijest umjetnosti, religije i mitologije. Kako drukčije objasniti 
kršćansku simboliku odnosa Isusa Krista i Marije Magdalene, nego kroz hermetičku alegoriju 
muškog principa (je dno strani čan trokut uspravljen prema gore) i ženskog principa 
(jednostraničan trokut uspravljen prema dolje) koji su kroz sveti sakrament duhovne 
seksualnosti zauvijek povezani neraskidivom poveznicom zvanom Božja ljubav. Podjednaki 
kozmički principi seksualnog spajanja poznati su diljem svijeta; u hinduizmu, principa 
muškog božanstava Shive naspram božice koja utjelovljuje ženski aspekt - Shakti, zatim 
između božice Artemide i boga Aplolona, Izide i Ozirisa, te perzijskoga božanstva Mitre i 
njegove majke Anahite. Kako je vidljivo, imena božanstava su se mijenjala, a forma, odnosno 
tajna je ostala ista. 

Planine kao takve, vjerujemo, možemo interpretirati kao sukus astrologije, 
astronomije, kršćanstva i platonističkih doktrina. Kada navedena idejna promišljanje 
usustavimo u ukomponiramo u jednu cjelinu, tada na površinu "izvire" jedan duboko 
hermetičan tekst, zagonetan za čitanje, a još opskurniji za dešifriranje i razumijevanje. 
Premisa u koju možemo biti gotovo sigurni, je ta da je cijelo djelo zasnovano na alkemijskoj 
doktrini u kojoj je Zoranić alegorijski dočarao i simbolično pretvaranje onog što zovemo 
grijeh putenosti u čistu božansku ljubav, do koje je moguće jedino doći puteni Grala - 
univerzalnog simbola ženstvenosti, odnosno aspekta femininum koji predstavlja boginju 
majku i njezinu sposobnost da kroz svoju rodnicu (Kalež: ženski aspekt) plodi, stvara, 
pretvara i konačno - preoblikuje najniže materijalno u najviše duhovno. 


6. 4. 9. Zagonetke i skrivena značenja u tekstu 

Smišljajući okvirni format poglavlja kojeg smo definirali pod nazivom - Ezoterijska 
simbolika, uz sve već nabrojane motive i ideje, svakako smo imali na umu cjelokupni 
kontekst produbiti, odnosno zaokružiti i s tajnim porukama. Međutim, pri tome ne mislimo 
samo na tajne kodove koji se mogu iščitavati na razini alegoričnosti cijelog djela (kojima smo 
konačno i posvetili veliki dio rada) već na one koje se baziraju na manjim jezičnim 
odsječcima; poput glasa, jedne riječi ih rečenice, pomoću kojih je Zoranić, vjerujemo, vješto 
prekrivao neke njemu znane istine i to u obliku različitih premetaljki i ostalih jezično-stilskih 
mogućnosti. 

Govoriti o tajnim porukama u bilo kojem književnom ili umjetničkom djelu, nije 
nikakva novost. Bilo da su te "tajne poruke" dio kurioziteta istraživača čime se on zavarava da 
bi mu se djelo činilo važnijim ili privlačnijim, bilo daje uistinu riječ o stvarnoj enigmatici, 
teško primjetljivini ili ne baš lako dostupnim hermetičkim porukama pisca. Teško da će baš 
svako djelo sadržavati takvo što, međutim kada govorimo o ranim djelima, koja su bila rijetka 
i kao takva uvijek nosila auru tajnovitosti i višeslojnosti, zbilja je moguće da takve tajne 
poruke zaista i postoje. Govoreći o Petru Zoraniću i enigmatici u njegovom djelu treba zaista 
dobro razmisliti jer djelo jest staro, važno i zasigurno prema tome višeslojno. Sama činjenica 
da pismenost u doba njegova nastanka nije uživala veliku "popularnost", može govoriti daje 
djelo bilo namijenjeno onima koji su ga mogli, ali i znali čitati. A znati čitati djelo označava 
obuhvatiti ga u njegovoj cjelini i ne stati na onom napisanom i opipljivom nego prodrijeti u 
njegovu dubinu, zaokružiti ga ne ispustivši niti jedan njegov dio. Pristupiti književnom 
ostvarenju u njegovoj cjelokupnosti podrazumijeva i promotriti skrivaju li se među njegovim 
redcima i neke enigmatske poruke; u slučaju Petra Zoranića i njegovih Planina u taj literarni 
fenomen više smo nego sigurni. 

Promatrajući Planine iz stilističke forme, vidljivo je da je autor sklon postavljanju 
zagonetki. Svako poigravanje pisca s riječima, slovima, latinskim citatima, premetaljkama i 
anagramima, može nositi određenu pomku. Iako te zagonetke nisu uvijek teške, i katkad i sam 
autor na njih ponudi rješenje, usprkos tome - vidljivo je da zagonetke u djelu igraju važnu 
semantičku ulogu. Tako barem, piše profesor Sambunjak (Pod koprenom) na dvama mjestima 
nalazimo zagonetku koje je rješenje "godina", "vrijeme" (treba naznačiti da se navedeni 
pojmovi mogu dovesti u kontekst Petrarkinih Trijumfa, točnije, Trijumfa Vremena o kojem 
smo već raspravljali), s tim da u djelu rješenje postoji u jednom slučaju ( Planine , kap. X): "I 
mileći ju i pitomeći, vidi mu se da iz jele jedan oral zlatnom glavom, a s kreljutom jednim 
bilim, drugim černim, ne domišljajući se, harlo priletiv, iz krilla mu je uhvati i unese (...)" ali 
je u dragome odgovor izostao, premda je lako dokučiv ( Planine , kap. XVI): "Nu - reče 
Gostmil (tako mu jime biše) - vidit ću ki vaju hitrijega uma bude ga ganku ovu istumači i 
zagana: Jest otac jedan ki dvanadeste sinov jima; svaki sin sinov bilih trideset a ćeri trideset 
čarnih, i svi jednake liposti i kriposti i razlike, svi neumrli a svi umiraju (...)". 133 


133 Usp. Sambunjak, S., Sambunjak, Z. 2013:133. 

6. 4. 9. 1. Enigmatika Jelinog nadgrobnog spomenika 


Govorili smo daje Zoranić svoje djelo pisao "podkoprenom" i da ta koprena označava 
veo. No taj veo ne mora nužno biti zasnovan na alegoričnosti, već može značiti i prikrivanje 
smisla govora ( argot ) ili skriveno prenositi govornu poruku, koja nema dosljednu paralelu kao 
u alegoriji, već u enigmi ili zagonetki. Promatrati "koprenu" kao enigmatski simbol možda 
najbolje dolazi do izražaja u dvadeset i drugom poglavlju, u dijelu romana u kojem je riječ o 
"Jelinu nadgrebju", epitafu na nadgrobnom spomeniku. Taj je način utoliko zanimljiviji što 
Zoranić izričito upozorava da su u natpisu "pod koprenom" skrivena tri smisla značenja, a 
znanost i kritika koji su se Planinama bavili, pravili su se da to izravno autorovo upozorenje 
uopće ne primjećuju - ignorirali su ga. Istina je da nije lako otkriti prikriveno značenje toga 
dijela Planina, dapače, no uvjereni smo da tri značenja pod koprenom proizlaze iz igre 
riječima pisanih sad velikim, sad malim slovima, i iz činjenice da su stihovi epitafa sad 
uvučeni, a sad izvučeni, te ostalih grafičkih informacija, ah koje, nažalost, uglavnom ne 
možemo dosljedno primiti u modernim izdanjima Planina. Razlog takvom tiskarskom previdu 
jest taj stoje njihov pravopis usklađen sa suvremenim, odnosno, ignorirani su grafostilistički 
postupci koje je primjenjivao autor, što je neprocjenjiva i nenadoknadiva šteta prilikom 
proučavanja djela. 134 


6. 4. 9. 1. 1. Eri tajne poruke 

Već na početku XXII. poglavlja Petar Zoranić nas iznenađuje najavljujući tajnu koju 
valja čuvati. Naime, u uvodnome tekstu, neposredno prije epitafa koji je ugraviran na Jelinu 
grobu, pjesnik krši pravopisne uzuse kojih se drži u djelu pa na prvi pogled bezrazložno, 
velikim slovima započinje riječi koje, niti su početak rečenice, niti imena; primjerice, particip 
Texanimi "obrađenima" te imenicu Crila "krila", su riječi koje se nalaze usred rečenice a u 
tekstu su zapisane velikim početnim slovom. Zainteresiran takvom "nepismenošću" velikog 
pjesnika i moguće, obrazovanoga notara, profesor Sambunjak kaže da je redom pročitao sva 
velika slova u odlomku i otkrio da daju stanovit smisao: TAIT CIN "pobrini se da bude 
tajno": 135 

134 Usp. Sambunjak, S., Sambunjak, Z. 2013:134-135. 

135 Id. Sambunjak, S. (2012)."Treći natpis u Jelinom nadgerbyu Zoranićevih Planina" Croatica et Slavica 
Iadertina, Vol. 8/1 No. 8., str. 89. 

"TAd uesel usfemu u baschini i na stanyu xelinom zdraf 
slobodan čestit i blagouit gredih : i pridoh : chmistu 
chadi naglom smartyu:umorena lipa plemenita i gizdaua 
Iele : i uplemenitu grebu zatuorena bisce chi na chlo(n)dah uz 
uisen razlichi Texanimi i umichye yzdelanimi: i pouechie 
schaglenica yzatuor od greba chi chacho šator stasce ux= 
uyscen : i tui napisa troya pod razliche choprine : odgne 
smarti hitro izdilana bi sce: ehu proctif goreho proplachah 
spominayuchise od dobrohtinya gneye do mene i ugisto da 
pod gne sincem Crila aliza boglie rechi pod uite Iele gra= 
nami mnoga petya pel byh : gnoy huala i čast iermi zril uz 
roch dauase : budi daše toga ya ne dostoyan saznayu i poz 
niuam : anadpise nagrebu tacho gouorahu : Nadgrebye (...)" 136 

Ta se poruka činila vrlo umjesnom, budući da u dotičnom odlomku Zoranić govori da će u 
Nadgrebyu, biti sadržana "tri natpisa pod različitim koprenama". To je znak i uputa da se 
"natpisi pod koprenama" pronađu u dodatnom čitateljskom naponi: 


"Zvedra Neba sinu = ter mladu goyenu 
Xestoch trisch priuinu = Ielicu Zelenu 
Meni razeuiglenu = potoch od suz gorehih 
Yzdri i prichrenu = sardacce od xil svogij 
Gori na Nebesih = fglubuenoy ulici 

Posrid drug blaxenih = sadye pri Danici 
Munu i prosinu = yxestoch trisch lupi 
Y roske Ielinu = zlachiene pritrupi 
Smart ftrischu oggnenu = sglauom carnochosom 
Ielu prizelenu : pritar britehom ehosom" 

Dakle, poigravajući se pravopisnim pravilima, posebice onima o pisanju velikih slova, 
Zoranić je u Jelinu epitafu prenio tri pomke koje je profesor Sambunjak uspješno riješio. 
Smisao je proizišao iz čitanja velikih slova s početaka stihova, isturenih i uvučenih, kao i onih 
u unutrašnjosti stihova, bilo da su s pravopisnoga aspekta opravdano velika, ili ne. Također, 
za razliku od tajne poruke iz uvoda u "Nadgrebye", u samome epitafu smisao proizlazi 
podjednako iz velikih slova samih, kao i iz cijelih riječi iza njih, i riječi s prijedlozima, ili pak 
iz slogova, čak i iz niza slova iza verzala u jednoj riječi, ali u vezi s verzalom. Pravila 
dekodiranja prilično su široka, što nas i ne treba čuditi kad je u stihovni epitaf od deset redaka, 


http://hrcak.srce.hr/search/?q-TRE%C4%86I+NATPIS+U+JELINU+NADGREBYU+ZORANI%C4%86EVIH 

+%22PLANINA%22 

136 V. Sambunjak, S., Sambunjak, Z. 2013: 136-137. 

a on sadrži mnogo informacija i sam po sebi, valjalo uključiti još i tri tajne poruke. Tekst je 
nužno postao vrlo kompliciran, pa su i pravila šifriranja, a s njima i dešifriranja, dosljedno 
postala složenima. Svakako, dočetne dvije otkrivene poruke proizišle su iz specifična čitanja 
odozgo prema dolje. 137 

Prva je tajna poruka: ZVED NEBA XEBT: IELICU ZEME, YZGORI, NE PODA 
MUY ISMAIELU; "Izvedi žestinu iz neba: Jelicu će uzeti, izgorjeti, neće (je) predati Muji 
Ismaelu". I dok je najčešće tursko ime Mujo, Turci su kao narod zvani Ismelićanima. U 
"nadgrebju" prikriveno je ime neprijatelja, tako da tek sada možemo biti sigurni da su Planine 
protutursko djelo, daje njihov autor kiptio mržnjom na Turke, ali je želio da ta poruka ostane 
tajnom. 138 

Druga tajna poruka otkrivena je čitanjem istih tih riječi i po istini pravilima, ali 
nejednako u pojedinim primjerima, kao što će se vidjeti, s tim da su ispuštena velika slova s 
početka isturenih stihova, uzeta su u obzir samo ona iz uvučenih, te velika slova itd. iz 
unutrašnjosti stihova. Smisao koji je proizišao i iz takva čitanja, sljedeći je: NEBA XIZYN 
PODAY IEI "nebeski život podaj joj." 139 Profesor Sambunjak tvrdi da je u toj poruci "pod 
koprenom" govoreno ipak i o ljubavi i vjeri, i to kršćanskoj, čednoj, zoranićevskoj - ljubavi i 
vjeri u Boga i nebo i u njoj je prikrivena je informacija o višoj stvarnosti, svetoj, pa ona i 
zavrjeđuje da bude snažno obojena svetim jezikom: staroslavenskim, Jerolimovim, rekao bi 
Zoranić, za razliku od narodne čakavštine kojom su pretežito Planine pisane. 140 

Treća poruka dobiva se čitanjem koje započinje najprije riječju Pofirid, dakle: u 
sredini Nadgrebya, pa se nastavlja prema dolje (podsjetimo se da su prve dvije tajne poruke 
dešifrirane čitajući epitaf odozgo prema dolje), da bi završilo čitanjem velikih slova, riječi i 
sekvenci prema gore, počevši s riječju Gori. Konačno, iz imena na koja se tom tajnom 
porukom upućuje, premetanjem se dobiva cjelina treće tražene tajne poruke. Ona je dvočlana i 
glasi: 1. POBRID NEBEB MUNDANICI Y IELIN S IELU. 2. GORI IME XENE ZVED: 
ELIZEI ANELAC. Pritom je ELIZEI ANELAC anagram izveden iz napisanoga IELICA 
ZELENA što se pak jezično poistovjećuje s pojmom Eliz.ei "Elizej" koja bi se u Planinama 
mogao dovesti u kontekst Elizejskih polja, odnosno Zoranićeva nauma da temeljnu okosnicu 
romana predstavi oblikom putovanja rajskim prostorima. Sukladno takvim enigmatskim 


Usp.Sambunjak. 2012:89-90. 

138 Id. Sambunjak, S., Sambunjak, Z. 2013:138. 

139 O.c.Sambunjak. 2012:90. 

140 O.c.Sambunjak, S., Sambunjak, Z. 2013: 136-137. 

principima, dosegnuto rješenje je u skladu je s dosad u Nadgrebyu otkrivenim tajnim 
porukama, s rajskom tematikom Planina i viteškim romanom traganja za Gralom. 141 

Iz svega navedenog vidljivo je da je Zoranićevu alegorijskom romanu Planine, 
naglašena sklonost zagonetkama i skrivanju značenja, pa se tako u jednoj skrivenoj poruci 
Jelinog epitafa skrivala protuturska pjesnikova poruka, za razliku od ostale dvije, koje u sebi 
nose crtu mira, Božje ljubavi i u konačnici, rajskih elizejskih motiva. 

Otkriti skriveno bilo je moguće pošto se ustanovilo da je autor odstupio od 
pravopisnoga pravila o pisanju velikih slova provedenoga u djelu, te da je i tu, kao prije u 
pjesmama s akrostihovima, igrama riječima i slogovima ponudio čitatelju značenja "pod 
koprenom". To je stari literarni postupak i karakterističan je za enigmatiku te za hermetizam 
koji je tada, u renesansi, cvjetao u Europi, pa je to još jedan dokaz o Zoranićevoj ovisnosti o 

142 

zapadnoj kulturi i literaturi. 


Usp.Sambunjak. 2012:97. 

I4_ Id. Sambunjak, S. (2010). "Enigmatika u Planianam Petra Zoranića" Croatica et Slavica Iadertina, Vol. 6 No. 
6., str. 158. 

7. ZAKLJUČAK 


Kroz nekoliko desetaka kartica teksta pokušali smo barem okvirno prezentirati 
cjelokupnu poetičku složenost romana Planine, Petra Zoranića. U uvodu smo naveli da će 
nam preokupacija prilikom stvaranja rada biti pronalazak motiva koji bi mogli ukazati da je 
obrađeno djelo nešto puno više, puno vrjednije i puno mističnije nego što je to do sada 
književna znanost tumačila, smatrala i bila spremna prihvatiti. Jesmo li to nešto našli - vrlo 
vjerojatno i jesmo. Ipak, treba biti realan i objektivan i kazati da kao i sve ostalo u životu i 
Planine imaju "dva lica jedne poetičke kovanice". Kako smo to već negdje i spomenuli, 
Zoranićev roman možemo, ali i ne moramo promatrati iz kuta ezoterijske prirode, jer u 
konačnici, sve ovisi o svjetonazoru pojedinca i otvorenosti njegova uma za neke nove poglede 
i obzore. Iako je vrlo često jako dobro imati širok i tolerantan svjetonazor, a um i srce širom 
otvoreno za progresivne ideje, ipak, treba postojati određena granica u traganjima za novim 
spoznajama, jer je vrlo mala spona između objektivnog racionalizma i olakog 
senzacionalizma. Bilo kako bilo, u nekom pretpostavimo, intelektualnom verbalnom 
nadmetanju između onih koji smatraju da su Planine tek djelo upitne kvalitete (naime, mnogi 
mu teoretičari upućuju kritike zasnovane na nedovoljnoj finoći izražavanja, vrlo siromašnoj 
kreativnosti i krutim stihovanim dionicama, za koje smatraju da sadrže manje istinske poezije, 
nego njegove prozne dionice romana) i onih koji su stava da su Planine grandiozno 
monumentalno djelo metafizičkih obzorja, svakako bi i jedna i druga ciljana strana imala 
svoje argumente "za" i argumente "protiv". Jer uistinu, Planine možemo i "moramo" 
interpretirati na različite i dijametralno suprotne načine, a sve u cilju konačne istine - pod 
ontološkim uvjetom, da bilo kakva istina na koncu i postoji. 

Ukoliko prihvatimo onu opciju koja nam sugerira da Planine nisu pisane pod 
"koprenom" samo u cilju da Zoranić alegorijom ukaže na svoj ekstremni patriotizam i indicira 
svoju netrpeljivost prema Osmanskom Carstvu i njegovoj hegemoniji, tada nam, jasno, ne 
preostaje niša drugo nego se prikloniti tumačenju koje inzistira na promatranju Zoranića kao 
autora koji piše pod utjecajem okultističkih pobuda. Gledajući na fenomen Planina iz tog 
konteksta, zaključujemo daje cjelokupno djelo konceptualno zamišljeno kao duhovna riznica 
"tajnih" ideja i promišljanja koja su se godinama hermetičkim postupcima, najčešće u vidu 
umjetnosti (ponajprije književnosti i slikarstva) prenosila kroz minula stoljeća. Vjerujemo da 
je jedan od tih prenositelja znanja bio i Petar Zoranić, koji je kroz Planine "koprenom" 
dočarao put - put ka konačnoj spoznaji i prosvjećenju. Fabula o zaljubljenom Zoranu koji 

kreće na put odrješenja od ljubavne boli, vjerujemo, nije ništa drugo doli hermetička alegorija 
o teškom duhovnom, tjelesnom i emocionalnom iskustvu, kojeg svatko tko želi ponovno 
ugledati "vrata" edena treba nadjačati voljom, ali i bezuvjetnom vjerom u mudrost i ljubav 
duhovnog vodiča koji će ga voditi na tom putovanju. Taj topos na koji se Zoran otisnuo 
mjesto je kozmičke spoznaje prave biti ljubavi i na njemu Zoran, inicijacijom uviđa da je 
kretanje k blaženstvu posve linearno i vodi isključivo preko ženskog tijela, odnosno - aspekta 
ženske plodnosti. Onaj tko shvati pravu doktrinu tumačenja ženske polarnosti, naspram one 
muškarčeve, ujedno je i spoznao da korištenje čiste tjelesne seksualnosti samo u svrhu 
upražnjavana svojih animalnih putenih želja, ali i oholosti (sjetimo se djevojke Bure), na 
koncu vodi u duhovnu propast i ništavilo. U trenutku kada osoba nadjača svoje tjelesne 
porive, tada dolazi do duhovne katarze i produhovljenja. Smisao te ideje očituje se kroz 
pronalazak Grala, jer je Gral, kako smo naveli - simbol žene i njezina tijela, a bez sjedinjena s 
tim tijelom, pretvaranje čiste materije u čistu energiju nije moguće. 

Iz svega navedenoga, vjerujemo da uz onaj tradicionalni pogled na Planine , unutar 
redaka romana ima dovoljno prostora za sagledavanje djela i iz ove, kroz rad i prezentirane - 
transcendentalne sfera motrišta. Kao takve - poetički dualne, Planine jesu djelo koje je 
umjetnička cjelina od svoje prve stranica pa sve do one posljednje. Mi danas promatramo 
Zoranića kao majstora hibridne književnosti. Njegova moć leži u sposobnosti asimiliranja i 
preobrazbe onog što posuđuje, i da svemu tome poklni novi, neki svoj osobni "štih". Takvo 
što svakako pridonosi tumačenju da je bio čovjek ispred svojeg vremena. Kako je stvarao u 
vremenu mnogih inovativnih umjetnika koji su zadužili svijet, i sam Zoranić se poveo za tim 
"novim valom", s kojim je pokušao podignuti našu književnost na višu razinu stvaralačke 
ljestvice. Je li mu to uspjelo, stvar je osobne prosudbe, a mi tvrdimo i dokazujemo da jest. 

Sažetak 

STARIJA I NOVIJA ČITANJA ZORANIĆEVIH PLANINA 


"Planine", kapitalno djelo starije hrvatske književnosti koje je proizašlo iz pera Ninjanina Petra Zoranića, 
možda je najistraživanije, ali i najzagonetnije dopreporodno hrvatsko književno ostvarenje. Usprkos 
višegodišnjai proučavanjima i mnogobrojnim raspravama, interpretacijama i kritičkim osvrtima najrelevantnijih 
domaćih ali i stranih povjesničara književnosti, pitanje Zoranićevih "Planina" i dalje ostavlja dovoljno mjesta 
budućim istraživanjima, analizama i pretpostavkama. "Planine" su nepresušno vrelo nedoumica i zagonetki, te 
tako, samo po sebi i žarište mnogih neodgovorenih pitanja. Upravo nekim od tih pitanja posvetit ćemo ovaj 
diplomski rad. Naime, sam rad je koncipiran ki-oz dvodijelnu strukturu. Uvjetno rečeno, u prvom dijelu rada 
preokupirat ćemo se, odnosno predstavit ćemo osvrt na standardna iščitavanja ovog romana. Tu prvenstveno 
mislimo na pozitivistička tumačenja koja su nastajala tijekom 19. st., koja promatraju "Planine" kao sukus 
raznorazne antičke i novovjekovne literature koja je Zoraniću pala pod ruke i koju je on u renesansnoj maniri 
ukomponirao u svoje djelo. U drugom dijelu (koji je po svemu sudeći manje-više istraživačke prirode, a što je 
ujedno i svrha rada), dokazujemo da ovo književno ostvarenje ima i određene autohtone motive i ideje koji često 
samo zbog oprečnog pristupa prema njima nerijetko nadilaze i napuštaju okvire onih standardnih i dogmatskih 
tumačenja smisla književnosti koja su se ustalila i ukorijenila unutar znanosti o književnosti. 

Ključne riječi: Petar Zoranić, "Planine", pozitivistička tumačenja, novija tumačenja romana. 


Abstract 

OLDER AND NEWER READING OF THE MOUNTAINS WRITTEN BY 

PETAR ZORANIĆ 

"The Mountains", a unique piece in Croatian literature emerged from the pen of Petar Zoranić ofNin, 
perhaps is the most resecirched and most puzzling Croatian literciry work created in the time before the Croatian 
literciry revival. Despite long standing studies and many discussions, interpretations and critical reviews of the 
most relevant domestic and foreing historians of literature, question of his "The Mountains" still offers plenty of 
room for future research, analyses and assumptions. "The Mountains" are an inexhaustible source ofdoubts and 
riddles, tlius, in itselfit is thefocus ofmany unanswered questions. Jusi some ofthese questions will be observed 
in this thesis. The work itself conceived trough a two-part structure. In the first pari ofthis thesis an overview of 
the standard reading ofthe novel will be given. We primarly want to point out the positivistic interpretations that 
were created during 19th century and wich observed "The Mountins" as a summary of various ancient and 
modem literature wich Zoranić incorporated into his work in a Renaissance manner. In the second part, which 
is apparently of investigative nature, we prove that this literciry work has a certain indigenous motifs and ideas 
often only becasuse of contrary approach to then. Sudi ideas go beyond those standard and dogmatic 
interpretations ofventured sense of literature and took root vvithin the Science of literature. 

Key words: Petar Zoranić, "The Mountains", positivistic interpretations, recent interpretations ofthe novel. 

Slika br. 1: Naslovna strana prvog izdanja romana iz 1569. g. 

Slika br. 2. Botticellijev prikaz Danteovog "Pakla" (1490.) 

Slika br. 3. Srednjovjekovni kabalističkiprikaz Drva života 

Slika br. 5. Andrea Mantegna "Pobjeda vrline nad porokom", 1502., ulje na platnu, 160 x 
192 cm, Louvre, Pariš. 

Slika br. 4. "Parsifal", (oko 1210.) Wolframa von Eschenbacha 

